
STOGODIŠNJICA HRVATSKOGA PREPORODA 


Do sada se u našoj općoj i literarnoj povijesti tisalo , da 
se hrvatski preporod započima g. 183j, jer je tada Gaj izdao 
»Novine« i »Danicu«. Tako se učilo i u školama. Lani (1931) 
izdana je knjižica dr. Cihlara-Nehajeva »Stogodišnjica hrvat¬ 
skoga preporoda« u kojoj se izvodi preporod od god. 1830 
kad je Gaj izdao »Kratku osnovu hrvatsko-slavenskoga pravo- 
pisanja«. Kad sam ja pročitao ovu lijepu i vrlo vrijednu knji¬ 
žicu, sjetio sam se, da sam ja još prije 32 godine napisao u 
časopisu »Viencu« studiju o staroj kajkavskoj dramatici u 
kojoj sam došavši do godine 1832 tako se za ovu godinu za¬ 
grijao, da sam prvi izrijekom rekao, da treba hrvatski prepo¬ 
rod računati od te godine i to sam dokumentima i razlozima 
utvrdio. Danas u stotoj, dakle jubilarnoj obljetnici te godine 
1832 aktualno je, da ukratko ponovim ono, što sam onda 
rekao. 

Vratimo se opet k štampanim kajkavskim dramama. Tek 
g. 1832 nakon desetogodišnje stanke uskršnju je nov život u 
nastojanju oko dramatske struke. I nije čudo! Ova deseto¬ 
godišnja stanka i šutnja pada u vrijeme najdubljega mrtvila 
iza godine 1790. To je vrijeme, kadno je u ono gluho doba 
noći prije preporodnoga osvita nastupio najužasniji čas, mrtva 
grobna tišina, u kojoj se ne razbira ni najsitniji znak kakvom 
životu, kobna ponoćna ura, kadno se na ročištu sastaju samo 
sablasti, pred kojima malo da nam nije onda od straha nestalo 
bilo srčanosti i daha. To je ono vrijeme, kojemu pečat utisku je 






najprije Metternichov apsolutizam, a iza njega godine 1827 
i 1830, kad je narodna svijest tako bila pala, da su Hrvati 
sami na svom saboru odlučivali, da se u njihove škole uvede 
tudjinski jezik kao obligatan predmet. To je 010 vrijeme, 
kadno se ojadjenoj duši pjesnika P. Štosa otimlje brini usklik: 
»Vre svoj jezik zabit Horvati hote, ter drugi narod postati!« 
To je ono vrijeme, kad su se Hrvati sami htjeli žh i da zako¬ 
paju u grobnicu, da nije medju njih došao zanojan mladić 
opasan snagom i vjerom u veličinu i budućnost sla ženskoga i 
hrvatskoga naroda, mladić, koji je razbio grobu vrata, te 
dokazao svijetu, da još ima Hrvata. Gaj! 

Odmah s prvim njegovim nastupom nastaju u Hrvatskoj 
topliji dani i proklijavaju prvi pupoljci proljetni. Već godina 
1832 treba da se zlatnim slovima upiše u povjesnici hrvat¬ 
skoga naroda. Jer baš ove godine bila se hrvatski narodna 
svijest razbudila kao još nikad prije u ovom vijek 1. Nastalo 
je bilo općenito gibanje, a talasanje nije ostalo sa no u gru¬ 
dima pojedinaca, kao u godini 1830 već je ono zahvatilo 
čitave vrste. Godine 1832 zasnovan je ilirizam. Godine 1832 
pjeva bogoslovac Kundek u duhu Štosovu pjesan s^oju: »Reč 
jezika narodnoga preizvišenomu Stefanu Ožegovićr«, pa na- 
dovezuje svojim mislima o materinskom jeziku na Štosov 
»Kip domovine«. Godine 1832 napisao je mladi pravnik Ivan 
Derkos svoj »Genius patriae super dormientibus suis filiis«, 
gdje umno potiče i dokazuje, kako Hrvati upravo moraju da 
uzgajaju svoj materinski jezik. Iste godine drži dr. Matija 
Smodek prvo predavanje o hrvatskom jeziku na zagrebačkoj 
akademiji, a grof Janko Drašković šalje u svijet s zoju »Di¬ 
sertaciju iliti Razgovor«, tu prvu brošuru na hrvatskom 
jeziku, napisanu u glavnom onim govorom, koji ni poslije 
Ilirci odabrali za književni hrvatski jezik. Ta jr knjižica 
stvorila tada hrvatskom narodu politički program, a preve¬ 
dena je god. 1834 i na njemački pod natpisom: »Erinnerun- 
gen an die zum ungarischen Reichstage bestimmten Deputir- 


ten der Konigreiche Croatien und Slavonien« uz vrlo zna¬ 
menit predgovor (cf. Kukuljević, Glasoviti Hrvati, 1886, 
p. 262). 

Nakon Gajeva dolaska u Zagreb sastaju se mlaT prepo¬ 
roditelji u kući br. 3 na Kipnom trgu, danas Ilirskom trgu. 
Ta je kuća baš ljetos u stogodišnjici porušena. A sastaju se 
rado mladići i u kavani k Palanjku. To je lokal ispod Po¬ 
pova tornja, gdje je danas, čini mi se, spremište orudja 
gradskih radnika. 

Ove godine 1832 traži već mladi Gaj kod konzilija do¬ 
puštenje za Novine i »Danicu Horvatsku, slavonsku i dalma¬ 
tinsku«, a sve županije, što je vrlo karakteristično, oodupiru 
ovu molbu, jer »skupština ova — čita se u zaključim zagre¬ 
bačke županije — želi u svako vrijeme unapredit: narodni 
jezik, a po njemu i prosvjetu narodnu«. Krepki i bxlri ovaj 
hrvatski duh prenesen je takodjer i u sabor hrvat »ki, tako 
da ovaj sabor g. 1832 odluČnošću svojom u borbi za narod¬ 
nost daleko iza sebe ostavlja sve dotadašnje sabore hrvatske 
poslije godine 1790. On traži da se banska vlast ope^ povrati 
u svoj predjašnji ugled, traži reinkorporaciju Dalmacje, brani 
od važno cjelokupnost hrvatske kraljevine i svom odlučnošću 
otklanja madžarski jezik. Proti tomu, da bude madžarski 
jezik takodjer uredovni jezik i u Hrvatskoj, govori i brošura 
»Dissertatio de introducenda lingua hungarica« Zagrabiae 
1832. 

Već sada pjeva Kundek: 

Ar se zdižu mladi 
Posluju marljivo 
Ter podžižu v stareh 
Kaj bilo vgasljivo. 

Godine 1833 čuje se Štosov »Glas kričečega vu pušćini 
horvatskoga slovstva«, a Babukić već pripravljen čeka sa svo¬ 
jom slovnicom i pravopisom, pa priredjuje Kačića za Dunde- 

rovo izdanje u Beču. Iste ove godine izdaje već i Ing. Al. 
Brlić svoju »Gramatiku«, a u Hrvatskoj se na jagmu čita zna¬ 
menita njemačka brošura »Sollen wir Magyaren werden«. Sve 
u svem, narodna je stvar tako bila dobro napredovala, da nije 
čudo, što je Ljudevit Gaj već ove godine 1833, vozeći se zimi 
u Samobor k prijatelju svomu i ilirskom glazbeniku Livadiću 
zapjevao »Još Hrvatska nij’ propala, dok mi živimo!« 

Iz svega se ovoga vidi, da se narodna svijest u ovo doba 
već tako digla, da bi smo s punim pravom mogli od god. 1832 
datirati preporod hrvatskoga naroda. Ali godinu 1835 ipak 
uzimamo za to, što nam se u njoj s početkom izdavanja hrvat¬ 
skih novina ističe markantniji medjašnji kamen. 

Kako je u rečenim godinama bilo ojačalo narodno osje¬ 
ćanje i razbujalo se, nije čudo, što je patriočnomu nastojanju 
Dragutina Rakovca bilo uspjelo nagovoriti njemačkoga direk¬ 
tora Šveigerta, da hrvatski prikaže komad, što ga je Rakovac 
bio preveo s njemačkoga. Tom prigodom čitamo u suvreme¬ 
nim novinama zagrebačkim ovaj oglas: Dinstag den 2. Okto- 
ber 1832. wird zum Vortheile der Christina Šveigert ein Lust- 
spiel in kroatischer Sprache, betitelt Stari mladoženja i koša¬ 
rice, poleg nemškoga od A. Kotzebue D. M. R.-c, zum ersten- 
mal auf der hiesigen Buhne aufgefiihrt, wozu hiemit die 
ergebenste Einladung geschieht. 

Tako evo imamo g. 1832 prvu hrvatsku predstavu koja 
je izvan sjemeništa i konvikta priredjena na javnoj pozornici 
od njemačke glumačke družine. Karakteristično je kod ove 
predstave po življi razvitak narodne stvari i to, što njemačka 
glumica uzima za svoj prijam komad hrvatski prikazan. A 
ne uzima ga sigurno iz platonske ljubavi prema hrvatskomu 
jeziku nego za to, jer se nada obilnomu materijalnomu dobitku. 

Još imamo dva Rakovčeva prijevoda, a oba su prikazi¬ 
vana godinu dana poslije i to: Stari zasebni kučiš Petra tre¬ 
ćega »s ruskim i hrvatskim pjevanjem« 23. srpnja 1833.; Vka- 
njeni vkanitelj 13. prosinca iste godine. Oba su komada pre¬ 

vedena iz Kotzebua, a prijevodi su načinjeni na kajkavskom 
narječju. Time smo ujedno odgovorili g. Milčetiću, koji u 
svojoj studiji »Hrvati od Gaja do god. 1860.« govoreći o Ra- 
kovcu pita: »koji su to Rakovčevi komadi?« — Evo mu ih! 
Ova tri prijevoda, ali nikakovi originali. 

Od ova je tri prijevoda štampan samo jedan: Stari mla¬ 
doženja i košarice, vesela igra v jednom spelaju, u Zagrebu 
1832. kod F. Suppana. U originalu se zove: der Hagestolz 
und die Korbe. Ovi prijevodi nemaju danas nikakove lite¬ 
rarne vrijednosti, ali dobivaju neku znamenitost, kad se uzmu 
na um prilike, pod kojima su nastali i pod kojima su prikazi¬ 
vani. Oni dobivaju historijsku znamenitost, ako se ne zabo¬ 
ravi, da su prikazivani u vrijeme borbe hrvatskoga jezika za 
svoja prava; u vrijeme, kada je jezik hrvatski morao tek osva¬ 
jati sebi javnost, zvala se ta sad ili kazalište ili koncertna 
dvorana ili škola ili ured ili sabornica; u vrijeme, kad smo 
tek počeli donositi kamen do kamena za narodnu palaču. 
U opće se može reći, da sve literarne pojave onoga doba imaju 
više ili manje vrijednost samo kao neke etape, po kojima smo 
se primicali do narodnoga cilja i do općega priznanja hrvat¬ 
skomu jeziku. 

U istim godinama, kad su se na pozornici pojavila tri 
Rakovčeva prijevoda, ugledavaju svijetlo i tri izvorna kaj¬ 
kavska dramatska djelca. Jesu li i ova gdjegod prikazivana, 
nemamo potvrde. 

Dragutin Rakovac izdaje godine 1832. »DUH« drama- 
tičku vitiju (pjesmu) što ju je prikazao barunu Franji Vla- 
šiću, kad je sio na bansku stolicu. 1 ) 

Kako je do ovoga djelca vrlo teško doći, prikazat ću 
ovdje potanji sadržaj njegov. 

*) Duh, dramatichka vitia, gospodinu Francu Vlasichu baronu itd. 
kada ehazt bana su kraljeztvu horvatzkom prijemashe dana 23. rosnjaka 
1832. Zpelah Karol Rakovecz, banzke ztolice priszeznik. Vu Zagrebu, 
Pritizkano pri Franzu Suppanu 1832. 

Scena prikazuje pećinu pri grmljavini i blijesku. Na njoj 
spava »mladenac«. Na okolo se dižu valovi, koji hoće da 
unište ovu »narodnu pećinu«. »Zbor domorodaca« pjevajući 
moli, da bi bogovi utišali pogubno burkanje. Dolazi starac, 
otac onoga mladenca što spava. Gledajući uzburkane valove 
spopada ga zla slutnja, a opazivši sina gdje spava, stane pre¬ 
mišljati o zavodljivosti i varavosti slika, što ih san dočarava, 
te kontrastirajući govori i o krutoj javi, a medju ostalim veli 
i ovo: 

Vsza szin pravi terszi sze zdersati, 

Jezik, kog govori, zdignuti... 

Starac budi sina, da sada, kadno propast prijeti, brani 
sebe i njega i da »očituje moć djedova«. Mladić hoće, da va¬ 
lovi njegovu pećinu sruše i pridruže k onoj zemlji, gdje »ribič« 
lovi. Starac ga poduči, da taj ribič baca mreže svoje samo 
kad se muti, te ga opominje, da uzme domaću motiku, da 
pećinu svoju na po valovima prebitu »ogrne«, pa da će tada 
i on kao i onaj ribič na tvrdom sjedjeti siguran. Mladić malo- 
dušan misli, da je to nemoguće. Starac ga bodri, da ne klone 
duhom, već da sabere um svoj i odbije valove natrag otkud 
su došli. A kad sin rekne starcu, da mu kaže »kako će 
pomoći pećini« odgovori mu ovaj: 

Szlushaj. Zdelaj doma zibku tverdu 
Na mirovno vu nji dete zpi; 

Szam je zibli, da ne zpozna szerdu 
Matzuhe vre v isti zibchici; 

Z tvim nekrivnim mlekom isto doji, 

Szamo v materinom krepozt je .,. 

Onda mu starac za primjer priča, kako je slušao u gaju 
pjevati slavuja. Pjevanje njegovo svačije srce ganulo, ali kad 
je blizu na grani stao vrebac »cvrčati«, zamukne slavuj, jer 
ga »ztranska ptica muti, nudi pjevanje nevugodno« ... 

»Ztranszki ztranzke glase vupeljiva. Dedni razkade se kak i 
dim: Ztranzki v tvoji domachini biva. Tebe pako tira tam i 
szim«. Još napokon dolazi i »djevojka«, te moli mladića, neka 
učini, da se sve povrati. Ali mladić ipak hoće »vrinut dedinu«, 
jer je ne može da podigne. I sad se medju grmljavinom i bli¬ 
jeskom javlja »duh«, sokoli slaboga i podiže srce klonulu mla- 
dencu. Upućuje ga na prirodu, gdje takodjer svaka ptica svo¬ 
jim glasom spjeva i najviše ljubi svoje prosto gnijezdo: »Tu 
od oveh ptić sze vuchi, kaj szu glasi narodni, kaj je ljubav 
naroda«. Napokon govori duh, da će razgoniti tamne oblake 
nad domovinom, da bude uvijek vedro nebo nad njom, jer je 
on »prijatelj domovine«. Krasne riječi, što ih govori duh: 

K domovini se pridruži 
Njoj alduj sze den i noch 
Ovoj z celim szerdcem szlusi, 

Tu je tva najglibsha moch ... 

bez sumnje su parafraza Schillerovih stihova: 

An’s Vaterland, an’s theuere, schliess dich an 
Das halte fest mit deinem ganzem Herzen 
Das sei dein Stolz, des Adels riihme dich! 

Hier sind die starken Wurzeln deiner Kraft... 

To je opet jedan indicij, koji nas upućuje, kako su naši 
ilirski preporoditelji, kad su Hrvatima osnivali književnost, 
crpli na najbližem vrelu njemčakih spisatelja. 

Poslije izmirnih svojih riječi, koje otvaraju vidik u bolju 
budućnost, iščezava duh. Ovoj je dramatičkoj pjesmi na koncu 
nadovezana još jedna mala pjesma (u šestercu), koja svršuje sa 
željom, da ban »živi puku svom dobu ugodnu«. 

»DUH« nije nikakva drama, u njemu nema ni traga raz¬ 
diobi radnje u činove i prizore. Što više, u Duhu i nema ni¬ 
kakve dramatičke radnje, njezina zapleta i raspleta. To je na 
šestnaest stranica maloga formata u kajkavskom dijalektu sa- 



stavljena epsko-lirska pjesan, podijeljena u nekoliko lica — 
prigodna alegorija, koja dira savremene političke i kulturne 
prilike. 

Ove su se prilike bile baš one godine u borbi za narod¬ 
nost i jezik hrvatski tako zaoštrile, da su dostigle neku stano¬ 
vitu visinu, na kojoj se morao očekivati preokret. I taj se 
dogodio, dogodio se preokret na bolje, preokret u prilog hrvat¬ 
skoj stvari. Treba se samo sjetiti u jednu ruku onih silnih 
borba za jezik, onih neprijateljskih nastojanja, da se zapriječi 
izdavanje hrvatskih novina, a u drugu ruku opet pobjeda na¬ 
rodnoga duha, koje se u rečenoj godini zovu: Smodekova pre¬ 
davanja o hrvatskom jeziku; Derkosov Genius patriae; bodri 
i krepki hrvatski sabor g. 1832. za ugled banski, jezik i cjelo¬ 
kupnost hrvatsku itd. 

Za ovaj pak pokret na bolje dolazio je impuls, ako ne 
najmoćniji, a to svakako najugledniji od sijede glave šezde¬ 
setogodišnjega starca, kojega je otadžbeničko djelovanje ove 
godine postalo več veoma popularno. Taj starac — grof Janko 
Drašković — podigao je bio i ove godine gromko glas svoj 
za prava i narodnost hrvatsku u znamenitoj svojoj Diserta¬ 
ciji, toj prvoj, kako je već spomenuto, jezikom hrvatskim 
pisanoj brošuri i programnoj za smjer svoga naroda. I tu 
govori taj aristokrat po rodu i srcu: »Dužni smo ele dobru 
peldu Madžarov nasljedovati... za oto kažimo, da i mi na¬ 
rodnoga jezika imademo, koji svakog tezanja kadar i vrijedan 
jest, i primimo našeg jezika u naših poslih, i probudimo se 
njega prilagoditi svagdašnim opštinskim i pismoznanskim po- 
tribama, kako Madžari tekar od skora učine. Istim vjerujte, 
najbolje odgovarali budemo prežestokomu onomu madžar¬ 
skomu zahtivanju zarad jezika svojega«. Ako sad uzmemo na 
um, da je baš ovaj velikaški starac — otac hrvatskoga pre¬ 
poroda, koli je svim boljim sinovima otadžbine svoje govorio 
»sinko moj«, a kasnije pjevao pjesmu »Mladeži ilirskoj« — 
bio onaj, koji je budio i bodrio ostale duhom klonule sinove, 

te se na njegovu pobudu u buri i navali onoga vremena »medju 
grmljavinom i bljeskom« pojavio »duh narodni«; držim da 
nas ne će prevariti slutnja, ako reknemo, da je Radovac u 
»starcu« dramatičke svoje vitije alegorijski prikazao grofa 
Janka Draškovića. S tim se pak mišljenjem lijepo podudara 
ono, što čitamo u drugoj polovici Preradovićeva soneta 
Draškoviću: 

Tim uz tebe diže se na noge 
I odraste duh naroda eto, 

Te i sam si pravac uporavlja. 

A za tvoje zadužbine mnoge 
Duh naroda na grob svako ljeto 
Svomu kumu zelen vienac stavlja. 

Tako, mislim treba i potpuno tumačiti ovaj sonet Prera- 
dovićev, u kojem ono duh naroda nije samo puki metaforički 
trop, već će po svoj prilici biti i aluzija na Rakovčevu dra~ 
matičku prigodnicu. Vjerojatno je to tim više, što je Prera- 
dović jamačno dobro poznavao i visoko cijenio otadžbenički 
i pjesnički rad Rakovčev, dok je medju nekolicinu »Milih po¬ 
kojnika«, kojima je na grob položio pjesničke svoje kitice, 
odabrao bio upravo i Rakovca, te i njemu spjevao sonet, gdje 
ga naziva »ptičicom u narodnom poju« i »pčelicom u narod¬ 
nom roju«. 

Već se višeput prije Draškovića podigao bio glas, da se 
hrvatski jezik uvede u javni život mjesto latinskoga. Još g. 
1805 javlja se taj glas po prvi put, kadno biskup Vrhovac 
proglasi u saboru, da će Hrvati nasljedujući primjer Madžara 
takodjer uvesti svoj narodni — hrvatski jezik (lingua illyrica) 
u poslove upravne. 1 ) Deset godina iza toga, g. 1815 izlazi 
pred hrvatski narod A. Mihanović sa svojom knjižicom »ReČ 
domovini«, te mu govori o »hasnovitosti pisanja vu domo- 

2 ) Rad 80, pag. 22. 

rodnom jeziku« i preporučuje, neko bi se u javne poslove uveo 
jezik hrvatski mjesto latinskoga. I to je drugi glas. Ali su ovi 
glasovi bili još slabi, nesigurni i bojažljivi, pa su i ostali bez 
odjeka. Tek treći put, kad je gromki svoj glas za jezik hrvat¬ 
ski bio podigao grof. J. Drašković i to u čas, kad se poslije 
onih sabora g. 1827 i 1830 neprijateljske strjelice bile nape- 
rene upravo u srce hrvatskomu narodu, stade taj glas grofa J. 
Draškovića odjekivati po gorama i dolinama hrvatskim. 

Što u Rakovčevu Duhu nalazimo alegorijsku prikazu, to 
je posve razumljivo, jer su alegorije uopće vrlo ljubili suvre¬ 
meni kajkavski stihotvorci u svojim prigodnim odama. Dosta 
je, da se tu opomenemo n. p. poznatijih prigodnica Štosovih 
i Kundekovih. 

Rakovčeva je prigodnica jedna od onih rijetkih patrio- 
tičkih knjižica iz prve polovice ovoga stoljeća, koje su u ten¬ 
denciji imale rehabilitaciju materinskoga jezika. Tu Rakovac 
s tolikom ljubavlju govori za pravo i dostojanstvo jezika 
hrvatskoga u javnom životu s kolikom je gorljivošću za isti 
cilj lomio koplje iste godine u aferi Smodekovoj, kad je ovaj 
na akademiji prvi stao predavati o našem jeziku. 2 ) 

Prigodom Vlašićeve inštalacije izišle su osim Rakovčeve 
dramatičke pjesme još dvije prigodnice ode, jedna od Josipa 
Kundeka, druga od Antuna Mihalića. 3 4 ) Rakovčeva pjesma, 
čini se, kao da namjerava novomu banu, rodjenu Madžaru, 
označiti direktivu u pomladjenom pokretu javnoga narodnoga 
života. Bilo bi uopće vrijedno, da se tko, sumarno istaknuvši 
tek važnije stvari, osvrne na ono mnoštvo prigodnih pjesama, 
što se u Hrvatskoj produciralo u predilirskom perijodu; jer bi 

3 ) F. Kurelac, Fluminensia str. 182—184. 

4 ) Selya ztarinzko-horvatzke kralicze P. r. g. baronu Franczu od 
Vlassich banu vtd. po Josefu Kundek. U Zagrebu, pri F. Suppanu 1832. 
str. 21. — Antun Mihalich, Narodno veselje triu kraljevina g. Francishku 
od Vlasich banu itd. U Novom Sadu, pri P. Jankoviću 1832. str. 15. 


*4 


se i tu našla po koja zanimljiva kulturna i literarno-historijska 
crta. Gotovo najveći kontingenat tadašnje puste literarne hi¬ 
perprodukcije čini ova silesija prigodnica različitim ličnostima, 
a tragovi im sežu još do u šezdesete godine 19 stoljeća. 

U Rakovčevoj pjesmi bljesne po koji put svijetlo i uspjelo 
mjesto s krepkom i slikovitom dikcijom, koja odaje pravu pjes¬ 
ničku inspiraciju i daje naslućivati jednoga od solidnijih bu¬ 
dućih pjesnika hrvatskoga ilirizma. Mimogred možemo reći, 
da bi Rakovac uz još kojega jedrijega pjesnika iz preporodnih 
godina — recimo Antuna Nijemčića — zaslužio da se izbor 
pjesama njegovih sa shodnim uvodom izda. Po mom mnijenju 
Rakovac kao pjesnik prilično nadvisuje onu mnogobrojnu četu 
ilirskih pjesničkih diletanata. 

Nekolikim prigodnim odama i dramskim svojim radom 
kreće se Rakovac u tijesnom okviru rodjene svoje kajkavštine, 
dok se poslije toga ostalim djelovanjem svojim postavlja na 
općenitiju i širu bazu književne štokavštine. Pravopis, kojim 
je Duh štampan, isti je onaj stari neorganički, kojim su se uz 
neke sitne razlike služili i drugi kajkavski književnici (ch 
mjesto č, s, mj. ž, sh mj. š, sz pred vokalima i z pred kon- 
sonantima mj. s: chudo, sivot, shuma, szelo, zkakati). Gaj još 
nije do god. 1835 utjecao na promjenu pravopisa, premda je 
već 1830 izišla bila njegova »Kratka osnova hrvatsko-slaven- 
skoga pravopisanja«, kojom predlaže organički pravopis i nova 
slova č, ž, š, a za ć hoće ć. Dalje predlaže Gaj osobite zna¬ 
kove: d, n, /, g s kvakama (v) odozgo, kako se nalaze kod 
slova, č, ž, š. Prema tomu je poslije u zagrebačkoj Strossmaye- 
rovoj Jugoslavenskoj akademiji znanosti i umjetnosti (po Gj. 
Daničiću u Rječniku) došlo do tako zvanoga akademskoga 
pravopisa: đ y n y / g (rođen, hiva, lubav, gamija). Napredak 
je ipak taj, što Rakovac ne upotrebljava y mj. 1 i j. Karakte¬ 
ristično je po siromaštvo i neobradjenost tadašnjega govora u 
knjigama, što pisac mora na koncu njemačkim riječima da 
objasni značenje najobičnijim danas riječima, kao što su: zbor, 

značaj, izobraženost, stranka, slikati, boja i dr. Ne znam 
$ kojega je razloga nekoliko puta u prezentu dodano nepo¬ 
trebno h, n. pr. »Kriva svetlost njejna vabih nas, i ona vkanih 
himbeno«. Da nije to h prema nekim slavonskim piscima do- 
davano za znak dužine? Zanimljivi su i oni osobiti imperfekti 
kajkavski, kao n. pr. u stihu: »koju (riječ) mati druga nje (njih) 
vuchishe« (učaše). Sve vrvi od kajkavskih instrumentala na 
um (n. pr. pečinum), koji postaju spomena vredniji i po tom, 
što ih je kasnije 1836 god. još Vjekoslav Babukič s nepravom 
recipirao u svoju gramatiku uz pravilne književne oblike na 
om (pećinom). 0 ) 


II. 

Iste je godine (1832.) izdao i Ljudevit Farkaš (Vukoti- 
nović) svoga Goluba »igrokaz vu četireh speljivanjih«. To je 
djelo takodjer posve neznatne vrijednosti, ali več ima onaj 
običajni oblik dramski, razdiobu u činove i prizore. Sujet je 
posve romantičan kao da je pozajmljen iz kakovoga riter- 
skoga romana njemačkoga. Neprirodnost i pustolovnost nje¬ 
gova su obilježja. Možda je komad i napisan po kakovom 
opskurnom njemačkom Schauspielu? U drami ovoj za čudo 
nema nikakovih patriotičkih aluzija i ekspektoracija, a i 
uopće nema u njoj do imena nikakovih narodnih crta, nego 
je sadržaj posve kozmopolitske boje i po najprimitivnijoj ša¬ 
bloni obradjen. Nevjerojatnost, slučaj i deus ex machina glavna 
su pokretala u razvitku radnje. Jedina je značajna hrvatska 
crta u Golubu ona historijska nesloga izmedju aristokratskih 

B ) Kajkavski instr. n. p. ženum postao je prema instr. ženu, (koji 
se još u XVI. v. govorio prema I ) tako da je prionulo m , koje 
dolazi već u starom slovenskom kod riječi muškoga i srednjega roda u 
instr. n. pr. bogom, selom. Kajkavskomu instrumentalu pendant je u ča¬ 
kavskom instrumentalu ženun. 

rodova, radi koje momentano triumfira zloba i sebičnost, dok 
na koncu ipak ne svlada neslogu ljubav, a pobjedu slavi do¬ 
brota i plemenština. Literarne i estetičke vrijednosti ima ova 
drama vrlo malo, a za književnoga povjesnika ima ona radi 
svoje eksistencije samo historijski znamen više kao biblio¬ 
grafska činjenica. 

Čin se zbiva u jedanaestom vijeku u Hrvatskoj. 

Mladi Slavoljub, knez oborgradski i stari Radbud, knez 
strmogorski živu u davnom neprijateljstvu. Slavoljub ljubi 
kčerku Radbudovu Ljudmilu i ona njega. Ali se za Lujdmilu 
radi imutka otima vitez Zlobor Maržarevič i hoće da mu ona 
postane ženom. Knez Slavoljub rado bi se izmiriti s Radbudom 
i izgladiti staro porodično neprijateljstvo, ali Zlobor pomoću 
Lomovrata, ključara Radbudova, spletkari tajno protiv njega. 
(I. čin). — U drugom činu dolazi Slavoljub sa svojim prija¬ 
teljem Svojkom preobučen u hodočasničko ruho na Strmo- 
grad, te mu se tako pruža prilika, da se sastane u vrtu s Ljud- 
milom. Ali ih u ljubavnom razgovoru zateče Radbud. Slavo¬ 
ljub ga zove na »božji sud« dobacivši mu rukavicu, no Radbud 
ne pristaje odmah na »dvojharc« (dvoboj), ali prisiljen od 
Slavoljuba bije se napokon s njim, dok mu ovaj ne izbije mača 
iz ruke i ne priveže ga za stablo. Slavoljub se na to sa Svoj¬ 
kom vrati kući uzevši prije Radbudov prsten radi sigurnijeg 
prolaza (II. čin). — Radbud se diže s četom protiv Obor- 
grada, ali po jednom slučaju spase Slavoljub život starom 
knezu i onda se stari neprijatelji izmire u Oborgradu. Radbud 
pristaje, da Ljudmilu dobije Slavoljub za ženu (III. čin). — 
Dok se ovi u Oborgradu mire, dotle Zlobor misleći, da je 
Radbud postao žrtvom smrti, koju mu je on potajno htio da 
pripravi potkupivši svoje ljude, sili Ljudmilu u tamnici, da 
podje s njim pred oltar. U zgodan se čas vraćaju svi iz Obor- 
grada. Slavoljub mačem obori Zlobora i dobija ruku Ljud- 
milinu. U čast golubu, koji je bio nekad posrednikom izmedju 

ovo dvoje srećnih, resit će od sada golub grb knezova obor- 
gradskih (IV. čin). 

Godine 1833. izdao je u Požunu kod Ant. Schmida Lju¬ 
devit Mirko Farkaš (Vukotinović) »Prvi i zadnji kip«, tu¬ 
robnu igru v jednom spelaju prema baladi njemačkoga 
pjesnika G. Seidla. 

Mladić neki po imenu Hinko uči se slikarstvu samo toga 
radi, da može sebi svoju nesudjenu ljubu naslikati i barem u 
slici je svojom zvati. Vidjeli su se mladi jedamput u gradu i 
zamilovali se, a poslije su izgubili jedan drugomu trag. Nakon 
godine dana, kako je izučio slikarstvo, polazi on da traži Lauru 
svoju. Ona je medjutim venula od čeznuća za njim, zatajivši 
isprva ljubav svoju, jer on nije bio plemićkoga roda. Put za- 
nese Hinka na dvor Laurin, kad je već ona bila na odru. Otac 
njen zamoli mladoga slikara, da mu naslika na odru kćer, a 
Hinko spoznavši u pokojnici ljubav svoju, naslika je i umire 
do nje. 

Malena ova stvarca (kojih 30 sitnih stranica) puna je pu¬ 
stoga i plačljivoga sentimentalizma, praćena svijećama, mrtvač¬ 
kim zvoncem i lijesom; riječju, tvorevina bez soka i smoka. 
I sam pisac kao da indirektno priznaje, da je djelce bez dra- 
matičke i bez ikakove vrijednosti, dok na koncu dodaje karak¬ 
terističnu bilješku »za igrače«: »Ako ikad taj komad k igranju 
bi došel, igrači na to paziti budu imali, da vsi monologi, go¬ 
vorenje ćelo Krešimira, kojemu boli jakost niti hitro govoriti 
ne da, kak tulikajše Laure, polahkejše, i vseh najbolje pako 
Hinka, iz serdca napervostave se, ar drugač igra prez učinka 
bude«. 

Nekako u isto vrijeme, kad su štampom objelodanjena 
ova tri kajkavska djelca: Duh (1832.), Golub (1832.), Prvi i 
zadnji kip (1833.), hrvatski se prikazuju u sjemeništu dva ko¬ 
mada i to: Vszaki ima szvoje chuti, igrokaz u četiri čina (god. 
1830. i 1833.) i Placha iztine, igrokaz u četiri čina (god. 1830. 
i 1834.). Ova dva komada nijesu štampana, ali su nam se u 

sjemeništu dočuvali rukopisi njihovi. To su dvije sjemenišne 
drame, koje Šafarik u svom popisu ne navodi. Spominje ih u 
javnosti prvi put g. dr. Šurmin (»Vienac« 1897., str - 53 °)- 
Izvore ovim dvjema dramama nije mučno eruirati, jer su oni 
već na rukopisu zapisani. Što više, tu su zabilježeni i izvorni 
njemački natpisi. Jednu i drugu dramu izradio je godine 
1830 za klerike Josip Šot iz Kotzebua i to prvu prema 
njegovoj drami »Uible Laune« a drugu prema »Lohn der 
Wahrheit.« 

* , * 

* 

Nedavno je u »Obzoru« dobro napisao g. A. Makanec, 
da napredni narodi ističu i ponose se svojim tradicijama 1 da 
radi toga rado otvaraju u svojoj povjesnici one stranice, gdje su 
zlatnim slovima zapisana njihova slavna djela. To vrijedi i 
za Hrvate. U našoj mučnoj historiji ima i mnogo sjajnih 
perijoda. Da spomenemo tek nekoliko. 

Slavno je i ponosno za Hrvate, da su prvi medju svim 
Slavenima osnovali (925. za kralja Tomislava) kraljevstvo, 
a to je značilo kulturnu instituciju. Hrvati su svoje kraljev¬ 
stvo čuvali kroz sve vijekove — makar kada i kao reliquiae 
reliquiarum — ali ipak sve do dana današnjega. Oni su kao 
kraljevina Hrvatska, Slavonija i Dalmacija ušli u sadašnju 
državnu zajednicu sa Srbima i Slovencima, a ne kao ugarska 
županija ili ropska kolonija madžarska ili austrijska. Već u 
listopadu 1918., kad se nakon odgovora Wilsonova caru i 
kralju Karlu orilo po Zagrebu i drugim gradovima »Živio 
Wilson osloboditelj naroda!«, spremali su se Hrvati, da se 
pod Narodnim Vijećem nezavisne države Slovenaca, Hrvata 
i Srba slože sa Srbijom i Crnom Gorom u jednu državu pod 
dinastijom Karadjordjevića, u tvrdoj vjeri, da će osnovati Ju¬ 
goslaviju genijalnoga Hrvata i katoličkoga biskupa J. J. 
Strossmayera i njegova prijatelja historika i kanonika F. 
Račkoga. 

Dalje je slavno za Hrvate, što su se prvi medju Slave¬ 
nima pokrstili i postali nosioci zapadne kulture. Zanimljivo je, 
da su već brzo iza pokrštenja Hrvati načilini s papom Aga- 
tonom neke vrste pakt o nenapadanju tudjih država i tako 
postali prvi prethodnici Kellogg—Briandova pacifizma (vidi 
o tom lijepi historijski rad g. o. Sakača). 

Hrvati su medju svim Slavenima jedini do danas u nekim 
dijecezama dočuvali najstarije slavensko pismo, glagolicu. 

Sjajan je u hrvatskoj povijesti četrnaestoga stoljeća pokret 
za nezavisnost u svim zemljama gdje stanuju Hrvati, dakle i u 
Bosni pod kraljem Tvrtkom. Taj je pokret naučno obradio 
historik F. Rački, a nije čudo, da je inspirirao i našega naj¬ 
većega pjesnika A. Šenou, te taj pokret čini historijsku poza¬ 
dinu njegova najvećega romana »Kletva«. 

Nadalje su silnu slavu stekli Hrvati kroz vijekove u 
obrani svoje domovine i kao bedem i štit Europe protiv Tu¬ 
raka. Hrvati zapadnjaci! Nad Zagrebom se nikad nije vijao 
turski sandžak! 

Vjekovna borba s Turcima odjeknula je u hrvatskoj na¬ 
rodnoj i umjetnoj poeziji. Kako je sama pjesnička obradba 
Sigeta provukla se kao crvena nit kroz četiri stoljeća naše 
umjetne literature, to je u informativnom pregledu pokazao 
dr. M. Šrepel u svojoj raspravi štampanoj u Radu Jugosla¬ 
venske Akademije. 

Sjajna je i slavna u povijesti urota Zrinjskoga i Franko- 
pana. Slava i tragedija ovih naših velikaških dinastija (1671.) 
pronosi se svake godine u proslavi svim našim krajevima. Ču¬ 
dan je prst naše historijske sudbine, koji ravno dvije stotine 
iza toga (1871.) pokazuje na katastrofu Eugena Kvaternika, 
koji ide za istim ciljem kao Zrinjski i Frankopan. 

Ipak je od svih historijskih momenata držim najsjajniji i 
najznatniji preporod, jer je onda izbila na površinu takva ži¬ 
votna snaga i takav životni zanos, da je taj elan vital za 
uvijek neizbrisiv i nerazoriv, a to treba da na umu drže ne¬ 

prijatelji. Svi gotovo preporoditelji i Gaj i njegovi mladi 
apostoli bili su kajkavci i oni su se odrekli svoga rodjenoga 
narječja kajkavskoga, a poprimili štokavski dijalekat za knji¬ 
ževni jezik, ne samo zato što ima štokavaca Hrvata više od 
kajkavaca i čakavaca skupa, nego i zato, što su ti štokavci stvo¬ 
rili slavnu literaturu još u 16. a pogotovo u 17. zlatnom sto¬ 
ljeću (Gundulić, Palmotić, Bunić itd.), dakle onda kad još 
ostali Slaveni na Balkanu nijesu imali ništa, a i mnogi europ¬ 
ski narodi vrlo malo. Nećemo govoriti o drugom, ali što se 
tiče literature i književnoga jezika, tu je Gaj samo nadovezao 
na staru našu književnu slavu i štokavsko-ijekavsku tradiciju. 
Kontinuitet one stare hrvatske dubrovačko-dalmatinske lite¬ 
rature i ove Gajeve preporodne simbolički je prikazao prema 
ideji intendanta dr. S. Miletića umjetnik Vlaho Bukovac u 
slici glavnoga zastora zagrebačkog kazališta. 

Ljetos slavimo stogodišnjicu hrvatskoga preporoda od go¬ 
dine 1832., ali mi možemo isto tako slaviti preporod i od go¬ 
dine 1833., 1834. i 1835., jer su to sve osvitne i početne go¬ 
dine našega preporoda, zato i čine bazu i kulise za krasan 
roman Ksavera Šandora Gjalskoga »Osvit«. 

(»Jutarnji List« božični broj 1932 i novogodišnji 1933). 

DODATAK. 

S mojom tezom, da treba već od god. 1932 računati 
hrvatski preporod, potpuno se slaže i naš historik dr. Ferdo 
pl. Šišić u svome članku »Hrvatski ilirizam i njegova po¬ 
litička strana«, što ga je napisao u jednom dnevniku 25. 
septembra 1932. 

U tom svom solidno informativnom i toplim hrvatskim 
osjećajem prožetom članku izrijekom kaže dr. Šišić, da je 
»sasvim ispravno i opravdano začetak hrvatskoga (odnosno 
ilirskoga) narodnoga pokreta i preporoda povezati s izlaže- 
njem Draškovićeve brošure: Disertacija iliti razgovor darovan 
poklisarom...«, koji je Drašković izdao u Karlovcu 1832, 

a napisao u svome dvorcu Rečici (nedaleko Karlovca) uoči 
sastanka hrvatskoga sabora, sazvanoga za ii. novembra 1832 

Ovom Disertacijom i Derkosovim Genijem bješe najav¬ 
ljeno novo doba u historiji hrvatskoga naroda — njegov na¬ 
cionalni preporod poslije stoljetnoga drijemeža i letargije. 
Godina 1832 donijela je Hrvatu ne samo narodni politički 
nego i kulturno-književni program. 

Dalje izvodi dr. Šisic, da je na preokret u godini 1832. 
medju Hrvatima kao i na svu Evropu mnogo utjecala ne 
samo »julska« francuska revolucija od godine 1830, nego i 
osnutak (1830) male nezavisne kraljevine Belgije i male 
Hrvatskoj susjedne i srodne kneževine Srbije Miloša Obreno- 
vića, pa revolucija u Italiji i Poljskoj — a sve to kao plodovi 
nacionalizma. I tako je godina 1832 i medju hrvatskom inte¬ 
ligencijom izbila neobičnu smjelost i borbenost protiv madžar¬ 
skih zahtjeva 1 prijetnja. Osobito potcrtava historik i to, da 
bečki dvor imajući povodom francuske »julske« revolucije 
i ostalih evropskih dogadjaja i onako glavu punu teških 
briga — nije tada nimalo i nikako utjecao na raspoloženje 
hrvatskih »staleža i redova«: preokret od godine 1832 je 
zaista bio djelo Hrvata samih, bez ikakva strana a potajna 
utjecaja. 

^ Da je godina 1832 — razlaže dr. Šišić — epohalna u 
našoj narodnoj historiji, najbolje ilustrira fakat, da od toga 
vremena datira lom izmedju Hrvata i Madžara, koji je našao 
pravi svoj izražaj najprije u dvorani hrvatskoga sabora u Za¬ 
grebu, onda zajedničkoga državnoga sabora u Požunu (1832 
—1836, 1839—1840, 1843—1844 i 1847—1848). Kako je 
u to vrijeme carevina Austrija još uvijek bila veoma snažna 
1 jedna od najuglednijih država u tadašnjoj Evropi, a u tije¬ 
snom političkom savezu s Rusijom i Prusijom, Srbija pak u jeku 
ogorčenih, partijskih a dobrza i dinastičkih borba izmedju 
Obrenovića i Karagjorgjevića, sasvim je prirodno, da tada — 
izmedju 1830 i 1850 — baš nikome nije ni moglo pasti na 

um da traži narodnu sreću van granica habsburške monarhije 
i protiv njene volje a pogotovo oružjem u ruci. Štaviše i hrvat¬ 
ski ilirizam i docniji srpski vojvodjanski pokret patrijarha 
Rajačića i generala Stratimirovića tražili su a donekle i nala¬ 
zili potpore baš u bečkom dvoru protiv presizanja bezobzir¬ 
nih i nestrpljivih Madžara, jer su madžarske nacionalne aspi¬ 
racije bile zazorne i bečkim centralističkim i germanizatornim 
ciljevima. 

Prikazivati pak hrvatski ilirizam i srpski vojvodjanski 
pokret kao djelo bečkih dvorskih krugova ili tako zvane ka- 
marile — kako su to činili tadašnji i kasniji Madžari — to 
je prosta fabula i čak kleveta, tvrdi dr. Šišić, jer nam je na¬ 
ročito danas, gdje nam je pristupačan čitav bečki, nekoć tajni 
familijarni arhiv predobro poznata geneza obaju naših nacio¬ 
nalnih pokreta. Danas se sasvim točno znade, da je Metter- 
nich bio čak prijatelj Madžara, dok je naš hrvatski pokret — 
nastavlja dr. Šišić — zagovarao i podupirao protivnik Met- 
ternichov i ljuti dušmanin Madžara, češki velikaš grof Kolo- 
wrat, koji je nutarnje političke stvari Austrije upravo suve¬ 
reno vodio. Zato i jeste temeljna crta hrvatskoga ilirizma a 
tako i kasnije srpskoga vojvodjanskoga pokreta lojalnost prema 
bečkomu dvoru i slijepo pouzdanje u nj (aula est pro nobis = 
dvor je s nama). Tek onda kad se i Hrvati i Srbi nadjoše pre¬ 
vareni od Beča, poslije 1849 odnosno 1868, nastao je — 
izvrsno pripominje historik dr. Šišić — lagano i vrlo oprezno 
etapni preokret u našoj narodnoj politici i u narodnom mi¬ 
šljenju s glavnim i konačnim ciljem, da se potraži narodna 
sreća van granica habsburške monarhije pa i protiv njene 
volje (Eugen Kvaternik, Svetozar Miletić, a donekle i sam 
Strossmayer). 

Pri završetku svoga članka ističe pisac, da je hrvatski 
ilirizam ne samo razbudio narodnu svijest, nego i stvorio 
pojam moderne države i nezavisnosti, jer da ne valja smetnuti 
s uma > da je poslije carske zabrane imena ilirskoga (u januaru 

1843*) baštinile njegov postalo ime hrvatsko za sve katolike 
našega naroda od Drave do Budve i od mora do Drine, koji 
tako postepeno postadoše sviješću Hrvati, težeći svi k Zagrebu 
kao svome narodnom središtu. 

Zaključujući svoj umni članak veli dr. Šišić i ovo: »Iliri- 
zam je tvorac moderne hrvatske kulture, a napose hrvatske 
literature, t. j. one knjige, koja je u isti čas progovarala čita¬ 
vom narodu bez obzira na političke mu granice, kojih politički 
rad ilirizma nije bio dosta jak da izbriše. Zato postade ova 
literatura upravo najsnažnijom kopčom, koja je duševno uje¬ 
dinjavala tada rascjepkani hrvatski narod i u isti ga mah pot¬ 
puno približila zbog istovetnosti književnoga jezika — ovom 
vječnom zaslugom Gajevom — srpskom narodu.« 

IZ HISTORIJE HRVATSKOGA KAZALIŠTA PRIJE 
JEDNOGA STOLJEĆA. 


Prije sto godina Zagreb nije imao sveučilišta, nije imao ni 
svoje akademije znanosti i umjetnosti, ni Matice Hrvatske, m 
Društva Sv. Jeronima, ni čitanice, ni svoga stalnoga kazališta 
ni zgrade. Brojio je Zagreb oko 15.000 stanovnika i imao 
samo 2 normalke na Kaptolu i u Gornjem gradu, ali je imao 
već od godine 1607. najstariju gimnaziju, a znate li od koga? 
Od zagrebačkih Isusovaca, koji su je osnovali i držali. I naj¬ 
prije su se Zagrepčani počeli brinuti, — i to s velikim zano¬ 
som, oko toga da dobiju stalno kazalište u svojoj zgradi dobro 
znajući, da je kazalište ne samo kulturno-prosvjetna institucija 
koja ima estetsku, umjetničku i zabavnu misiju nego da je ono 
i motor i rasadnik patriotičkih osjećaja i patriotičkih ideja. 
Taj je zanos za kazalište kod Hrvata neprekidan i permanen¬ 
tan i on se i danas kao neka narodna osebina očituje u gotovo 
starohrvatskom predstogodišnjem poletu i vrlo razgranjenom 
radu Matice Hrvatskih Kazališnih Dobrovoljaca, kojemu je 
spiritus agens talentirani i mnogo poštovani mladi arhitekt g. 
Aleksandar Freudenreich, sin glumačkog umjetnika Dragutina 
i unuk slavnoga Josipa Freudenreicha. 

U mnogim familijama ta je ljubav i zanos za kazalište 
tradicija. Da spomenem samo jednu. Kad su se godine 1840. 
počele stalne sezone u kazalištu s Kukuljevićevom »Juranom i 
Sofijom«, prolog je zato upravo nekim proročkim duhom za- 
dahnut napisao pjesnik Ivan Mažuranić, a kad je u današnje 
dane nedavno trebalo priteći u pomoć zagrebačkom kazalištu, 

11a čelu se pripomoćnog odbora našao unuk pjesnikov bivši 
ministar dr. Želimir Mazuranic. I njegova se riječ s uspjehom 
poslušala, kako se i svaka njegova riječ pozorno i s priznanjem 
sluša, kadgod progovori. 

Ravno prije stotinu godina osnovano je staro kazalište na 
Markovu (Radicevu) trgu i temeljni kamen svečano položen 
dne 12. kolovoza 1833. Prije nego se time pozabavimo, 
ukratko ćemo kazati, gdje se prije toga prikazivalo javno i 
privatno, tko je prije toga htio sagraditi kazalište i tko je bio 
silni protivnik da se kazalište gradi na Markovu trgu. 

Svakako su se možda najprije priredjivale predstave u 
refektoriju ukinutoga od Josipa II. samostana, koji je pripadao 
časnim sestrama Klarisama. To je današnja zgrada državnih 
financija u Opatičkoj ulici broj 20 kraj Popova tornja. 

Crkva sestara Klarisa, koja se nalazila kraj samostana, 
porušena je, a u njoj je bila i grobnica predstojnice Petronile, 
kćeri grofa i bana mučenika Petra Zrinjskoga. Poslije toga 
prikazivalo se i u drugim palačama gornjega grada, tako u 
palači Pejačević-Kulmerovoj, to je stražnji dio banskih dvo- 
rov v a " ^ eki k*, htjeli da je i Rauchova palača (danas gradska 
nacelmcka kuća) služila za kazališne svrhe. Najduže je kaza¬ 
lište bilo u palači grofa Amadea de Varkonyi, to je današnji 
prirodopisni muzej u Demetrovoj ulici. Dakle gdje se danas 
nalaze nadjeveni majmuni i medvjedi, nekoć se Zagrepčanima 
prikazivalo njemački. Ljeti kad se moglo vani prikazivati, to 
je bilo u ljetnom kazalištu, valjada gdje je danas Streljana, a 
možda i na onome prostranom mjestu u Tuškancu ispod spo¬ 
menutog muzeja, pa onda na Harmici. Ljetno kazalište na 
Harmici nalazilo se sigurno na istočnoj fronti Jelačićeva 
trga, gdje danas stoji i Gradska štedionica, a nekoć je bio 
Gnezdm »Staklodvor«, a u dvorištu velik javni prostor uz 
potok Medveščak, koji je bio prikladan za razne cirkuske i 
druge produkcije pa tako i za ljetno kazalište pod vedrim 
nebom. Nekoć davno rekla mi je i moja baka, stara Ilirka, 

da su se kazališne predstave priredjivale i u areni kod 
»Paradajza«. 

Kraj ovih javnih za sve općinstvo priredjivanih predstava 
u privatnim su se kućama još prije počele dramatske pred¬ 
stave pripravljati. 

Već sredinom 18. vijeka u banskim dvorovima bile su 
aranžirane njemačke produkcije, »žive slike« i pantomine od 
hrvatske aristokracije. Vidi o tom Augusta Šenoe roman Dio- 
genes. Privatno su se i dramatska prikazivanja izvodila od 
pitomaca u katoličkom sjemeništu na Kaptolu, pak onda i u 
plemićkom konvitku. Te predstave sežu još pod konac 18. 
vijeka, a davale su se obično o pokladama i to samo pred 
pozvanicima: svećenstvom, dostojanstvenicima, profesorima i 
rodjacima pitomaca. Te adaptirane kajkavske glume davale 
su se često uz pjevanje i deklamacije. 

Ali još prije nego u katoličkom sjemeništu na Kaptolu i 
prije nego u plemićkom konviktu davale su se već u 17. vijeku 
dramatske predstave od mladeži, koja je bila povjerena Isu¬ 
sovcima. Osnutkom viših razreda na Isusovačkoj gimnaziji u 
Zagrebu uvedene su godine 1609. djačke predstave, prigodom 
kojih su se izdavale štampane kazališne cedulje. Tih je veoma 
malo sačuvano, a znatan su kulturno-povjesni dokumenat. 
Marljivi Ante Šimčik objavio je dvije takove cedulje u ne¬ 
davnom broju »Vrela i prinosa«, zbornika za povijest isuso¬ 
vačkog reda u hrvatskim krajevima, što ga uredjuje o. dr. 
Vanino. 

O predstavama na isusovačkoj gimnaziji je kratku vijest 
donio prije nekoliko decenija Janko Barle u starom »Viencu«, 
a poslije toga je prije kojih desetak godina vrlo lijepu infor¬ 
mativnu studiju napisao Isusovac dr. Miroslav Vanino. Iz 
te se studije razbira, da su djaci prikazivali i hrvatski i latin¬ 
ski, a koji put i takove komade, koji su imali gradju i iz 
hrvatske povijesti, da se rasplamti hrvatski patriotizam. Ali 
to danas ništa ne smeta, da se za to i za tisuću kulturnih 1 

književnih zasluga što ih ta družba isusovačka ima za hrvatski 
narod, vodi protiv nje hajka, koja je za rodoljubnoga kato¬ 
ličkog Hrvata upravo nepojmljiva. Već je gore rečeno da su 
Isusovci podigli u Zagrebu najstariju gimnaziju hrvatsku go¬ 
dine 1607. i od onda je čitavo srednjoškolstvo u Hrvatskoj i 
Slavoniji bilo u njihovim rukama. Već godine 1627. otvaraju 
Isusovci gimnaziju na Rijeci, godine 1633. u Varaždinu (eto 
tristogodišnjica!), 1729. godine u Osijeku, 1765. u Petrovara- 
dinu. A prva gimnazija, koja je otvorena u Srbiji, nastala je 
takodjer nastojanjem i zaslugom Isusovaca i to godine 1724. 
za vrijeme princa Eugena Savojskog, kako su o svemu tome 
mogli 9. srpnja ove godine saznati i čitaoci »Jutarnjeg Lista« 
u referatu prof. B. Magaraševića, tajnika zagrebačke sekcije 
profesorskoga udruženja. 

Nadalje ne smije se zaboraviti, da uz nebrojene druge 
kulturne zasluge već u samoj historiji hrvatske književnosti 
ima oko stopedeset isusovačkih autora sa tisuću književnih 
djela, kako su to istaknuli neumorni i neprocjenjivo vrijedni 
borci sveučilišni profesori dr. S. Bakšić i dr. J. Šimrak u 
»Hrvatskoj Straži« i drugdje. Protiv nekulturnih nasrtaja 
možemo samo s patrom Greiterom kazati fuj! 

Prema spisima o kazalištu i izvodima, što ih je iz zemalj¬ 
skoga arhiva na javu iznio naš zaslužni arhivar i fanatički 
ljubitelj naših starina E. Laszowski mnogo se brinuo sam grof 
Gyulay, da se u Zagrebu sagradi stalno kazalište. Premda je 
još godine 1821. bio odredio, da magistrat obustavi gradnju na 
Markovu trgu, koju je neki privatnik htio izvesti, poslije se 
predomislio i baš puno se starao oko što bržega podizanja 
stalnoga kazališta. To se može razumjeti i po tom, što je ban 
Gvulay bio posljednji potomak stare hrvatske porodice, koji 
se tom svojom hrvatskom tradicijom i vrlo ponosio. Na pomoć 
je bio banu Josef Bubenhofen, valjada Bečanin, pjevač i kom¬ 
pozitor opera i opereta. Tako je baš na predstavku bana Gyu- 
laya dvorska komora u Budimu 5. travnja 1826. saopćila grad¬ 

skom magistratu, »da se zapuštena zgrada gradske kurije koja 
se nalazi na glavnom trgu zajedno sa susjednim joj fundušem 
upotrijebi za gradnju kazališta«. 

Troškom grada treba da se gradi kazalište, u kojem će 
se moći održavati i javni plesovi. Da to bude sve »na ures i 
napredak grada«, o tom neka raspravlja gradski magistrat. 
O tom se vijećalo u sjednici magistratskoj dne 16. svibnja 

1826. Izabran je i odbor (kapetan Kavić, Josip Luksic, Josip 
Kovačić, Gjuro Kralj, fiškuš, Tadija Ferić, Ivan Kuković i 
Gjuro Demetrović), koji je morao naći način, sredstva, kako 
da se to provede, i stručnjaka, koji ce načiniti nacrte i prora¬ 
čun. O tom je taj odbor izradio izvještaj, koji je 18. siječnja 

1827. pretresen u gradskom magistratu i otposlan dvorskoj 
komori na odobrenje. Dne 21. ožujka 1827. dolazi opet ma¬ 
gistratu novi upit od dvorske komore na pobudu bana Gyu- 
laya, a priložen je bio i banov predlog. Sada se dasto razvio 
još življi interes oko gradjenja kazališta. I javio se Andrija 
Ludovik Adamić, privatnik iz Rijeke, da je pripravan graditi 
kazalište i s njim je magistrat sklopio potanki ugovor u smislu 
predloga kazališnog odbora. U posebnoj za to magistratskoj 
sjednici od 27. kolovoza 1827. taj je pravni posao završen 1 
zaključeno poslati na odobrenje dvorskoj komori. Nakon novih 
upita i zahtjeva dvorske komore, da se unese u ugovor, da 
nikada ne će zgrada služiti drugoj svrsi i da ce Adamic pla¬ 
ćati u ime priznanja regalnog prava gradu bar neku najamninu 
na godinu, odredjeni zato od magistrata konzul Josip Stauduar 
sve je uredio i magistrat je mogao 12. sijesnja 1828. ugovor 
odaslati komori. Ali na to nije dugo dolazilo zudjeno rijesenje 
od komore i magistrat je morao 19. rujna 1828 požurivati 
odluku. I to birokratsko zavlačenje bilo je tako uspješno, da 
je još prije njegova završetka umro u listopadu iste godine 
Andrija Ludovik Adamić kao zastupnik grada Rijeke na ma¬ 
džarskom saboru, a da nije njegov ugovor s gradom Zagrebom 
odobren. Baštinici Adamićevi nisu na sebe htjeli primiti ugovor 

o gradnji kazališta. I tako je nada o podizanju kazališta za 
neko vrijeme pala u vodu. 

Sada je, poslije smrti Adamićeve, nastao zastoj u radu oko 
gradnje varoskoga kazališta sve onamo do god. 1832. Te se 
godine, prema općoj živoj želji, opet počelo u gradskom ma¬ 
gistratu raspravljati o gradnji. Meni to nije ništa čudno, već 
naprotiv vrlo razumljivo, jer je ta godine 1832. i te kako zna¬ 
menita za nasu prošlost, godina najznatnija iza 1790., jer se 
svijest hrvatska bila tako razbudila, da se prema pojavama, 
koje su se u Hrvtskoj javile, može s godinom 1832. računati 
početak hrvatskoga pokreta i preporoda i slom s Madžarima. 
Bilo je to 24. srpnja 1832., kada se u gradskom vijeću ras¬ 
pravljalo o tome, da se uz plesnu dvoranu gradi i kazalište na 
istom mjestu. Povjereno je posebnom povjerenstvu, u kojem je 
bio konzul Ignjat Andrijević i fiškuš Mirko Karvančić, da 
s vještacima izrade nacrt i troškovnik. 

Ja sam uvjeren, da bi grad prema općemu rodoljubnom 
raspoloženju, koje se bilo te godine rasplamtjelo, i sam na svoj 
trošak bio gradio, da se nije sreća nasmijala purgaru Kristo- 
foru Stankoviću i dala mu na lutriji velik zgoditak i on se 
ponudio, da će graditi o svom trošku. Radi toga sastala se eto 
na historijski datum 29. travnja 1833. gradsko vijeće pod 
predsjedanjem Ignacija Andrijevića. Vrijedno je spomenuti, 
da su u vijeću bili ovi gradjani: senatori Mihalj Kaiser i Ivan 
Mihanović, notar Ivan Bedeković, potfiškuš Nikola Crnković 
1 asesori Josip Rauth, Gjuro Kralj, Danijel Babok, Stanko Če- 
getek, Josip Jelačić, Lacko Sučić, Ignjat Kršnjavi, Antun Lu- 
ketić, Josip Brigljević, Tomo Prevendar, Franjo Župan, Ni¬ 
kola Nikolić, Gjuro Either i Martin Vrbanić. U vijeću je bio 
nazočan i sretnik Kristofor Stanković, koji je zanosnim go¬ 
vorom popratio svoju ponudu. Svi su bili vrlo radosni i zane¬ 
seni 1 ugovor je sa Stankovićem svečano i jednodušno sklopljen. 

^ o je bilo lako učiniti prema nacrtima, koji su od prije 1 od 
godine 1832. čekali u arhivu gradskom i prema gotovom ugo¬ 

vora s Adamićem, Stanković je dobio besplatno staru zgradu 
s fundušem kao gradilište a vrijednost toga u iznosu od 6.000 
forinti osigurana je na novom kazalištu. Pravo prekupa, ako bi 
Stanković ili nasljednici htjeli prodati kazalište, pridržao je 
sebi grad. Još je magistrat dao Stankoviću koncesiju, da je 
oslobodjen od vojnoga ukonačivanja njegov »Schonbach«, 
gdje je kupalište i zabavište, i njegova gostionica na »Har¬ 
mici«, samo je zato trebao da plaća gradu godišnje 60 forinti 
od »Schonbacha«, a 100 for. od gostionice. 

I Stanković se odmah dao na posao, a malo zatim počela 
se i rušiti stara zgrada na trgu. Ali sada je nastala ljuta 
haranga protiv gradnje na Markovu trgu. 

Prvi se javio Valentin Kirinić, zemaljski arhivar i upra¬ 
vitelj kraljevske kuće (banski dvori). Njegovo je ime u povi¬ 
jesti staroga kazališta zapisano kao najvećega i najljućega ne¬ 
prijatelja gradnje. Da li je Kirinić sve, što je pothvatao, činio 
samo iz vlastite inicijative ili je bio i podbadan od protivnika 
gradjamma i pristašama Gajevima, to će se morati točno hi¬ 
storijski uglaviti. O Valentinu Kiriniću pisao je prije devet 
godina Vladimir Lunaček, a poslije njega i Emilije Laszowski. 
ono, što su o njemu čitali u arhivskim spisima, pa ćemo prema 
tomu i ovdje iznesti u nekoliko poteza Kirinićevu sliku. 

Valentin Kirinić bio je ugledna ličnost u Ugarskoj i 
Hrvatskoj i priznat učenjak kao i njegov stric, a rodjen u 
Varaždinskim Toplicama. U zagrebačkom državnom arhivu 
čuvaju se od njega dva latinska djela u rukopisu o upravi 
zemlje i o častima u kraljevini. Ta su djela u prepisu služila 
mnogim naučenjacima, a poimence i historiku madžarsko- 
hrvatske prošlosti grofu Majlathu. Kirinić je imao i velikih 
veza s hrvatskim plemstvom, pa je lako i s te strane došao 
koji podbod za Kirinićevu akciju. 

Najprije je Kirinić upravio 17. svibnja 1833. memoran¬ 
dum s prigovorima na podžupana, jer je župan bio baš nena- 
zočan. Ovo su glavne točke spisa Kirinićeva, oko kojih se 



kreće sadržaj: budući da se novogradnja proteže i na dio Mar¬ 
kova trga i na dio »Banske ulice« (platea banalis), to će se 
suziti i trg, a ulica izmedju kraljevskog doma (današnjega ban¬ 
skog dvora) i budućega kazališta bit će tako uska, da kola ne 
će moći da zaokrenu i ud ju u kraljevski dom. Nadalje će 
buka od pokusa i pjevanja smetati radu u zemaljskoj kući u 
kojoj stanuje ban i zasjeda tabula banska. Osobito pak bit će 
u vječnoj pogibli požara izvrgnuto najdragocjenije blago na¬ 
rodno u zemaljskom arhivu, koji se nalazi u istoj palači. Svo¬ 
jom visinom novo će kazalište otimati svijetlo i zrak zemalj¬ 
skoj kući, a takodjer sprečavati pogled na najljepšu palaču 
grofa Oršica (poslije Rauchovu i danas gradsku) u Kapucin- 
skoj (Matoševoj) ulici. Još upućuje Kirinić gradski magistrat, 
da za gradnju kazališta kupi prazni funduš grofa Vojkfija, jer 
je slavni magistrat i onako sasvim po svojoj volji odlučio o 
mjestu ne čekajući odsutnoga bana, da i njega popita. Nemirni 
Valentin Kirinic upravlja 25. svibnja 1833. spis 1 banu Franji 
Vlasicu, koji je tada boravio u Kološvaru. U tom spisu navode 
se isti prigovori i trazi prešno rješenje, jer bi se već za dva 
tjedna lako mogli postaviti temelji kazališnoj zgradi, osobito 
radi toga, što se magistrat u svojim odlukama ne osvrće 
mnogo ni na kakove druge oblasti u tom pitanju. Podžupan 
Mirko Lentulaj je 18. svibnja poslao dopis gradskomu magi¬ 
stratu upućujući ga na prigovore Kirinićeve. Nakon ponov¬ 
noga raspravljanja magistrat je u sjednici 31. svibnja posta¬ 
vivši se korektno na svoju autonomiju zaključio, da se više 
ne može mijenjati ugovor s K. Stankovićem, jer se već ruši 
stara zgrada, a o opasnim i Štetnim posljedicama vodit će se 
računa. 

Na spis Kirinicev ban je Vlašić u Kološvaru napisao 12. 
lipnja pismo upravljeno na gradski magistrat. To je pismo 
ban (13. lipnja) poslao Kiriniću i ovlastio ga, da pazi na 
izvršenje njegovih odredaba, a ako bi se grad opirao, da se 
može poslužiti i vojnom brahijalnom silom. Ban u smislu Kiri- 

nićevu i nalaže magistratu, da gradnju kazališta na rečenom 
prostoru ne pothvata i ako je gradnja otpočeta, da je treba 
obustaviti do daljnje njegove odredbe. Kirinić je ovo pismo i 
odredbu banovu saopćio biskupu Aleksandru pl. Alagoviću, 
banske časti namjesniku, koji je 27. lipnja naredio Kiriniću, 
da ovu bansku odredbu smjesta uruči gradskomu magistratu. 
Kirinić je to odmah sutra izvršio i priložio još o tome svoj 
memorandum ujedno tražeći da se materijal porušene već stare 
gradske kuće ukloni. 

Banova je odredba čitana u sjednici gradskoga magistrata 
28. lipnja i magistrat našavši se tako pred silom naložio je na¬ 
čelniku Ignjatu Andrijeviću, da izazove pravorijek stručnjaka, 
kojim će se banu odgovoriti. Stručni izvještaj njemački sastavio 
je geometar i arhitekt, kr. komorski gradjevni inžinir Ludovik 
von Berger već 1. srpnja 1833. i to posve u prilog gradskome 
magistratu. Na sva pitanja, koja su stručnjaku stavljena: da 
li se gradnjom smeta promet, da li će se kraljevinskom domu 
kazalištem oduzeti nužni zrak i svijetlo, da li će biti smetane 
kraljevinske korporacije u vijećanju i radu, odgovorio je on 
niječno. Na pitanje o pogibli požara i o arhivu, odgovorio je, 
da je to stvar opreznosti i sigurnosnih mjera, koje će se po¬ 
dvostručiti. Što se pak arhiva tiče, to ima najmanje pogibli, 
jer je on presvodjen, a prozori opskrbljeni željeznim kapkama 
i okrenuti na Markov trg. A čitavo će kazalište kao arhitek¬ 
tura resiti trg i »Bansku (kazališnu) ulicu«. 

Ovaj stručnjački referat porazno je utjecao na Kirinića, 
ali on se ipak hitno, već 10. srpnja obraća posljednji put la¬ 
tinskim pismom na bana Vlašića, koji se nalazio na vojnim 
vježbama, ne bi li ga predobio, da spriječi gradnju kazališta. 
U tom se pismu služi Kirinić i denuncijacijom, jer veli, da mu 
je poznata ličnost — bit će to bio, misli Lunaček, Gjuro pl. 
Demotorffy (Demetrović), koji je i poslije zastupao madžarske 
interese — priopćila, kako su članovi gradskoga upravnog 
odbora u diskutiranju o banovu pismu od 12. lipnja upotre¬ 

bljavali ružne i nedolične izričaje prema licu njegove preuzvi- 
šenosti. U svojoj nepomirljivosti ipak je postao Kirinić nešto 
blaži, jer očito prema mišljenju biskupa Alagoviča i grofa 
Karla Sermagea savjetuje, da se ne upotrijebe skrajne sile 
(brahii) protiv grada, jer grad svakako hoće na tom mjestu 
da gradi kazalište ma to postigao i varkom. Kirinić se boji 
mnoštva radnika kod gradnje i moli u tom pismu potajnu 
spremnost vojske. Magistrat je 12. srpnja opet vijećao i 
ignorirajući Kirinićeve spletke bacio ih ad acta. 

Kirinić je htio mobilizirati protiv gradnje sve, za koje je 
mislio da bi mu mogli pomoći. 

Tako osim na biskupa Alagovića i druge, obratio se i na 
grofa Sermagea, predsjednika banske tabule, koji mu je i od¬ 
govorio. U dva njemačkim jezikom pisana pisma vidi se, da 
je grof Sermage otklonio odgovornost i bio protiv sila koje 
je trebalo po Kiriniću svjetovati banu, a bio je i protiv pri¬ 
jetnja gradskomu magistratu. To bi bio loš precedens u upo¬ 
trebi kraljevinskih prava u sporu s pravima slobodnoga i kra¬ 
ljevskoga grada. Iz pisma se vidi, da je grof Sermage posve 
zauzet za povjerenstvo, koje je odredjeno da riješi ovo sporno 
pitanje o gradnji. 

Još svečani protest kroz bansku tabulu ulaže Kirinić 15. 
srpnja. To je proveo zaprisegnuti bilježnik banske tabule Aloj- 
zije Babukić, koji je po nalogu predsjednika grofa K. Serma¬ 
gea prosvjed, po kojem bi se trebala obustaviti gradnja kaza¬ 
lišta t. j. polaganje temelja, uručio načelniku Ignaciju Andri- 
jeviću u njegovoj kući u Ilici. Ali sve uzalud, jer je isti čas 
pisao ban Vlašić magistratu, da nema ništa protiv gradnje 
kazališta. Ta odluka banova zacijelo je učinjena — kako to 
i kazališni arhivski spisi potvrdjuju — prema stručnom refe¬ 
ratu Bergerovu. Magistrat je to u svojoj sjednici 2. kolovoza 
primio na znanje s velikim aplauzom, a 12. kolovoza bilo je 
svečano polaganje temeljnog kamena staroga našega ljublje¬ 
noga kazališta na Markovu trgu. 

Godina 1833. bila je blagoslov za hrvatski narod. Božica 
Fortuna nasmijala se K. Stankoviću da je dobio 30.000 dukata 
i te godine ponudio Zagrebu gradnju kazališta. A baš te iste 
godine dobrostiva je providnost Božja odredila, da Gaj spjeva 
— eto i opet jedan stogodišnji jubilej — svoju pjesmu »Još 
Hrvatska«, da kazalište dobije svoje prve hrvatske izvorne 
riječi, koje će odjekivati na njegovim daskama/) 

Poznam u Zagrebu posjednika ekonoma g. Andrijevića, 
koji može biti ponosan, da mu je djed ili pradjed prije sto 
godina bio zagrebački načelnik, koji je bio jedan od glavnih 
zaslužnih faktora, da je došlo do osnivanja kazališta na Mar¬ 
kovu trgu. Njemu nijesu mnogo imponirale i smetale zapreke 
od strane bana, arhivara Kirinića i drugih oblasti, što više i 
prijetnje s brahijalnom silom kod rušenja zgrade od grada 
dane Stankoviću; on je čvrsto postavivši se na tlo gradske 
autonomije i ugovora svojim mudrim manevriranjem tako 
radio, da je Kirinić poražen 1 sam ban morao pristati na grad¬ 
nju na Markovu trgu. I tako je ostvareno djelo, za koje se 
založio K. Stanković, a koje je bilo tako željno očekivano od 
Zagrepčana, već tada velikih pristaša Ljudevita Gaja. Prema 
opisu »Agramer Zeitunga« o svečanom polaganju temeljnoga 
kamena nijesu bili nazočni reprezentati najviših oblasti, pa je 
1 to karakteristično za čitav pothvat. Gospodin naš su- 
gradjanin Andrijević može biti ponosan i ja mu ovim putem 
čestitam. 

Čitav je čovjek bio gradjanin zagrebački i trgovac Kri- 
štof Stanković, koji je na velikoj bečkoj lutriji dobara dobio 
30.000 dukata. Srećke Roguzno i Nizniov, koje su Stanko- 
vića učinile sretnim, bile su godine 1832. gotovo u svakom 
broju »inteligenzblatta« (to je »Agramer politische Zeitung«, 
prilog za oglase) oglašivane velikim slovima. U spomen toga 

*) Po najnovijem istraživanju iznosi g. dr. Fancev, da je Gaj spje¬ 
vao svoju pjesmu već 1832 ali uoči god. 1833. 



dana (27. studenoga 1832.), kad je on izvukao srećni broj, 
odredio je, da se svake godine na ovaj isti dan prikazuje u 
njegovu glumištu u korist fonda za siromahe (»Agramer 
Zeitung« god 1834. broj 94.). 

Toga čovjeka visoko su štovali sugradjani njegovi, jer se 
on uopće mnogo trsio, da se podigne i poljepša grad Zagreb. 
On je već i prije kupovao mnogo zgrada, pa ih onda pregra¬ 
dio i uljepšao, te se napokon dao na gradnju glumišta. Nitko 
od sretnika — vele suvremene njemačke novine — nije toliko 
učinio za svoju domovinu koliko Stanković i s tako malo se¬ 
bičnosti. Premda je magistrat zagrebački dao u svrhu gradje- 
nja glumišta badava nekadašnju svoju vijećnicu na Markovu 
trgu i pružio mnoge druge pripomoći, ipak se tek Stanković 
odlučio uzeti na svoja ledja teret, da podigne gradu na svoj 
trošak glumište pod imenom »Varoški teatar«. Sve je to on 
učinio, potaknut vlastitim nagonom i iz ljubavi prema svomu 
Zagrebu, ma da bi »drugu spekulaciju s srečum svojum sebi 
koristneju poprieti bil mogel«. 

Mnogoljubljeni i cijenjeni purgar Krištofor Stanković bio 
je pravoslavac i srpske krvi, ali po svojim pogledima i po 
svom srcu nije se ništa razlikovao od drugih zagrebačkih 
Hrvata. Držim, da on pripada medju one pravoslavce, kojih 
imade dosta a da su svijesni Hrvati. Da spomenem samo još 
dva ovakova velika teatarska čovjeka. U starom teatru bio je 
pravoslavac dr. Dimitrije Demeter takav Hrvat, da je postao 
ocem hrvatskoga kazališta i začetnikom novije hrvatske pre¬ 
porodne drame. U novom kazalištu intendant dr. Stjepan Mi- 
lctić bio je gotovo stekliški Hrvat, koji je, da ne spomenem 
ništa drugo, odlučio, da poput Shakespearea u kraljevskim 
engleskim dramama obradi i hrvatske kraljevske drame. Ne¬ 
koliko ih je i dospio obraditi. Ovamo, držim, treba pribrojiti 
i kompozitora hrvatske himne Runjanina. Ovu asimilatornu 
hrvatsku moć, koja k sebi privlači raznorodne elemente, a 
sama ostaje neslomiva i nerazoriva, ne dajući se ni germani- 


zirati ni madžarizirati, treba na umu držati u pravilnom 
razvitku našega života radi sreće u narodnoj našoj budućnosti. 

II. 

I tako se slava posvete i polaganja osnovnoga kamena 
izvršila 12 kolovoza poslije svete mise u nazočnosti gradskoga 
župnika Petra Horvatića, načelnika Ignjata Andrijevića, pa 
čitavoga magistrata i komuniteta uz neprestano gruvanje mu¬ 
žara i uza sve običajne svečanosti. Gradnja stajat će — kako 
bilježi »Agram. polit. Ztg.« u br. 6 5 od 13 kolovoza — 
70.000 fr. i treba da bude po ugovoru dovršena do studenoga 
godine 1834. Graditelj bio je Anton Gragnolini, ispitani arhi¬ 
tekt iz Ljubljane, kojemu su bile onda 24 godine. Poslije po¬ 
svete dao je Stanković radnicima vina i kruha izobilja, a tom 
prigodom izrekao je načelnik Andrijević zdravice caru, banu, 
biskupu, magistratu, Stankoviću, njegovoj porodici, koje su 
sve popraćene od prisutnoga bezbrojnoga općinstva živim kli¬ 
canjem. I tako je Stanković podigao gradu glumište, koje se, 
ukusno uredjeno izvana i iznutra — kako misle suvremene 
novine — može usporediti svim pokrajinskim teatrima prvoga 
reda. 

Gradnja novoga kazališta bila je za ono doba znamenitiji 
dogadjaj, nego što se to može danas komu u prvi mah priči¬ 
niti. S radošću ga je morala pozdraviti i ona velika strana 
tadašnje inteligencije, koja je, otudjena, ponajviše ponijemčena, 
malo ili ništa nalazila duševne hrane kod kuće, već je bila 
upućena na tudjinske beletrističke i žumalističke tvorevine, 
imajući u Zagrebu tek svoj »Agramer polit. Zeitung« sa zabav¬ 
nim prilogom. »Luna«, koja je blijedim svojim svijetlom siabo 
mogla ugrijati krugove oko sebe. Ovi dakle krugovi jamačno 
su se takodjer radovali svakoj pojavi u kulturnom stanju, ka¬ 
kovo nalazimo god. 1833 u Hrvatskoj, navlastito pak ova- 

kvoj pojavi, kao što je novo glumište. Da je to bio znamenit 
dogadjaj,. možemo razabrati već i odatle, što se njime proti 
svomu običaju poduze bave spomenute zagrebačke novine, 
koje su inače običavale opširnije pratiti dogadjaje, koji se 
nizu oko osobe biskupove i banove. Te su novine donesle u 
prilogu i spomen-sastav, koji se nalazi na pregameni temeljnog 
kamena (u hrvatskom jeziku i njemačkom prijevodu). Ovaj 
sastav priopćujemo ovdje: 

»Vu Ime preszvetoga Trojztva! 

Akoprem Plemeniti Szlobodnoga Kralyevzkoga y Hor- 
vatzke Zemlye Poglavitoga Varasha Zagreba, Gerchke Goricze 
zvanoga, Magistrat y izebrana Obchina duše vre Vremena vu 
Pomenkanyu Ztanya, gde Theater igrati. Bali dersati, y oztala 
szvetzka veszelya videti bisze mogla, buduchi za selyu Pogla- 
vite y Viszokorodyene Gozpode y oztaleh Ztanovnikov szvo- 
jeh izpuniti, vsza mogucha bi bil miszlil, — nishtarmanye 
vendar goruche ovo Hotenye szvoje zbog znaneh Zrokov, naj 
vishe zbog toga, kajti nigdo ov veliki Zidanya Theatruma 
Terh nasze vzeti nije hotel, k-Czilyu do vezda dopelyati niszu 
mogli. 

Doklam vu presheztnem Letu Gozponovem 1832 po ne- 
preszesnoj Previdnosti Bosanszki Postuvani Ovoga Varasha 
Purgar y Tergovecz Christoph Ztankovich, koteremu Veliku 
Lotteriu Bechku z-30-temi Jezermi Czekinov dobiti Gozpodin 
Bog dopustil je, y koteri vre do vezda lepe,* drechnoga 
Szerdcza za Obchinzku Haszen kaj alduvati, pelde pokazal 
je, Zidanye Theatruma nasze vzel je. 

Ov anda hvale y vekivechnoga Zpomenk<: vreden Va- 
rashan Christoph Ztankovich, koteri — akoprem drugu Spe- 
kulatiu z-szrechum szvojum szebi koriztneju poprieti bi bil 
mogel, nistarmanye vendar iz Postenya, kojega proti Poglavi- 
tem y Viszokorodnyenem Varasha Ovoga Stanovnikom, y 
Plemenitomu Magistratu, y izebrani Obchini noszi, y iz iyu- 


bavi y Nagnyenozti proti Purgarom y Zkupvaraschanom 
sz vojom, nemarajuch y zametavajuch bolshu haszen y korizt 
szvoju, nebojechsze na dalye velikeh oneh Ztroskov, koji pri 
Zidanyu tak velikoga za Theater potrebnoga Ztanya potrebni 
jeszu dokonchal je szobum — za lepotu y Korizt Czeloga 
Ovoga Varasha Theater pod Imenom »Varaski Theater« 
(Stadtisches Theater) na Ztroske szvoje zezidati, ter tak lepu 
Peldu za Haszen y Polepshanye Varasha ovoga — vu kote- 
rom z dragum Thovarushiczum, koja ne malo na izvershenye 
ovoga Czilya pri Tovarushu szvojem doprineszla je — 
y Familium vre duše Vremena sive, kaj vchiniti, je pokazal. 

Na ov onda Nachin, — poklamkam Plemeniti Varasha 
Ovoga Magistrat zkup izebranum Obchinum — koji za Dobro 
Varasha y Razveszelenye Varschanov vszidar miszliju, — 
Znanyem Viszoke Komore Vugerzke ztaru vechinu Hisu 
szvoju — na naj plemeniteshem Gornyoga Varasha Placzu, 
Szv. Marka zvanom, lesechu — zkup z blisnyem praznem 
Grundtom gore zpomenutomu Christophu Ztankovichu za 
zidanye Theatra y to prez vszakoga Krajczara dal y prikazal 
je, ov isti Ztankovich ponudyenu szebi Hisu miszlech jedino, 
da potom szebe Varashu y Nyegovem Ztanovnikom vrednoga 
y dragoga vchini, dobrovolyno y prez vszakoga Stentanya za 
gore poztavlyeni, Zidanya najmre Theatruma, Czily izvershiti 
prijel je. 

Y ovak denesz, tojezt dvanajztoga Auguztusha Leta 
Gozponovoga Jedno Jezero Oszem Zto Trideszet y Tretjega, 
koje leto na Ztoliczi Kralyevzki bil je (sad se nabraja mnogo 
imena od kralja počevši do posljednjega magistratskoga ase- 
sora) ... vu Nazochnozti vnosine poglavite Gozpode — Ple¬ 
menitoga Magistrata — Izebrane Obchine y drugeh Lyudeh 
pervi Kamen pređi po Varasha Ovoga Consulu Ignatczu An- 
drievich, y prvo-rodyenom zpomenutoga Christopha Ztanko- 
vicha, Szinu Ignatzu vu Fundament poztavlyen, — y za veki- 
vechni Zpomenek zpomenutoga Christopha Ztankovicha y 

nyegovoga za Lepotu Varasha tak plemenitoga China zezidan, 
— ter tak pochetek Zidanya tak selnoga Ztanja vuchinyen je. 

Ztanya pako Ovoga Delavecz-Ravnitely y Izpelyitel je 
Anton Cragnolini Glamonensis 24 Let star od Velike Znanosti 
glaszovit Architekt.« 

Gradnji novog kazališta jamačno je pozdravlje svoje po¬ 
slala i ona strana hrvatskoga naroda, koja je nakon dugoga 
sna čutjela već nad sobom kriljenje hrvatskog genija. Jer baš 
ove godine, a napose predjašnje (1832), bila se hrvatska na¬ 
rodna svijest razbudila kao još nikad prije u ovom vijeku. 
Nastalo je bilo općenito gibanje, a talasanje nije ostalo samo 
u grudima pojedinaca, kao u godini 1830, već je ono zahva¬ 
tilo čitave vrste. Godine 1832 pjeva bogoslovac Kundek u 
duhu Štosovu pjesan svoju »Rech Jezika Narodnoga preizv. 
Stephanu Ožegovishu«, pa nadovezuje svojim mislima o mate¬ 
rinskom jeziku na Štosov »Kip domovine«. Godine 1832 na¬ 
pisao je mladi pravnik Ivan Derkos svoj »Genius Patriae 
super dormientibus suis filiis«, gdje umno potiče i dokazuje, 
kako Hrvati upravo moraju da uzgajaju svoj materinski 
jezik. Iste godine drži dr. Matija Smodek prva predavanja o 
hrvatskom jeziku na zagrebačkoj akademiji, a grof Janiko 
Draskovic šalje u svijet svoju »Disertaciju iliti Razgovor«, tu 
prvu brošuru na hrvatskom jeziku, napisanu u glavnom onim 
govorom, koji su kasnije Ilirci odabrali književnim hrvatskim 
jezikom. Ta knjižica stvorila je tada u hrvatskom narodu 
politički program. Te se godine javlja brošura »Sollen wir 
Magyaren werden?« Iste godine pišu već budući preporodi¬ 
telji: Lj. Vukotinovic-Farkas svoga »Goluba«J a Drag. Rako- 
vac svoju »dramatičku vitiju, Duh«, koje su i ujedno, mimo- 
gred opažamo, prve tvorevine dramatičke, što ih uopće imamo 
od starih Iliraca. Ove godine 1832 traži već mladi Gaj kod 
konzilija dozvolu za »Danicu Horvatsku, Slavonsku i Dalma¬ 
tinsku«, a sve županije, što je vrlo karakteristično, podupiru 
ovu molbu, jer »skupština ova — čita se u zaključku zagre¬ 

bačke županije — želi u svako vrijeme unapredtii narodni 
jezik, a po njemu i prosvjetu narodnu.« 

Krepki i bodri ovaj hrvatski duh prenesen je takodjer 1 
u sabor hrvatski, tako da ovaj godine 1832 odlučnošću svojom 
u borbi za narodnost daleko iza sebe ostavlja sve dojakošnje 
sabore hrvatske poslije godine 1790. On traži, da se banska 
vlast opet povrati u svoj predjašnji ugled, traži reinkorpora- 
ciju Dalmacije, brani odvažno cjelokupnost hrvatske kralje¬ 
vine i svom odlučnošću otklanja madžarski jezik. Proti tomu, 
da bude madžarski takodjer uredovni jezik i u Hrvatskoj, 
govori i brošura »Dissertatio de introducenda lingua hunga- 
rica« Zagrabiae 1832. Godine 1833 Ljudevit Mirko Farkaš- 
Vukotinović izdaje svoje drugo dramatičko djelce u Požunu 
pod natpisom »Pervi i zadnji kip, turobna igra v jednom Zpe- 
laju«. Ukratko narodna je stvar tako već bila dobro napre¬ 
dovala, da nije čudo, što je Ljudevit Gaj već ove godine 1833 
(a možda 1832. uoči godini 1833, po mišljenju dra. Franceva), 
vozeći se zimi u Samobor k Livadiću zapjevao »Još Hrvatska 
nij’ propala, dok mi živimo!« 

Iz svega ovoga vidimo, da se narodna svijest u ovo doba 
bila već tako razbujala i tako ojačala, da je ona postala faktor, 
s kojim je trebalo računati. Tako je patriotičkomu nastojanju 
Drag. Rakovca bilo pošlo za rukom, da je godine 1832 prvi 
put hrvatski prikazivalo njemačko društvo komad, što ga je 
Rakovac bio preveo s njemačkoga: »Stari Mladoženja i 
Košarice«. 

Moć probudjenoga hrvatskoga duha dobro su osjetili 1 
ravnatelji zagrebačkoga njemačkoga glumišnoga društva, koji 
su zaista i nastojali, da toga novoga faktora ne izostave iz 
svoga računa. Dokaza za to imamo u tom, što su se često pri¬ 
kazivali, dašto njemački, i takovi komadi, u kojima se barem 
na taj način dalo mjesta hrvatskomu osjećanju, što su se oni 
ili lokalizirali, ili im se podao kolorit hrvatske prošlosti 
1 preudešavali hrvatskom ćućenju. 



Tako će se dne 9. svibnja 1833. prikazivati »Der Schatz- 
graber bei der Burg Medvedgrad oder: Agram, Pariz, London 
und Constantinopel«, čarobna igra s pjevanjem u tri čina od 
Adolfa Bauerle-a, muzika od kapelnika Wenz. Miillera. Za 
ovu se dramu posebno ističe, da se u njoj nalaze mnogi rodo¬ 
ljubni zvukovi. Iste godine prikazivala se: »Die Burg Okich 
oder Dragoila das Kroatenkind«, poradi domovinskih slika u 
njoj. Drama je napisana po baladi: »Das Sternenkind in der 
Kupfermine« od Juliusa Petraricha, a preradjena od Schwei- 
gerta. 

Ovaj je igrokaz zanimljiv i po tom, što je jedan izmedju 
onakih, kakovi su bili dosta običajni u repertoiru njemačkoga 
glumišta, a koji su bili izradjeni po baladama. Tako se eno i 
po Biirgerovoj baladi »Leonora« izradjeni igrokaz istoga imena 
prikazivao ij. siječnja 1833. Sve ovo spominjem za to, što je 
bez sumnje i Vukotinović prema uzoru ovakovih drama, ako 
se smiju tako nazivati, sastavio 1833 svoju već gore spome¬ 
nutu turobnu igru »Pervi i zadnji kip« po Seidlovoj njemačkoj 
baladi istoga imena. 

Ako još spomenem, da se iste godine, kad je udaren temelj 
novomu kazalištu prikazivalo već po drugi put i po treći put 
hrvatski, na ime »Ztari zaszebni kuchish Petra tretjega«, z rus¬ 
kim i horvatzkim pevanjem vu 1 Zpelaju, te »Vkanjeni vka- 
nitelj«, oboje prijevodi Rakovčevi, onda ne ćemo pogriješiti, 
ako velimo, da se novomu glumištu radovala i probudiena 
svijest našega naroda. Hrvatski narodni duh, kojega riječ je 
poput apostolskoga slova predobivala sve, kamo je dopirala, 
mogla je u božanskom svom nadahnuću naslućivati, da je blizu 
onaj cas, kad ce i hrvatska riječ i drama u svetom ovom hramu 
muze Tali je dobiti svoju sankciju. Na taj način možemo i lako 
razumjeti, što je onaj sastav na pergameni tada pisan jezikom 
hrvatskim, a nije latinskim ili njemačkim. 

I doista već dvije godine iza toga izazivale su hrvatske 
davorije pjevane u njemačkim komadima na daskama novoga 


»varaškoga teatra« urnebes, kakvoga ti komadi nikad nijesu 
dočekali. A još pet godina iza toga (1840.) i prerano još za 
razvitak originalne narodne drame, prikazivala se tu već i 
prvi put origanalna hrvatska drama Kukuljevićev »Juran i 
Sofija«. Tom prigodom piše »Danica«: »Zaista to je bio večer, 
koji zasluži u anale naše domovine upisan biti!« Da, toga se 
večera slavio triumf, kakvoga još ne vidje Zagreb a natkrilio 
ga je kasnije još samo onaj, što ga je imala »Ljubav i zloba« 
V. Lisinskoga, kad se kao prva hrvatska opera pjevala go- 
dine 1846. 

Ova dva momenta u kulturnoj našoj povijesti naš su 
ponos i utjeha. Ova dva momenta i još mnogo drugih sjajnih 
časova, što smo ih doživjeli u ovom glumištu, učinili su da 
če nam uvijek ostati drag taj hrvatski krov i ako nam se nije 
bilo teško dijeliti od njega, kad smo selili u veličajnu novu 
glumišnu palaču, mi smo se ipak još jedamput ogledali na stari 
svoj rodni dom, kojega stupovi nose na sebi čitavo nebo naših 
uspomena. Ogledali smo se s pietetom na one zidine, koje su 
toliko puta bile svjedokom naše slave i plemenitoga mlade¬ 
načkoga zanosa. Ove zidine puste su, nema na njima arabeska, 
bas-reliefa i skupih ornamentalnih slikarija, ali su one nama 
ipak lijepe i dragocjene, jer su na njima utisnute najljepše 
slike naših uspomena, pozlaćene zlatom iz boljih, zanosnijih 
dana. A nema ljepših reliefa i slika do onih, sto ih je stvorio 
ponos, slava i zanos naroda hrvatskoga. 

Kad je nova kazališna zgrada predana javnosti i kad je 
u njoj bila prva predstava, o tom je dosada u svim sistematski 
napisanim historijama našega kazališta krivo izviješteno. Tako 
dr. Andrić piše u Spomenknjizi, da je zgrada »početkom go¬ 
dine 1833 bila dogotovljena i predana« javnosti, a kad iza tri 
decenija napredovavši u poznavanju kazališne povijesti opet 
piše u Stanojevićevoj Enciklopediji (sub voće: kazalište) histo¬ 
rijat zagrebačkog kazališta, onda mjesto »početkom godine 
1833.« veli: »koncem 1833.«. Ali i opet nije pogodio, imao je 

štono riječ smolu. »Peh« je bio i to, što je u Enciklopediji 
rekao, da je godine 1832 K. Stanković sagradio kazalište, a 
kad tamo on je tek koncem te godine (27 studenoga) dobio 
na lutriji novce. Pogriješio je dr. Andrić, premda je Vladimir 
Lunacek vec u listopadskom »Obzoru« 1924 nakon prekopa¬ 
van ja starih savremenih novina »Agramer politische Zeitung« 
i »Bauerles Allgemeine Theaterzeitung« iz Beča, upozorio, da 
je zgrada predana javnosti 4 listopada 1834, a pri tom se 
njemački prikazivala Kornerova drama o Zrinjskom. U mu¬ 
zeju grada Zagreba može se vidjeti i plakat o toj predstavi. 
Poslije ove prve predstave i još nekih prvi izvorni glasovi 
hrvatski , koji su se počeli oriti na našem kazalištu, bile su 
riječi Gajeve budnice Još Hrvatska nij’ propala. Kako je 
došlo do toga? Ljudevit Gaj je, držim, zacijelo sa Dragutinom 
Rakovcem pa i Ljudevitom Vukotinovičem angažirao direk¬ 
tora Schweigerta, da u svoj njemački komad »Die Magdale- 
nengrotte bei Ogulin« uplete hrvatske pjesme i to u sceni gdje 
Hrvati provaljuju iz tvrdjave Glogove, najprije Gajevu »Još 
Hrvatska« a drugi put i Vukotinovićevu »Nek se hrusti šaka 
mala (Madžari)«. Kad su Gaj i drugovi predobili Schweigerta 
za tu ideju, onda je u Gajevoj »Danici« u 4. broju od 31. 
prosinca (to je januara) štampano veliko »Kazališno objav¬ 
ljenje«: Najprije če se »Die Magdalenangrotte« davati 7. fe¬ 
bruara s Gajevom pjesmom »Još Hrvatska«, a 10. travnja 
kod reprize s Vukotinovićevom »Nek se hrusti«. G. dr. Andrić 
je napisao da se »Die Madgalenengrotte« davala 7. siječnja, 
jer nije znao, da to u »Danici« znači 7. februara. I »Danica« 
i »Novine« služe se prve godine svoga izlaženja narječjem kaj¬ 
kavskim, pa i kajkavskim nazivljem imena mjeseca: decembar 
je gruden, januar prosinec, februar sečen ili svečen, a mart je 
sušec. 

Odsada stoji staro kazalište na Markovu trgu i novo sa- 
gradjeno u donjem gradu pod auspicijama i u znaku Gajeve 
programne pjesme. Kad su godine 1840 počele hrvatske kaza¬ 

liŠne sezone, davala se Ivana Kukuljevića drama »Juran i So¬ 
fija«, koja je prodahnuta idejom ilirskom. A novo kazalište 
otvoreno je g. 1895 pod intendantom dr. Stjepanom Mileti- 
ćem, koji je svoju intendanturu još prije godinu dana (1894) 
započeo i god. 1898 završio Demetrovom »Teutom«, dramom 
koja je prožeta ilirskom idejom. Ova ideja i krilatica Gajeve 
budnice stvorile su harmoniju, koja je bila ne samo manifesta¬ 
cija kazališta, nego i stvarni izričaj kazališnoga rada. U sta¬ 
rom se kazalištu pod stijegom Gajeve pjesme »Još Hrvatska« 
manifestirao najenergičnije taj rad — da ne spomenem drugo 
— onda, kad su Hrvati (mladi juratoši i druga publika) 24 
studenog 1860 za uvijek protjerali njemački jezik iz kazališta 
i tako prestale i njemačke sezone, koje su od godine 1840 do 
1860 postojale uz hrvatske sezone. Ovaj momenat velike de¬ 
monstracije i definitivnoga izgona njemačkog jezika iz hrama 
naše Talije scenski je oživio naš pjesnik Milan Ogrizović u 
dramoletu »Van s tudjincima«. Taj bi dramolet bio još krasniji, 
da je pjesnik u nj upleo i Strossmayera, koji je tada bio u Za¬ 
grebu došavši poslije ukinuća apsolutizma kao političar na 
bansku konferenciju, a pozdravio ga je u novinama pjesmom 
dobrodošlicom baš otac hrvatskoga kazališta dr. Dimitrija 
Demeter. 

U novo kazalište (otvoreno u listopadu god. 1895) ulazi 
takodjer i jedan dio onoga duha narodnoga, koji se izvan ka¬ 
zališta i te kako pokazuje aktivnim, kad u listopadu 1895 
god. spaljuje na trgu Jelačića, spasitelja truna habsburškoga, 
madžarsku zastavu kao znak tudjinske supremacije na terito¬ 
riju hrvatskom za boravka cara i kralja Franje Josipa u Za¬ 
grebu. To je djelo izvršila naša zlatna mladež hrvatska, sve¬ 
učilišni gradjani i to baš u čas, kad je silnik ban Khuen He- 
dervary mislio, da je sazrelo i došlo vrijeme, da može Franju 
Josipa pozvati u Zagreb, da mu pred nogama pokaže upoko- 
renu i politički pacificiranu Hrvatsku. Potrebno je spomenuti, 
da je kod toga pokreta i spaljivanja uz druge na čelu sudje- 

lovao i Vladimir Vidrić, budufi hrvatski popularni pjesnik i 
Stjepan Radić, budući vodja hrvatskoga naroda. 

»Nek° n <e I 0 "' dvi [ e . sp0menUte davori i e: »Još Hrvatska« i 
rusti« bi e su i zajedno štampane pod natpisom 

jS^tva' T* 1 ka ° Ced “' ie di ' el '“ e " ka.alištu, a 
dasto , ravan n,ega Ja sam tu cedulju imao u ruci. Poslije su 

te »Glogovkinje« bile neko vrijeme i zabranjene. Ali ta za- 
brana nije dugo trajala. 

Ja sam o temeljnom kamenu našega staroga glumišta na 
Markovu trgu napisao članak i prigodom 60 godišnjice pola- 
g ja teme jnog kamena u »Viencu« 1893 iznijevši podatke 
oji su poslije ušli i u pisane historije našega kazališta. Taj je 

‘ \ na | e v ° 1 d *‘- Andnć u svojoj »Spomenknjizi hrvatskoga 

zem. kazališta«, koja je izašla t r q< - a jr vatsKoga 

vn „ | raM i-x. t • , P ri o°o° m otvorenja no- 

menk k 1 ' ^ ° dmah U P ° V ° du izlažen i^ ove Spo- 

v, . ? gC n f plSa °. U » Vl ^ encu<< 1895 . svoju studiju »Iz pro- 
a V ■ / rva£ s °g a kazahsta«, u kojoj sam mnogo popunjavao 
A d„ cev u historiju, a neke momente i prikazao u drugom 

bilo d T ° A°. Clt a mje g ° dil ° g - dru - Andri ću, niti mu je to 
ra go. Ali da mi to neće zaboraviti i oprostiti to pak 

nlZZtči M 7 e , ntan ° mi c d0kze na P amet i Vladimira Lu- 
kridd Wollm And " CeV ° J ^pomenknjizi, što ih je napisao u 
krma wollmanove knjige u »Obzoru« 18 rujna 1824 , to- 
da ju je dr. Andrić i povr}no izradic)j 

posto poto svrsiti, a čudo je, da je i to učinio«. Dakle nije mi 
zaboravio ni oprostio g. dr. Andrić, jer on još godine 192 c pi- 
uc. za Stanojevicevu Enciklopediju historijat našega kazališta 
je se smilovao mojoj studiji da i nju navede medju literatu 

ZTiTT kazaIi!tt; niie hti0 da mi » -„tn~p“v- 
omicki zauzete autoritativne visine priušti ni kao ka- 

ovomu okcu bistričkomu mrvicu priznanja. Ali to zašući- 

nTknhWk ten , dendji ^ m ° Že Updid ’ d ° k ima 

h književnika, koji u predmetu kazališta i drame stoje barem 
u tolikoj Visini kao g. dr. Andrić, a misle drukčiji. ^ 

min, tako Wdllman, a osobito nas veliki književnik i najveći 
nas teatarski čovjek dr. Milan Ogrizović, koji je napisao do¬ 
sada najbolju i najtočniju historiju našega kazališta godine 
l9 io kao jubilejsku knjigu pod natpisom: Pedeset godina 
hrvatskoga kazališta od 1860 do 1910. Ta je knjiga Ogrizo- 
viceva po svom materijalu vrlo solidna, a pisana je jezikom 1 
stilom krasnim i zanosnim. Tu Ogrizović medju vrelima svoji¬ 
ma pored Vladimira Mažuranića, dra. Nikole Andrića, Nikole 
Milana 1 dra. Stjepana Miletica navodi i moju radnju ili kako 
on veli studiju »Iz prošlosti hrvatskog kazališta« u »Viencu« 
1895* Ogrizović navodi ovu moju studiju i radi toga, jer se u 
nekoliko momenata sto se tiče shvaćanja i prikazivanja nekih 
historijskih fakata složio ne s drom. Andrićem, nego sa mnom. 
Komemorirajući sada desetogodišnjicu smrti Ogrizovićeve trebat 
ce osobito istaknuti baš ovu povijest kazališta i povijest hrvat¬ 
ske opere, jer su, držim, ove dvije knjige najvrednija prozna 
djela njegova. 

* * 

♦ 

Ovaj ćemo članak završiti jednom molbom na odličnu 1 
vrlo simpatičnu Braću Hrvatskoga Zmaja, neka bi izvoljela na 
velikoj trokrilnoj ploči, podignutoj na starom kazalištu na 
Markovu trgu, ispraviti — a to nije nemoguće — ove po¬ 
grješke: Staro kazalište nije otvoreno i predano javnosti s prvom 
predstavom 1835, nego 4. X. 1834. s njemačkim prikaziva¬ 
njem Kornerove drame o Zrinjskom. Nadalje prva hrvatska 
pera »Ljubav i zloba« od Vatroslava Lisinskoga nije pjevana 

g0d * 1 ?^ 7 nego godine i8 4 6 - Uz godinu 1835, koja se ističe 
na ploči, može se dodati, da su se te godine u februaru (7.) 
orne na pozornici prve hrvatske riječi iz Gajeve budnice »Još 
Hrvatska nij’ propala«. 


(»Jutarnji List« od 27 augusta i 3 septembra 1933). 

O »JURANU I SOFIJI«. 


Kad je staro kazalište na Markovu (Radićevu) trgu sa- 
gradjeno, otvoreno je 4 listopada 1834 i to njemačkom 
predstavom Kornerove drame o Zrinjskom. Prva pak hrvat - 
ska predstava bila je 10 lipnja 1840, a prikazivala se drama 
Ivana Kukuljevića Sakcinskoga: Juran i Sofija. 

Ovaj je momenat tako znamenit, da ga u historiji hrvat¬ 
skoga kazališta treba izmedju svih ostalih mnogo markantnije 
istaknuti. On kao neka primula veris u umjetničkom i literar¬ 
nom životu hrvatskoga naroda zaslužuje, da se potanje ispi¬ 
taju klice njegove i tlo, na kojem je niknuo i raspupao se. Ja 
sam to vrlo opsežno učinio u svojoj studiji »Iz prošlosti hrvat¬ 
skoga kazališta« (»Vienac« god. 1895). Tamo sam (na str. 
780) napisao i ovo: 

U ČEMU STOJI ZNAMENITOST OVOGA MOMENTA? 

Pored toga, što je Kukuljevićev »Juran i Sofija« prvo 
hrvatsko prikazivanje u novo sagradjenom, sada starom kaza¬ 
lištu, znamenit je on i za to, što se s njime uspinje na pozor¬ 
nicu na Markovu trgu prvi put hrvatski dramatski original. 
Prva je ova hrvatska predstava još znatna ne samo kao oso¬ 
bita činjenica radi onoga silnog oduševljenja, kojim je bila 
primljena kao kasnije rijetko koja, nego i radi posljedica, što 
ih je izazvala. Poslije nje se uporno počelo raditi o tom, kako 
da se osnuje stalno hrvatsko kazalište, a pitanje se kazališno 
prvi put pretresa u saboru hrvatskom i to s mnogo ljubavi 1 
uspjeha. Počinje se snovati i o tom, kako da se prekupi kaza- 
lišina zgrada iz privatnih ruku. Prva je predstava važna i za 

to, što s njome nastupa na naše daske u Zagrebu prva narodna 
družina glumačka, koja će samo hrvatskim jezikom prikazi¬ 
vati, dok su prije dolazile ovamo samo njemačke družine, koje 
su se tek katkad — dašto iz želje za dobitkom — dale nago¬ 
voriti od ilirskih patriota, da prirede i po koje hrvatsko pri¬ 
kazivanje. Uz ovu prvu predstavu spomena je vrijedno i to, 
sto se u njoj prvi put kao pozorišni komponist javlja ilirski 
glazbenik Ferdo Livadić. Osobito pak je znatna ova pojava 
Kukuljevićeva »Jurana i Sofije« na pozornici zato, što se 
s njom uz Demeterova »Dramatička pokušenja« udara temeljni 
kamen novijoj hrvatskoj narodnoj drami, ako i nešto preura¬ 
njeno. Za cijelo preuranjeno, jer se još, tako reći, nijesu bile 
nji rodile, a kamo li dostigle svoj vršak lirika i epika, koje 
su na prirodnom putu razvitka prethodnice zvijezde drama- 
tičkoj planeti. Zato i jesu gotovo svi dramatički pojavi iz 
prvih decenija našega preporoda, sa strogo literarnoga sta¬ 
novišta, nalik na ono sitno proljetno cvijeće, koje se pojavi 
prije reda, dok još led pokriva zemlju, te gine. Ipak, ma da 
se kaže, da jedna lasta ne čini proljeća; ovajput, u doba ilir¬ 
sko, u doba čudesa, nekoliko proljetnih cvjetova dočaralo je 
u zimskoj pustoši novo proljeće. — Prva je predstava »Jurana 
i Sofije« znamenita na dalje i zato, što je ova Kukuljevićeva 
drama prva u nizu historijskih drama hrvatskih, koje dugo 
onamo i preko apsolutizma do najnovijega vremena gotovo 
jedine sačinjavaju izvornu dramatsku produkciju. — Mimo- 
gred možemo spomenuti, da je »Juran i Sofija« pored Deme- 
terovih drama takodjer drama ilirske ideje , jer se u njoj prema 
historijskom faktu u poetičnoj slici sjedinjenih južnih Slavena, 
navlastito Hrvata i Slovenaca, pod jednim barjakom hrvat¬ 
skoga bana Tome Bakača u borbi protiv dindušmana, daje 
odraza narodnoj, za onda ilirskoj, aspiraciji sjedinjenja i cjelo¬ 
kupnosti. U njoj se, kao i u Demeterovim dramama patriotično 
Čuvstvo, ljubav i požrtvovnost za domovinu pretpostavlja 
svakomu drugomu čuvstvu. Zato i piše »Danica« (g. 1838, 

strana 192.), da u njoj »pravi i čisti ilirski duh diše«. — Zna¬ 
menita je ova prva predstava hrvatska u starom kazalištu i 
zato, što s njom štokavski govor kao književni jezik prima u 
hramu hrvatske Thalije svoju sankciju. Znatno je i to, što se 
poslije ove predstave odmah živo javljaju po čitavoj Hrvat¬ 
skoj diletantska hrvatska prikazivanja, koja su takodjer vrlo 
mnogo učinila za propagaciju jedinstvenoga književnoga jezika. 
Napokon je znatna ova predstava i zato, što se s njom pod 
neopisivim oduševljenjem inaugira sezona redovnijega hrvat¬ 
skoga glumovanja. Življe zanimanje, koje s »Juranom i Sofi¬ 
jom« počevši nastaje za kazališnu i dramatsku umjetnost, ide 
kao neki omen uporedo sa življim gibanjem i u narodnom po¬ 
kretu. Ovo krepčije narodno gibanje ostavilo nam je u histo¬ 
riji hrvatskoj s godinom 1842, te 1845 i krvavih tragova, 
koji obilježuju porast tomu gibanju, dok mu je kulminacija 
u g. 1848. U toj ranoj i svesilnoj težnji i u tom živom inte¬ 
resu onoga doba za kazalište kao da se takodjer potvrdjuju 
riječi, što ih je rekao Ostrovski kod neke svečane zgode u 
Moskvi: da je drama ogledalo duševnih a životnih sposobnosti 
narodnih, mjerilo kulture, dokaz težnje narodnje za napretkom 
i samostalnim narodnim bivstvovanjem . Još je vrlo znatna 
predstava »Jurana i Sofije«, priredjena dobrovoljnim prino¬ 
sima, i zato, što je ona velik patriotičan čin i jedan od naj- 
prvih dokaza hrvatske požrtvovnosti, koja se poslije toga 
diljem čitavoga našega preporoda toliko puta sjajno dokumen- 
tovala. Nehotice mi se i pri ovom momentu nameće misao, da 
hrvatski narod ne treba i ne smije da očaja o svojoj buduć¬ 
nosti, dok može s ponosom reći, da je sve svoje kulturne ste¬ 
čevine, što ih ima, izmučio sebi sam sa svojim prvim sinovima. 

U »Savremeniku« (august g. 1910.) napisao sam o »Ju- 
ranu i Sofiji« ovo: 

Ova je godina (1910) u povijesti hrvatske drame i hrvat¬ 
skoga kazališta jubilejska godina. Dne 10 lipnja navršilo se 
70 godina, što se u starom kazalištu na Markovu trgu počelo 


hrvatski prikazivati: Kukuljevićev »Juran i Sofija«. Dne 24 
studenoga navršit će se 50 godina od onoga dana, kad su nje¬ 
mački glumci za uvijek izviždani iz hrvatskoga kazališta. A 
dne 2 listopada bit će 40 obljetnica onoga momenta, kad je 
pod krov naše Talije primljeno novo gojenče: hrvatska opera. 
Doduše je prva hrvatska opera (Ljubav i zloba od V. Lisin- 
skoga) pjevana već god. 1846, ali od god. 1870 iza dolaska 
Zajčeva u Zagreb u zemaljskom se kazalištu uz zemaljsku pot¬ 
poru počinje gojiti operna umjetnost. Od god. 1870 datira se 
osnutak i era hrvatske opere, a započelo se Zajčevom operom 
»Mislav«, kojoj je Fr. Marković napisao libreto. Prvi je jubilej 
prošao u javnosti našoj tiho i gotovo neopaženo; u javnim gla¬ 
silima nije bila dosta isticana znatnost ovoga momenta u pro¬ 
šlosti kulturnoga života našega. Hrvatsko je kazalište, što se 
s pohvalom mora spomenuti, proslavilo ovaj momenat prika¬ 
zavši s pijetetom Kukuljevićevu dramu na jubilarni dan. Ali 
bi i proslava u kazalištu prošla bila posve tiho, da nije bilo 
školske omladine. Zacijelo će se kazališna uprava sjetiti i onih 
drugih dvaju jubileja, ali onda, nadajmo se, sa više odziva i 
shvatanja u publici. — Poslije proslavne predstave kazališni su 
referati vrlo malo spomena vrijednih kritičkih pripomena izni¬ 
jeli o samom sadržaju Kukuljevićeve drame. Taknut ću ovdje 
i nadovezati samo na one pripomene, koje se tiču izvornosti 
»Jurana i Sofije«. U jednom se referatu mimogred kaže, da 
»Badalić-Zajčev Zrinjski ima dosta srodnosti sa sižejem Ju¬ 
rana i Sofije«. To stoji, pa se tim ponavlja i potvrdjuje ono, 
što sam već i ja u svojoj studiji (»Njemački utjecaji n hrvat, 
preporodnoj lirici« 1903) iznio napisavši: »Mnoge scene i 
motivi u »Juranu i Sofiji« opominju nas još i Kornerove drame 
0 Zrinjskom, a to je takodjer posve razumljivo, kad znamo, 
da je Kukuljević u isto vrijeme mnogo čitao i njemačke pje¬ 
snike i pripovjedače«. Badalić je svoga »Zrinjskoga« takodjer 
izradjivao prema Kornerovu, kako je to i sam kazao. Dalje 
Se još u istom novinskom referatu dobro kaže: »Inače je fa- 




bula »Jurana i Sofije« romantični zaplet s vrlo malo poezije I 
osim one lijepe, sada več mrtve starine. Jurana zarobljena hoće 
osloboditi u muško preodjevena Sofija, spas od prijatelja po- j 
tajnim dolaskom, odveć velike plemenštine itd. — sve su to iz 
tudjine preneseni motivi, sasvim već istrošeni i sada već ] 
prašni«. Ja sam već u napomenutoj svojoj studiji pokazao, 
kako se Kukuljević rado povodio za tudjim uzorima adapti¬ 
rajući ih ili upotrebljavajući iz njih motive za svoje pjesničke 
produkte. Da spomenem samo od novelističkoga njegova rada 
pripovijest »Pauk«, od dramatičkoga »Stjepko Šubić ili Bela 
IV. u Hrvatskoj«, a od lirskoga pjesmu »Slavjanska domo- ] 
vina«. Nije zato čudo, što i jezgra dramatičke radnje u >Ju- 
ranu i Sofiji« nije posve izvorna, kako sam to već tamo poka -1 
zao: Glavni dramatski čin, koji je u drami Kukuljevićevoj 
spleten oko Juranova i Sofijina lica, odmah nas sjeća roman- j 
tičke epizode s Krunoslavom i Korevskim u Gundulićevu 
Osmanu (VI. i XII. pjev.) ili epizode s Erminijom i Tankre- 
dom u Tassovu Gerus. Lib. (VI. pjev.). To bi se n Kukuljevi¬ 
ćevoj drami moglo uzeti i za locus communis, jer se takova 
situacija nalazi ne samo u rečenim epopejama, nego ju je moći 
naći i u narodnom pjesništvu, a i u historičkoj priči n. p. o 
tamničaru Krstu Frankopanu upletena je takodjer dosta slična 
situacija. Lako bi se moglo držati, da je u našu dramu unišao 
ovaj locus communis pod dojmom dubrovačke lektire, kojom 
se Kukuljević baš u ono doba vrlo mnogo zabavljao. Poznato 
je iz životopisa Kukuljevićeva (od Smičiklasa), da je već prva 
njegova pjesma »Tuga za ljubom«, koja je štampana u Danici 
1837, posve u duhu starih hrvatskih dubrovačkih pjesnika 
sastavljena. O svom tadašnjem proučavanju Gundulića i drugih 
dubrovačkih pisaca govori nam medjutim i sam Kukuljević u 
svom dnevniku. — Napokon sam spomenuo bio u rečenoj 
studiji, kako je vrlo vjerojatno, da je Kukuljević dobro pozna¬ 
vao onu dramu, što ju je njemačka putnička družina prikazi¬ 
vala u Karlovcu 27 svibnja 1826 pod natpisom: »Thomas 


£rdody, Ban von Kroatien , der Sieger bei Sissek, oder Rettung 
Jurch Weibertreu«. Ein grosses historisches Gemalde in 3 Auf- 
ziigen (3 čina, baš kao i Kukuljevićeva junačka igra). Ova 
nam drama nije poznata, ali nam je sačuvana kazališna objava, 
koju je preštampao g. dr. V. Deželić na strani 41 svoje knji¬ 
žice: Iz njemačkoga Zagreba, 1901. Med licima na tom pla¬ 
katu nalazi se i Georg (u Kukuljevića Juran) i Sofija , žena 
njegova. Ime autora rečenoj njemačkoj drami ne navodi se, 
već se samo kaže, da je ona »von Verfasser der Schlangen- 
ritter«. Na objavi se nalazi u pripomeni kao reklama mala 
naznaka sadržaja. — Držim još uvijek, da g. dr. Deželić, kad 
pita, nije li to isti sujet kao kod »Jurana i Sofije«, dobro na- 
gadja, i da će se nagadjanje utvrditi, kad nam jednom dodje 
u ruke njemački original. Drukčije nije moglo ni biti. Preko 
noći trebalo je sve uraditi: probuditi narod, osvijestiti ga. I 
nije bilo kad stvarati iz ništa posve nova izvorna djela, već 
se u prijekoj nevolji i opravdanoj hitnji radilo, kako se naj¬ 
brže i najbolje moglo, da se namire krvave potrebe narodne. 

Da upotpunimo o »Juranu i Sofiji«! Dosada se prema ne¬ 
kim vijestima znalo i pisalo, da je Kukuljević dramu svoju 
najprije napisao njemački, a onda je preveo na hrvatski i 
poslao Babukiću na ispravak. Mimo sve ovo sin njegov Bo~ 
židar pl. Kukuljević Sakcinski tvrdi u svom predavanju (u 
»Hrvat. Zmaju«): Mladost Ivana pl. Kukuljevića Sakcinskoga 
(1907), da je Ivan svoga »Jurana i Sofiju« već g. 1837 na “ 
pisao hrvatski na svom imanju Tonimiru i preveo ga na nje¬ 
mački pod natpisom: »Juran und Sophia oder die Helden Ili- 
nens«. — Što se tiče motiva, kako se junačka žena ili djevojka 
preodjevena u muško diže, da oslobodi zarobljena svoga vojna, 
toga ima dosta ne samo u našim narodnim pjesmama, nego i 
u pjesmama drugih naroda. O svem tom čita se u lijepoj i 
punoj zbitoga, moderno-naučno najautentičnijega sadržaja 
knjizi akademika dr. T. Maretića: Naša narodna epika (U 
Zagrebu 1909) str. 233. i d. 

Dr. DIMITRIJA DEMETER 


Dana 21. srpnja 1911 navršilo se stotinu godina, što se 
rodio dr. Dimitrija Demeter. On je ime svoje duboko urezao! 
u povjesnicu našega književnoga i kulturnoga razvitka nesamo 
kao otac novije hrvatske preporodne dramatske književnosti, 
nego i kao otac hrvatskoga prikazivanja i stalnoga hrvatskoga 
kazali)ta. Iste se godine navršilo i pedeset godina, što je me¬ 
zimče Demeterovo, za koje se on vaskolik žrtvovao dušom 
svojom i životom svojim, hrvatsko kazalište saborskim za¬ 
ključkom (od 17 kolovoza 1861) proglašeno zemaljskim za¬ 
vodom sa stalnom godišnjom subvencijom. Ova dva jubileja, 
koja su se slučajno zajedno stekla, unutrašnjom nerazdruživom 
vezom veže ime Demeterovo; jer prva i najtegotnija trećina 
života našega kazališta (od početka njegova u g. 1840) čitava 
pripada i životopisu Dimitrije Demetera. Ova dva jubileja bila 
su nam dvostrukom opomenom, da se sjetimo Demetera, kako 
nas i opet ne bi stigao opravdan prijekor — jednoć već od 
Stj. Miletiča 1891! — da su nam najzaslužniji muževi pro- | 
svjetnoga našega razvoja »Zaboravljeni ljudi«. 

Demeter je začetnik novije hrvatske preporodne drame, ] 
jer iz njegova pera potječu za ilirskoga preporoda prvi dra- ] 
matski plodovi, pisani novim književnim jezikom u »Drama- 
tickim pokušenjima« 1838: »Ljubav i dužnost«, drama u 3 
čina i »Krvna osveta«, drama u 3 čina. 

Demeter je i začetnik hrvatskoga prikazivanja i otac I 
hrvatskoga kazališta. 


God. 1910. proslavilo je hrvatsko zemaljsko kazalište dva 
znamenita dogadjaja svoje prošlosti, i to: sedamdesetu godiš¬ 
njicu, što se uopće počelo hrvatski glumiti u starom kazalištu 
;li »vašarskom teatru« na Markovu trgu (10 VI. 1840, Juran 
i Sofija); i onda pedesetu godišnjicu momenta, kad se iza iz¬ 
gona njemačkih glumaca, (24. XI. 1860.) kazalište postavlja 
na čisto hrvatske temelje, da odmah zatim postane stalnim 
narodnim, a već g. 1861. i zemaljskim subvencioniranim in¬ 
stitutom. 

S oba ova velika dogadjaja u kulturnoj našoj prošlosti 
nerazdruživo je spojeno ime Demeterovo; ali to zaslužno ime 
i značenje njegovo nije prigodom rečenih kazališnih proslava 
bilo dosta isticano u javnosti našim glasilima. Nešto krivnje 
ima pri tom i Spomen-knjiga, što ju je prigodom otvaranja 
nove kazališne zgrade g. 1895 izdala kazališna uprava, a na¬ 
pisao dr. N. Andrić; jer u njoj početak hrvatskoga glumljenja 
(1840) nije izložen tako, da bi se vidjelo, da i ideju i glavnu 
zaslugu treba tražiti kod Demetera, koji je bio primum novens 
svega. Povodom ove Spomen-knjige ja sam iste godine 1895 
u »Vijencu« napisao studiju »Iz prošlosti hrvatskoga kaza¬ 
lišta«, u kojoj sam pored drugih dopuna išao poglavito i za 
tim, da se Demeteru dade, što je Demeterovo; pokazao sam, 
da njemu, a ne spekulativnim Bornsteinima, valja pripisivati 
i zamisao i glavno nastojanje za početak hrvatskoga kazališta. 
Prema tomu je onda — s odobravanjem moram pripomenuti 
— rečeni odlomak o Demeteru pri porodjaju hrvatskoga ka¬ 
zališta izpravnije napisan u onoj drugoj Spomen-knjizi, koju 
je g. 1910. kazališna uprava izdala, a napisao dr. M. Ogri- 
zović. — Pa kad se sada prigodom stogodišnjice opet vraćamo 
na ovo pitanje o početku hrvatskoga kazališta i njegovu istoč¬ 
niku, ponavljajući ono, što je o tom rečeno u »Vijencu« 1895, 
činimo to zato, jer držimo, da nam je dužnost, da se kod te 
zgode ovako u potpunom priznanju i harnosti, utvrdivši defi¬ 
nitivno sve zasluge Demeterove, odužimo neumrloj uspomeni. 






Prvi podbod za osnutak hrvatskoga narodnoga kazališta 
donekle usvaja sebi Lj. Gaj, dok u autobiografiji svojoj piše; 
»Poviestne moje bilježke u njemu (Demeteru) probudiše želju, 
da na narodnom jeziku igrokazima obnovi spomen od naših 
starih djela naših pradjedova. Ozbiljske se ove misli javljahu 
med ju nama kao prva zarodica narodnog kazališta«. No ne 
sumnjam ni časa, da gotova ideja i inicijativa za osnutak 
hrvatskoga kazališta pripada Demeteru. On je intelektualni 
začetnik i otac hrvatskoga kazališta, i to ljubazni otac, koji je 
njegovanju i uzgoju svoga čeda žrtvovao čitav svoj život i 
imutak. Zgodno opaža g. VI. Mažuramić u biografiji Demete- 
rovoj, da je u Beču, kamo je Demeter došao g. 1829, da sluša 
medicinu, položen temelj onoj sudbonosnoj strasti zanosnoga 
mladica k dramatičkoj umjetnosti i njezinim reprezentantima. 
Nit života njegova — nastavlja listi pisac — prepleću od to 
doba dogadjaji i javni i sukromni nesamo kazališta, već i ka¬ 
zališnoga osoblja, tako natijesno, tako često, da se smije reći: 
razmrsiti nit ovu, opisati život Demeterov, gotovo je toliko, 
ali i samo toliko, koliko orisati sav razvoj kazališne hrvatske 
umjetnosti. — Demeter se već prije u Gracu, kamo je pošao g. 
1827 i gdje je bio s Gajem, osobito bavio grčkom dramom. 
— Došavši Demeter g. 1836 na povratku sa svojih studija kao 
doktor medicine u Zagrebu u kolo ilirsko, on je bio onaj, koji 
je u Čitaonicu ilirsku unio ideju za osnivanje hrvatskoga ka¬ 
zališta, tu ideju propagirao i za nju se borio. 

Posve se slažem s biografom Demeterovim, kad kaže, da 
je Demeter više, nego što nam tadašnja glasila na javu iznose, 
radio u to vrijeme skrovito, budeći svijest o potrebi kazališta. 
Medju onima, što ih je Demeter predobio za svoju ideju, zaci¬ 
jelo je jedan od najznatnijih bio Ivan Mažuranić, s kojim je 
za koju godinu kasnije stupio i u rodbinske sveze. 

Da je Mažuraniću takodjer mnogo bilo na srcu osnivanje 
kazališta hrvatskoga i da je on takodjer skrovito mnogo radio 
o tom, da se hrvatski jezik uspne na pozornicu, dokaz su nam 


njegovi hrvatski prijevodi dueta iz različnih opera. A da mu 
je mnogo stalo bilo i do osnutka hrvatskoga kazališta, dokaz 
nam je i to, što je baš s Mažuranićevim prologom započeta 
prva hrvatska predstava, a dokazom su nam i njegovi kaza¬ 
lišni prijedlozi u Čitaonici ilirskoj poslije prve predstave. U 
Mažuranićevoj književnoj ostavštini, kažu, nalazi se i jedna 
drama, valjada prevedena. 

U ovo je vrijeme Demeter napisao i znamenit onaj u hi¬ 
storiji hrvatskoga kazališta uvod u prvu svesku svojih »Dra- 
matičkih pokušenja« (1838), u kojemu prvi razlaže važnost 
kazališta kao sredstva za narodnu prosvjetu. Uopće je Demeter 
onaj čovjek, kojemu je skrb za hrvatsko kazalište postala nje¬ 
govom ličnom brigom. Atlas, koji je kroz dugo vremena nosio 
na svojim ledjima čitav globus hrvatskoga kazališta. Zato 
treba Demeterovu ličnost i pri zarotku hrvatskoga kazališta 
mnogo jače isticati, nego se to činilo. 

Poznato je, da su se u krilu »Čitaonice ilirske« (osnovane 
1838) u Zagrebu rodila sva kulturna društva i institucije 
hrvatske. Kao direktan irnpulz iz javnosti za prvi početak 
hrvatskoga narodnoga kazališta dolazi onaj znamenit članak 
»O utemeljenju ilirskoga narodnog kazališta« u br. 4 6 Gajeve 
»Danice« od 16 stud. 1839, pod kojim je potpisan Henrik 
Bornstein, ravnatelj tadašnje njemačke glumačke družine u 
Zagrebu. U povodu toga članka počelo se odmah u sjednicama 
»Čitaonice« pretresati pitanje o hrvatskom kazalištu. Već u 
prvi mah skupilo se toliko dobrovoljnih prinosa, da su rodo¬ 
ljubi mogli sklopiti ugovor s putničkom glumačkom družinom 
u Nov. Sadu. Blagajnikom sabranih prinosa i punomoćnikom 
»čitaonice ilirske« postade Demeter. Izvorni (njemački) ugo¬ 
vor s glumačkom družinom nadjen je medju spisima Dernete- 
tovim. Rekao sam, da Demeteru u prvom redu treba pripisati 
ideju i inicijativu za osnivanje hrvatskoga kazališta. Zato nema 
sumnje, da je H. Bornstein, koji je potpisao onaj formalni pri¬ 
jedlog u Danici »O utemeljenju ilir. nar. kazališta«, bio samo 

sredstvu u rukama drugoga — i to dragovoljno sredstvo, jer 
mu je to nosilo dobitak — a da zamisao i poticaj za prvu 
hrvatsku predstavu pripada onim divnim muževima, prepo¬ 
roditeljima hrvatskim, koji su kroz nekoliko decenija po srcu 
svom i po agilnosti za uskrs narodnoga duha i svijesti postali 
pravi čudotvorci. Prvo je hrvatsko prikazivanje »Jurana i 
Sofije« veliko patriotičko djelo, te mu prema tomu treba i 
klice tražiti u patriotičkom srcu. H. Bornstein bio je pri tom 
poslu prosto samo spekulant, koji je dobro znao eksploatirati 
prilike za svoju korist. Karakteristično je, što savremenik Haf 
(Ferić) pripovijeda o Bornsteinu, kako je zadovoljan tro dlan 
o dlan i uvjeravao svakoga, koji bi ga htio da sluša: »Wenn 
die Tataren nicht da waren, bei Gott, ich konnte meine Lum- 
pen nicht zahlen«, misleći pod Tatarima hrvatske glumce, a 
pod Lumpen svoju njemačku družinu. Nije se ni prevario, jer 
je doskora napunio sebi kesu i veseo pošao iz Zagreba put 
Pariza, da tamo preuzme redateljstvo velike opere. — Kaošto 
su nekoč prije Ilirci predobili za se neke njemačke direktore, 
tako je sada bilo i s Bornsteinom. Na početku tridesetih go¬ 
dina nagovorio je Rakovac Schweigerta, da glumi one njegove 
kajkavske prijevode; iza toga g. 1835 nagovorio je Gaj istoga 
Schweigerta, te je mogao na pozornicu prokriomčariti »Još 
Hrvatsku«, »Nek se hrusti« (tako zvane »Glogovkinje horvat- 
ske«) i druge davorije hrvatske. A sada evo za narodnu stvar 
predobija Demeter Bornsteina, s kojim je mnogo prijateljovao 
i dopisivao. — Demeter je bio onaj, koji je i diletante u Sisku 
več godinu dana prije prvoga glumljenja u Zagrebu bio po¬ 
taknuo, da prikazuju Kukuljevićeva »Jurana i Sofiju«. Siščani 
su bez sumnje priredili ovu predstavu, da proslave onu po¬ 
bjedu bana T. Bakača kod Siska, koja se tobože zbila g. 1539., 
kako su krivo mislili mjesto 1593. 

Držim, da i onaj članak u Danici 1839 *0 utemeljenju« 
treba pripisati u zaslugu Demeteru. Ja držim i ne sumnjam o 
tom ni najmanje, da je inspiracija i zamisao onoga znameni¬ 


toga članka — Demeterova, a ime direktora kazališnoga 
Bornsteina, koji je takodjer nešto sudjelovao pri sastavu nje¬ 
govu, došlo je proračunano pod članak kao neka kompetentna 
instancija i jamstvo, da će se pothvat uistinu moći izvesti. 
Neke misli, koje su u ovom članku Daničinu kazane, bile su 
uglavnom nacrtane već i u predgovoru prvoj svesci Demete- 
rovih »Dramatičkih pokušenja« 1838. — Pogotovo pak nema 
sumnje, da Bornstein, direktor njemačkoga kazališta, nije sam 
hrvatski napisao onoga članka, dok znamo, koliko su i hr¬ 
vatski preporoditelji u početku imali borbe s novim književ¬ 
nim jezikom. Mnogi su naši književnici iz onoga vremena 
pisali najprije samo njemački. Tako se i za Kukuljevića kaže, 
da je »Jurana i Sofiju« najprije napisao njemački, a onda ga 
preveo i poslao Babukiću na ispravak. 

Tako je poglavitom zaslugom Demeterovom došlo do po¬ 
četka prve hrvatske kazališne sezone, koja je inaugurirana dne 
10 lipnja 1840 Mažuranićevim proslovom i Kukuljevićevom 
dramom »Juran i Sofija«. I sada slijedi ona dugotrajna borba, 
da hrvatska drama ne bude kraj njemačke drame, talijanske 
stadjone i drugih tudjinskih pothvata u svom domu samo 
pepeljuga; borba, koja je dvadeset i više godina išla za tim, 
da se na čisto hrvatskoj osnovi podigne i stalno kazalište. 
Kroz ona dva decenija uspjelo je uz velike prekide prirediti 
tek pet što duljih, što kraćih sezona hrvatskoga glumljenja. 
Duša i pokretač te borbe bio je Demeter, on je neprestano 
živom podržavao misao o hrvatskom kazalištu; pa kad su 
drugi klonuli, opet je Demeter visoko podigao stijeg, da pri¬ 
kupi oko njega smisao, volju a sredstva. Potanje je ovo raz¬ 
doblje kazališne naše prošlosti, koliko se dotiče života De¬ 
meterova, sustavno prvi opisao toplim osjećajem otmjene duše 
Vladimir Mažuranić u Matičinu izdanju »Teute« g. 1891. 

Demeter je životni svoj ideal vidio ostvarenim tek onda, 
kad je miljenče njegovo, za koje se on čitav žrtvovao, hrvat¬ 
sko kazalište nedugo iza izgona njemačkih glumaca progla- 

ženo napokon i zemaljskim zavodom sa stalnom godišnjom 
subvencijom. Saborski zaključak, koji je prije pedeset godina 
stvoren 17. kolovoza 1861., samo je zaglavak nastojanju De- 
meterovu oko kazališta, on je kruna, kojom je okrunjeno naj¬ 
veće životno djelo Demeterovo. Kad su u mjesecu studenom 
1860. njemački glumci zauvijek izagnani s kazališnih dasaka, 
bilo je tlo pročišćeno, ali djelo time još nije bilo dovršeno. 
Pothvatnik je Brambilla odmah iza one katastrofalne večeri 
pobjegao iz Zagreba, a društvo bi se kazališno bilo razbjeglo, 
da nije i opet Demeter još snažnije uhvativši kormilo na okupu 
zadržao hrvatske glumce, k njima prikupio nove sile i tako 
uistinu udario temelj stalnomu, sadašnjemu kazalištu. Ali ni 
time nije još bilo djelo posve dovršeno. Trebalo je utvrditi 
bazu i osigurati život hrvatskom kazalištu. Demeter držeći, 
da je sada iza ukinuća apsolutizma, u novoj eri narodnoga \ 
političkoga života, hora, da se to izvede, počeo je i opet 1861 
u »Narodnim Novinama«, kojima je onda bio i urednikom, 
objelodanjivati svoje »Misli o utemeljenju postojanog naro¬ 
dnog kazališta kao umjetničkog zavoda«. Misao o potrebi stal¬ 
noga kazališnoga zavoda u javnosti je dozrela, a akcija Deme- 
terova urodila je tim plodom, da se pitanje kazališno preneslo 
i u sabor hrvatski. Spomenutoga već dana 17. kolovoza 1861 
pretresaju se u saboru prijedlozi o narodnom kazalištu; jedan 
prijedlog ii od Antuna Jakića, koji je već prije toga ove go¬ 
dine i u »Naše gore listu« pisao članke o istom predmetu. Go¬ 
vornika se javilo u saboru dosta. Sva čuvena imena pripa¬ 
daju onim govornicima, koji su govorili pro, kao Kukuljević, 
Vebci, Vrbančić, Vukotinović i Mrazović. Contra je govorio 
samo neki Očić s posve nekulturnih motiva. 

Saborskim zaključkom od 17 kolovoza 1861 nesamo da 
je završen prvi i najmučniji odsjek u životu našeg kazališta, 
nego je njime oživotvoren i san čovjeka, koji je sve, što je 
imao, i život i dušu i imutak žrtvovao samo jednoj misli — 
na žrtveniku hrvatske Tali je. Iza ovako izvojevane pobjede 

Demeter, protagonist prvih bojeva, pomalo se povlači u zatišje 
sto sam, što pitisnut novim prilikama i klonulošću, te napokon 
mirna srca prepušta polje mladjim, svježim silama i novomu 
duhu, koji je nad našim kazalištem stao lebdjeti s pojavom 
A. Šenoe u hrvatskoj književnosti. 

Demeter potječe od grčke trgovačke porodice, koja je još 
g. 1770 pred turskim zulumom iz Ksiatiste pribjegla ovamo u 
naše krajeve. Na Dimitriju nije prešao ni atom trgovačke krvi, 
ali zato kao da se u njemu razgorio jedan plamećak onoga 
helenskoga duha, koji je nekoć u starini svijetu stvarao kulturu 
i klasičku umjetnost. Uspomena na staru helensku slavu, a 
živa vjera u oslobodjenje Grčke i veliku budućnost helenskoga 
plemena u roditeljskom je domu neprestano razigravala Dimi- 
triji srce i maštu. Ali nov život donosi sa sobom i nova čuvstva 
i nove osjećaje dužnosti, pa je tako i Demeter rano počeo 
ljubav svoju prema baštinjenoj roditeljskoj, grčkoj postojbini 
prenositi na pravu, rodjenu svoju otadžbinu Hrvatsku. Pri¬ 
rodna je bila evolucija, što se Demeter brzo pohrvatio. Jedan 
od prvih i najjačih utjecaja za preporod Demeterov u hrvat¬ 
skom duhu dala je škola i školski drugovi u gimnaziji zagre¬ 
bačkoj; zatim boravak njegov u Gracu, kamo je g. 1827 
pošao, da nastavi u filozofiji svoje nauke. Tu se Demeter 
upoznao s Gajem. Iz Gajeve se autobiografije razbira, da je 
drugovanje njihovo bilo od znatna dojma na Demetera, u 
kojega je ono izazvalo i prvi njegov umotvor na hrvatskom 
jeziku pisan i to baš — odu Gaju (1828) dašto u govoru za¬ 
grebačkom. I u Beču, kamo je pošao g. 1829, da sluša medi¬ 
cinu, našao se Demeter u kolu mladih, vatrenih Hrvata, bu¬ 
dućih preporoditelja, Kurelca, Vukotinovića i drugih. Konačno 
se potpuni preporod izvršio u duši Demeterovoj g. 1836, kad 
se on iza svršenih nauka u Padovi, gdje se od g. 1834 nalazio 
s doktorskom diplomom u džepu vraćao iz Italije u Zagreb; 
dakle preporod Demeterov ide uporedo s preporodom hrvat¬ 
skoga naroda pod ilirskim imenom. Za boravka svoga u Italiji 

izgubio je Demeter i majku, a otac mu je već i prije bio umr’o; 
i tako su prekinute i posljednje spone, koje su ga vezale s he¬ 
lenskom prošlošću. Na povratku svom iz Italije pošao je, da 
vidi i nepoznate mu još krajeve hrvatske i on upozna jedinu 
sada mater svoju Hrvatsku. Njegov filhelenizam posve se 
pretapa u hrvatski patriotizam. Kao plod toga hrvatskoga pa- 
triotičkoga zanosa niče sada u duši njegovoj slavna njegova 
pjesan »Grobničko polje«. Ona je doduše štampana tek god. 
1842 (u 1 sv. Vrazova Kola), ali iz pjesnikovih bilježaka i iz 
»Zaslovja« toj pjesmi doznajemo, da se ona rodila već ove 
godine 1836, kad je pjesnik na povratku iz Italije prvi put 
vidio Grobničko polje i stajao pod veličajnim dojmom onoga 
kamenja i njegovih uspomena. U toj se pjesni nalazi upletena 
i ona najsilnija davorija ilirska »Prosto zrakom ptica leti«. 
Naš pjesnik i najveći estetički kritik Marković drži, da je 
»Grobničko polje« u svojoj vrsti još i savršenije djelo od 
»Teute«, jer se u nj poradi osobitih prilika i osobitih povoda 
sva duša Demeterova s umjetničkim nadahnućem prelila ! jer 
se u njemu pjesnička snaga i osobina Demeterova najpotpunije 
očitovala. Vrlo lijepo piše naš estetik, da je ta pjesan dar, 
što s njime Demeter zanesen pada na krilo svojoj upoznanoj 
pravoj domovini rodjenoj i duševnoj, domovini Hrvatskoj, 
koja mu s dostojnom zamjenom mjesto slave »Maratonskoga« 
dade u baštinu slavu »Grobničkoga« polja. 

Glavna i temeljna nota Demeterova rada je dramatička 
nota. Već ona zgoda iz rane njegove mladosti (1826), kad je 
četa zanosnih mladića silom provalivši u kuću u sadašnjoj Ga¬ 
jevoj ulici oslobodila i pjevajući odnesla preko »Harmice« 
nesretnoga djaka pl. Krajačića, kojemu je zatvorenu okrutni 
ujak kao lakomi štitnik spremao groznu smrt; već ta zgoda, 
u kojoj ima dosta teatralnosti, a u kojoj je i petnaestgodišnji 
Dimitrija kao kolovodja sudjelovao noseći na svojim rame¬ 
nima bijednoga uznika — daje naslućivati budućega teatar¬ 
skoga čovjeka, aranžera i dramatika. Zanimljivo je ovdje 

istaknuti i iz Deželićeva opisa Demeterova života (Glasonoša 
1862) karakterističnu vijest, da je Demeter oslobodjenje Kra- 
jačićevo odmah zatim i — dramatizirao latinskim jezikom. 
Da nam je ta dramatizacija sačuvana ,imali bismo s njome 
i prvu duševnu tvorevinu Demeterovu. Drugi biograf Demete- 
rov V. Mažuranić kaže, da nije o toj dramatizaciji čuo ništa, ali 
zato navodi, da je sačuvana kao prvi pjesnički tvor Virginija. 
A to je takodjer — dramatička pjesma, što ju je Demeter u 
sestnaestoj godini napisao novogrčkim jezikom, a predmet joj 
je historička ona djevica, što je postala žrtvom pohote konzula 
Apija Klaudija. Gj. Deželić spominje još jednu ali nepoznatu 
novogrčku dramu Dion. I tako eto već prvijenci Demeterova 
niču na dramatičkom polju. — Dramatička nota, kao glavna 
i temeljna, karakteristična je za sav rad Demeterov, jer ona 
izbija i u nedramatičkim njegovim djelima. U svakom gotovo 
umotvoru njegovu može se zamijetiti, kako zvoni i dramatička 
žica. U svojoj epskoj pjesni »Grobničko polje« mjesto mirnoga 
i jednostavnoga epskoga stila on se vrlo mnogo služi sredstvi¬ 
ma dramatičkoga sloga, monologom, dijalogom, dramatičkim 
korskim pjesmama, a dramatička je kratkoća i zbitost uopće 
obilježna za kompoziciju čitavoga ovoga djela. I novelističke 
tvorevine Demeterove »Ivo i Nada« i »Metež«, pa »Jedna 
noć« i vrlo omiljeli »Otac i sin« (štampano god. 1844 i 1846 
u almanaku »Iskri«, što ju je s Ivanom Havličkom uredio 
Demeter) jedrim svojim dramatičkim prikazivanjem dogadjaja 
i ljudi takodjer nose na sebi pečat odličnoga dramatika. Pače 
i manje l/irske pjesme njegove ističu se medju drugima drama¬ 
tičkom svojom živošću. Pjesma budnica »Prosto zrakom« svo¬ 
jim se patriotičkim čuvstvom tako snažno doimlje baš i po 
tom, što je to čuvstvo izjavljeno nizom smjelih dramatičkih 
slika. (Prije nego se dade od tudjinca lancima sapeti, voli i 
umrijeti; voli i jedinca svoga sam ubiti i nož u srce rinuti 
ženi i sam upaliti krov nad glavom i pripravit si grob gorući, 
nego dopustiti, da mu se tudjin u kući bani.) 






U Demetera je bio neki prirodjeni instinct du theatre — 
kako bi rekao Sarcey, — a ta prirodjena sklonost rasplamsala 
se za djakovanja njegova u Beču pod moćnim utjecajem dvor¬ 
skoga kazališta u pravu kazališnu strast, koja je za život De- 
meterov postala tako sudbonosnom i za život hrvatskoga ka¬ 
zališta i drame tako blagoslovnom. Na pobudu Demeterovu 
proslavljena je god. 1838 dvjestagodišnja uspomena smrti Gun- 
dulićeve. Tom je zgodom u crkvi sv. Katarine P. Štos izgo¬ 
vorio lijepu patriotičku besjedu. Karakteristično je za Demete¬ 
ra, da u članku, kojim upozorava na dvjestagodišnjicu (Danica 
1838, br. 50), govoreći zanosno o radu Gundulićevu u prvi 
red svrstava njegova dramatička djela. Što se Dubrovčana 
tiče, to Demeter uopće stoji na posve protivnoj strani od 
Stanka Vraza, koji je ilirske pjesnike mjesto na izvor dubro¬ 
vačkoga pjesništva upućivao na izvor narodnih pjesama. Kao 
plod zanosa Demeterova za dubrovačke pjesnike i za drama- 
tičku umjetnost uopće izilazi već ove godine 1838 prvi svezak 
»Dramatičkih pokušenja«. U njima je Demeter preradio dvije 
stare rukopisne dubrovačke drame: Antuna Gledjevića »Zo- 
rislavu« 1 Šiška Gundulića »Sunčanicu« i to prvu u »Ljubav 
i dužnost«, a drugu u »Krvnu osvetu«, drame u tri čina. Rad¬ 
nju s historičkim koloritom posve je prenio na domaće tlo i 
zadahnuo idejom ilirskom, dramatičnost je pojačao prenači- 
nivši tehnički i pjesnički ove stare drame tako, da one u novom 
kroju izilaze gotovo više kao tvorevine D. Demetera nego 
Gledjevića i Gundulića. Za kulturnu našu povijest još je od 
samih drama znatniji predgovor »Dramatičkim pokušenjima«, 
kako je to već gore više pokazano. Nastojanjem Demeterovim 
počela se za stvaranje hrvatskoga repertoara izdavati i prva 
kazališna biblioteka pod natpisom »Izbor igrokaza ilirskoga 
kazališta«. U svemu je izašlo 10 svezaka (god. 1841 i 1842). 
Dosta prijevoda ovdje naštampanih iz pera je Demeterova. 
Tek godine 1844 ugledava u Beču svijetlo i drugi dio »Dra¬ 
matičnih pokušaja«, a ispunja ga »Teuta«, tragedija u pet 

činova, kojom se Demeter vinuo na prvo mjesto medju ilirskim 
dramaticima. 

Može li se »Teuta« zvati našom narodnom dramom? Hi- 
storička gradja za nju nije uzeta iz naše narodne povijesti, 
ali je ta gradja obradjivana s takovim zanosom, kao da je 
narodna hrvatska; ona je prožeta narodnim duhom, a Iliri su 
u njoj prikazani sa svim slavenskim atributima baš kao da su 
pravi rodjeni naši slavenski pradjedovi. Ako i nije gradja 
uzeta iz narodne povijesti, ipak Teuta ostaje našom narodnom 
dramom, jer je ona dramatička himna ilirizma, ona je takodjer, 
kao i one dvije predjašnje drame Demeterove, prodahnuta 
ilirskom idejom. A ilirska ideja nije umrla. Ako je i ime za¬ 
starjelo, ali ideja u jezgri svojoj živi i živjet će tako dugo, 
dogod se ne oživotvore težnje naroda hrvatskoga; jer je ideja 
ilirska ideja slobode i nezavisnosti, ideja ljubavi za rodjenu 
grudu i materinsku riječ, ideja ujedinjivanja i narodnoga otpora 
protiv tudjinstva, ona je ideja slavenske, napose jugoslavenske, 
solidarnosti, te je na krilima svojima ponesla misao narodnoga 
jedinstva Hrvata i Srba. Demeterova je Teuta prava naša na¬ 
rodna drama i po tom, što u borbi, koju ona prikazuje medju 
nekadašnjim Ilirima i Rimljanima, možemo takodjer gledati 
dramatički simboliziranu borbu, koja se još i danas na istom 
teritoriju odigrava izmedju elementa hrvatskoga i talijanaškoga. 

Koliko je udjela imao Demeter i pri tom, da je god. 1846 
došlo do pjevanja prve hrvatske opere »Ljubav i zloba« od 
V. Lisinskoga nesamo time, što je priredio libreto, nego i druk¬ 
čije; o tom se može potanje čitati u vrlo vrijednoj knjizi po¬ 
kojnoga našega muzikologa Kuhača o »Lisinskom i njegovu 
doba«, koju knjigu je Matica Hrvatska već i u drugom izda¬ 
nju naštampala. I ja držim gotovo sigurnim ono, što V. Mažu- 
ranić samo naslućuje, to jest, da je i onaj sonet, što je onda 
svečano predan prvoj hrvatskoj primadoni, spjevao Demeter. 
Kuhač u životopisu Sidonije Rubido-Erdody preštampava 
sonet i drži, da ga je sastavio Vraz. Demeter je odmah iza toga 





spjevao tekst i za drugu operu V. Lisiinskoga »Porin«, no ova 
se slavna opera pjevala prvi put tek po stoljeća iza kako je 
skladana, 1897 s velikim narodnim slavljem za uprave refor¬ 
matora hrvatskoga kazališta i velikoga obožavatelja Demete- 
rova Stj. Miletića. 

U pitanju književnoga jezika Demeter na više mjesta u 
svojim kritikama, osobito pak u Danici 1842 vojuje za čisti 
prosti narodni govor, tako zvanu »govedarštinu«, a oštroumno 
pobija »slavenosrpštinu« — tu nakaradnu jezičnu mješavinu 
od staroga slovenskoga, ruskoga i srpskoga — u kojoj su se 
Srbi kroz jedno stoljeće gušili sve onamo do god. 1847, ka< ^ 
je konačno i kod njih pobijedio čisti narodni govor u književ¬ 
nosti. Zanimljivo je, da je za prvih godina hrvatskoga prepo¬ 
roda i sam Vuk Srbe upućivao na primjer Hrvata, koji su već 
1835 godine uveli bili u svoju književnost prosti narodni govor 
štokavskoga narječja kao opći književni jezik — dakako na- 
dovezujući na svoju staru književnu tradiciju dubrovačko- 
dalmatinsku. Na toj zdravoj jezičnoj osnovci stoji Demeter i 
kao član odbora za hrvatski prijevod Gradjanskoga zakonika 
i kao član komisije za sastavljanje pravoslovnoga i državnoga 
nazovnika u svim slavenskim jezicima monarkije (Commission 
fiir slawische juridisch-politische Terminologie). 

Kao osobito vrijednu crtu u književničkoj fizionomiji De- 
meterovoj treba istaknuti njegov idealni patriotizam, iz kojega 
u djelima njegovim, člancima, pjesmama i kazališnim proslo¬ 
vima izviru takove neke izjave, da se i one mogu uzeti za pre¬ 
ludij načelu narodnoga jedinstva Hrvata i Srba. 

Za vrijeme rata izdaje Demeter »Siidslawische Zeitung«, 
da posluži ideji jugoslavenstva, a u »Danici«, koja mu je god. 
1849 ostala na brizi, iznosi i svoje prijevode njemačkih pje¬ 
sama bana Jelačića. Prevodio je Demeter uopće vrlo mnogo, 
za samo kazalište oko 50 različnih djela. Njegov prijevod 
Carevke (Bože živi) proglašen je u ručnom pismu od 27 ko¬ 
lovoza 1854 autentičnim hrvatskim tekstom. Prigodom bo¬ 

ravka kraljeva u Zagrebu god. 1869 napisao je izvornu pri¬ 
godnu igru »Pomoć iznenada«; rukopis njen sačuvan je u V. 
Mažuranića. U rukopisu je sačuvana i njemačkim jezikom 
napisana dramatizacija romana »Ledena palača«, što ga je 
ruski pisc Ivan Ivanović Lažečnikov napisao god. 1835. Ovu 
je dramatizaciju (Der Eispalast) sačinio Demeter za darovitu 
glumicu Franjicu Vesel, odabranicu srca svoga, koju je pravom 
dubokom ljubavlju bio zamilovao i za koju je držao, da će 
jednom još biti velikom tragedicom na kojem njemačkom ka¬ 
zalištu. O ovoj je rukopisnoj drami prije nekoliko godina u 
Društvu hrvatskih književnika predavao V. Mažuranić, te 
sudi, da je ona, ako ne pjesnički, a to zacijelo tehnički naj¬ 
bolja drama Demeterova. Franjica na oko zdrava djevojka 
umrla je od sušice god. 1852 i Demeter ostade čkav svoj vijek 
neženja. Vrlo vješto izradjen portret Franjice Vesel, koja je 
Demeteru ostala idealnom ljubom kao i Vrazu njegova Lju¬ 
bica, nalazi se iza smrti Demeterove u porodici Mažuranićevoj. 
— Posljednji Demeterov književni rad jest »Hrvatski Sokol«, 
časopis, što ga je početkom godine 1870 počeo, ali već za tri 
mjeseca i prestao uredjivati, jer mu je pala kaplja. 

Odmah poslije Demeterove smrti (24 lipnja 1872) za¬ 
ključio je tadašnji kazališni odbor, da se Demeteru postavi 
poprsje u kazalištu; no taj zaključak nije još ni do časa, kad 
ovo pišemo, izvršen. Ali su zato naša dva vele ugledna muža 
u svojim, osobitom ljubavlju pisanim, radnjama: Vlad. Mažu¬ 
ranić u opsežnoj biografiji, a dr. F. Marković u stručnoj 
estetičkoj ocjeni podigavši smisao za pjesnika »Teute« i »Grob¬ 
ničkoga polja« podigli mu tako ujedno i spomenik ljepši i 
trajniji od onoga mjedenoga pred našim kazalištem, koji mi 
neumrloj sjeni osnivača hrvatskoga kazališta — još uvijek 
dugujemo. 

* 

* * 

Kako je i Demcter visoko cijenio zasluge velikoga našega 1 
biskupa Strossmayera i klanjao se veličini njegovoj, najbolje 
posvjedočava prigodnica, što ju je u »Narodnim Novinama« 1 
od 23 studenoga 1860 na čelu lista kao dobrodošlicu spjevao 
proslavljenom borcu za prava Hrvatske. Ova pjesma inače 
bez osobite književne vrijednosti dobiva kulturno-historičku I 
zanimljivost, ako se sjetimo, u kakovim je prilikama napisana : 
i da je objelodanjena dan prije one historičke večeri, kad je 
njemačka gluma izignana, a jezik hrvatski zauvijek kao samo- 
držač zagospodovao u našem kazalištu. Baš su se onih dana 1 
narodni prvaci i drugi faktori kupili u Zagrebu na onu zna-.i 
menitu konferenciju, koja će započeti 26 studenoga, a za koju 
se znalo, da imade izvršiti velik patriotički posao. Ta će kon- j 
ferencija pored drugih važnih prijedloga iznijeti pred kralja 
i zahtjev o uvedenju hrvatskoga jezika u sve javne poslove. 
Svakako je najodličniji i najpopularniji medju onima, koji su 
došli na konferenciju, bio slavni zatočnik za narodna prava ’ 
i jezik hrvatski na carevinskom vijeću J. J. Strossmayer. On j 
je već 21 lipnja u Beču pred licem čitave monarkije bio u care¬ 
vinskom vijeću odrješito ustao protiv germanizacije u Hrvat- | 
skoj, te plamenim riječima i historičkim argumentima, u ime ; 
pravde Božje i evandjeoske ljubavi branio prava i jezik hrvat¬ 
ski. Slava biskupu Strossmayeru, čiji se javni politički rad 
započeo ove godine, odsada je neobičnom brzinom rasla iz dana 
u dan tako, da se Strossmayer u slavi svojoj već ove epohalne j 
godine vinuo do najvišega stepena kao duševni vodja naroda 
svoga i prvi sin otadžbine hrvatske. Na preporuku Strossmaye- . 
rovu imenovao je kralj podmaršala baruna Josipa Šokčevića, J 
»naše gore list« banom mjesto Coroninija, u kojemu su germa- 5 
nizatorski birokrati u Hrvatskoj nalazili osobit oslon i zaledje. j 
Nema nikakove sumnje, da uglednomu nastupu Strossmaye- 
rovu u carevinskom vijeću i ustrajnoj njegovoj borbi za jezik | 
hrvatski treba pripisati i to, da Šokčević već pri ulazu svom 
u Zagreb (12 srpnja 1860) može javiti, da je kralj dopustio. 


da se odmah mora uvesti hrvatski jezik u škole i urede mjesto 
njemačkoga; jer službena odredba kraljeva za uveden je jezika 
hrvatskoga u javne poslove dolazi tek poslije u ručnom pismu 
od 5 prosinca 1860, kojim kralj odgovara na (reprezentaciju 
banske konferencije. Strossmayerovo je muževno i patriotičko 
držanje u Beču pridiglo krila narodnoj svijesti i dalo poleta 
narodnomu duhu tako, da se on počeo očitovati u svim pri¬ 
likama društvenoga života, pa je demonstrativno uljezao i u 
kazalište. Strossmayer je već sada, kad mu Demeter pjeva 
klanjalicu, bio onaj biblijski stup od ognja, koji za sobom vodi 
čitavu Hrvatsku. — Demeterova prigodna pjesma posve je 
nepoznata, a ovdje — u kalendaru Strossmayerovu — baš joj 
je pravo mjesto, da je preštampamo: 

DOBRODOŠLICA 

Dobro došo, poslaniče Boga, 

Zaštitnika prava svih naroda, 

Kom je mila pravda, bratska sloga, 

Koj’ k napretku svakom nagon poda: 

On Te posla, za njegovu volju 
Da se boriš i za dobu bolju! 

Pastir stada, što Ti on povjeri, 

Ti ga braniš bez svakog obzira 
Proti svakoj grabežljivoj zvijeri, 

Ne daš nikom, da u njega dira: 

Nema žrtve, koje ne prinosiš, 

S Božjeg polja korov da pokosiš. 

Slobodno se Tvoja riječ ori 
Sred kolibe i sred carskog dvora, 

Na ustih je, što u srcu gori, 

Ti nas budiš, kad je k poslu hora: 

Sve je Tebi narodnost i vjera, 

Laž i tminu Tvoje slovo tjera. 

Zato zdravo sred našega grada, 
Zdravo oče, Ti Slavjanstva diko, 
Potreban je, ako ikad, sada, 

Svjet Tvoj rodu, iz kojeg si niko: 
Vjeran rodu, vjeran svijetloj kruni, 
Tvoje velje poslanstvo ispuni! 


Kalendar Strossmayer za god. 1912, izdala Matica Hrvatska. 


NJEMAČKI UTJECAJ U HRVATSKOJ PREPORODNOJ 

LIRICI. 


Iz onoga, što nam je do sad autentično poznato o početku 
i razvoju hrvatskoga preporoda, ne može se trijeznim istori- 
kom držati onaj, koji hi još uvijek htio ilirizam prikazivati 
artefaktom bečke dvorske politike ili posljedicom ruske pan- 
slavističke agitacije. Takove bajke mogla je nekad u svijet 
baciti samo zloba i neprijateljska zaslijepljenost. 1 ) Glavne 
porive i motive hrvatskomu preporodu treba prije svega tražiti 
u zdravoj narodnoj jezgri, u onoj latentnoj sili narodne psihe 
— sili, koja je kroz vijekove, i kad je samo drijemala i kad je 
provaljivala elementarnom snagom, neprestano hranila i živom 
podržavala narodnu svijest. Za cijelo je na ovakovu skrovitu 
i nezatarivu silu u hrvatskom narodu pomišljao i neumrli 
pjesnik i ban hrvatski Ivan Mažuranič, kad je rekao, da vje¬ 
ruje u budućnost Hrvatske. To je momenat i stajalište, koje 
još uvijek treba istaknuti i poslije Wachsmutha, Bogoviča, Ja- 
giča, Smičiklasa, Milčetiča, A. Šenoe, Fekonje, Tkalca, Vaka- 
noviča, Kulakovskoga, Murka, Šurmina, Zdiechowskoga 1 
mnogih drugih, koji su što pisali o razvitku ilirskoga pokreta. 
Jer samo u onakvoj predispoziciji narodne duše mogle su 
odjeka naći velike ideje i dogadjaji evropskoga svijeta; samo 
takovo tlo moglo je uhvatiti klicu, što ju je pustilo sjeme 
vanjskih utjecaja. Ovi vanjski utjecaji jesu sekundarni motivi 

*) Cf. Horvdth M., Fiinfundzwanzig Jahre aus der Geschichte Un- 
garns, I. 460 i d. 

čitavoga pokreta i za to samo u tom smislu možemo tek u 
drugoj liniji držati ilirizam rezultatom suvremenih velikih 
evropskih političkih i kulturnih dogadjaja. 

Tadašnju atmosferu, koja je i onako s antagonizma protiv 
madžarskih težnja i prohtjeva bila puna munjine, uznjihao je 
vjetar, štono je sa svih strana iz vana duvao, noseći sa sobom 
poput varnica nove ideje i novi duh. Oslobodjenje Srbije i 
Grčke, rusko-turska vojna godine 1829, pa onda srpanjska 
revolucija u Francuskoj, poljski ustanak i »mlada Italija« — 
sve su politički dogadjaji, koji pružaju indirektne poticaje ilir¬ 
skomu pokretu, oni stvaraju za nj Stimmung 2 ) i milieu. Neka 
svježina lebdjela je u zraku, koji je i onako, prožet poslije 
francuske revolucije idejama slobode i jednakosti, osobito iza 
napoleonskih ratova po čitavoj Evropi odisao općom težnjom 
za slobodom. Jače je djelovao primjer, što su ga Hrvati vidjeli 
u kulturnom gibanju i književnom napretku njemačkoga, če¬ 
škoga, poljskoga i ruskoga naroda. Kako je primjer osvješći¬ 
vanja i probudjivanja kod Madžara djelovao na susjedne 
Hrvate, to se može potvrditi mnoštvom činjenica i izjava u 
suvremenim njemačkim i hrvatskim spisima i brošurama. U 
isto vrijeme s Hrvatima budili su se i Slovenci i Srbi, pa tako 
i slava narodnih naših pjesama, koja se pomoću Herdera, 
Kopitara, Grimma i Goethea počela prenositi u vanjskom svi¬ 
jetu, nije mogla ostati bez blagotvornog učinka u pridizanju 
narodnog ponosa. 

Ako ga i ne valja odviše precjenjivati, svakako je nje¬ 
mački utjecaj jedan od najjačih vanjskih utjecaja, koji se dadu 
dokumentirati u svitanju i razvoju hrvatskoga preporoda. 

Tko god je nešto upućen u povijest hrvatske književnosti, 
znade, kako je na razvitak stare naše dubrovačko-dalmatinske 

“) Mi u hrvatskom nemamo još riječi za Stimmung, Slovenci imadu 
za to > obcutje«, pa bismo i mi mogli usvojiti ovu riječ (opčuće), jer je 
prilično signifikantna. Rusi kažu nastrojenije. 

literature izvodila jak dojam susjedna talijanska književnost. 
Tako možemo s druge strane u ovom dijelu hrvatske knji¬ 
ževnosti, koja se razvijala s ove strane Velebita u užoj Hrvat¬ 
skoj, proslijediti — dašto u mnogo manjoj mjeri — tragove 
njemačkoga utjecaja. Taj duševni utjecaj njemačkoga naroda 
najsilnije se javlja na početku 19 stoljeća i to ne samo kod 
Hrvata nego u opće kod svih Nijemcima susjednih Slavena. 
Njemačke utjecaje u razvitku češkoga preporoda razložio je 
lijepo dr. Mati ja Murko u svojoj knjizi: Deutsche Einflusse 
auf die Anfange der bohmischen Romantik, Graz 1897. Tu je 
bila piscu glavna zadaća, da pokaže, kako su njemački pri¬ 
mjeri nasljedovani i njemačke ideje preuzimane i dalje obra- 
djivane. Kako je pak češka preporodna literatura (Šafarik, 
Kollar, Hanka, Čelakovskč, Erben i dr.) takodjer mnogo dje¬ 
lovala na hrvatsku, to je tako i mnogi njemački primjer i 
ideja kroz drugu ruku indirektno utjecala na našu literaturu. 
Pored ovih indirektnih utjecaja u hrvatskoj literaturi (osobito 
pak u kajkavskoj i preporodnoj, koja je i onako ponajviše 
medju kajkavcima osnovana) imade još više i direktnih. O 
tom se do pred nekolike godine nije kod nas gotovo ništa ni 
spominjalo; tu i tamo tek po koja pripomena, to je bilo sve, 
a povećih radnja u tom smjeru nije bilo. Kolik je utjecaj nje¬ 
mački bio u hrvatsioj dramatici, vidi se iz onoga, što je o tom 
u najnovije vrijeme pisano o starim kajkavskim dramama. 

Rezultat dojakošnjega istraživanja pokazuje, da su od onih 
pedeset od prilike kajkavskih drama, koje su nam se sačuvale 
ponajviše u rukopisu, a nešto štampom, a nešto po imenu — 
gotovo sve sami prijevodi, prerade i adaptacije iz njemačke 
literature. Eckartshausen, Kotzebue, Iffland, grof Briihl, Spiess, 
Meisl, Gotter, Stephanie i jedan anonimus jesu pisci, u kojih 
se nalaze izvori starih naših kajkavskih drama; tek jedna 
jedina (Ljubomirović) imade izvor svoj u talijanskoj književ¬ 
nosti u mletačkoga komediografa Goldonija. Nije nemoguće, 
da će se možda i onim kajkavskim dramama, koje se za sada 

još drže izvorima, naći originali gdjegod u stranoj — najvje¬ 
rojatnije u njemačkoj literaturi. Ali ne samo stara naša kaj¬ 
kavska dramatika ispod konca osamnaestoga vijeka i iz po¬ 
četka devetnaestoga, nego i ona novija štokavska, koja se za 
preporoda neposredno nastavlja na kajkavsku, razvitkom svo¬ 
jim čvrsto stoji u znaku njemačke dramaturgije. 

Već prva drama iz preporoda, koja je kao izvorna pisana 
štokavskim govorom, dakle novim jedinstvenim književnim je¬ 
zikom, i štampana god. 1839 »Juran i Sofija ili Turci kod 
Siska«, junačka igra u 3 čina od Ivana Kukuljevića Sakcin- 
skoga, daje nam povoda ovakovu sudu. Prva, kažem, jer one 
dvije drame, što ih je Dimitrija Demeter štampao godinu dana 
prije toga (1838) u I. svezci svojih »Dramatičkim pokušenja« 
i onako nijesu ništa drugo nego prerade dviju starih dubro¬ 
vačkih drama i to: »Ljubav i dužnost« prema »Zorislavi« A. 
Gledjevića i »Krvna osveta« prema »Sunčanici« Šiška Gundu- 
lića. Ali je već god. 1838 Danica ilirska (na str. 192) pisala 
o Kukuljevdćevu »Juranu i Sofiji«, da u njoj »pravi i čisti ilir¬ 
ski duh diše«. Ova je drama djelo, kakovo se bolje s pravom 
gotovo i ne smije zahtijevati od prve narodne drame, koju je 
— treba na umu držati — sastavio 21-godišnji nevješti časnik. 
Ova je drama u svoje doba djelovala u prvom redu radi toga* 
što je hrvatska, a onda poradi mnogih svojih patriotičkih iz¬ 
java i poklika i poradi svoje ideje. »Juran i Sofija« je drama 
ilirske ideje, te po tom ovdje i Kukuljević uz Demetera dra- 
matik ilirske ideje. Tako nam evo i ova drama daje primjer, 
kako je ilirsko pjesništvo tendencijozno, te u prvom redu hoće 
da bude u službi narodnoga pokreta, a tek drugotna mu je 
svrha čisto umjetnička. 

Za to i -nije čudo, što zaplet i pokretna mašinerija u »Ju¬ 
ranu i Sofiji« nije posve originalna. Ovo je djelo kao i ura* 
na kojoj je novo kazalo i poklopac, ali su mnogi kotačići u 
mehanizmu pozajmljeni od drugud. 

Drukčije -nije moglo ni biti. Preko noći trebalo je sve ura¬ 
diti: probuditi narod, osvijestiti ga, ojačati ga duševnom hra¬ 
nom i tako reći povratiti mu dar govora. I nije bilo kad stva¬ 
rati iz ništa posve nova izvorna djela, jer bi se bilo zakasnilo 
u kolo prosvijetljenih naroda, već se u prijekoj nevolji i oprav¬ 
danoj hitnji radilo, kako se najbrže i najbolje moglo, da se 
namire krvave potrebe narodne. 

Tako biva, da su iz ilirskoga perijoda mnoga djela, a na¬ 
vlastito pjesme, za koje se misli, da su izvorne, ništa drugo 
nego adaptacije ili pak kopije i imitaaije, a kadšto i puki pri¬ 
jevodi iz strane literature. Najviše se, dašto, crpio iz njemačke 
književnosti. Koje li ironije, kad se pomisli, da su se na taj 
način jednom i Nijemci nehotice pod hrvatskim barjakom bo¬ 
rili za naše narodne idejale! 

A koliko tek ama u ilirskoj glazbenoj umjetnosti stranoga 
utjecaja, osobito njemačkoga! Za to nam mnogo potvrda pru¬ 
žaju glazbeno-historijski spisi našega vrlo zaslužnoga muziko¬ 
loga Kuhača. Ilirski se pjesnik, kad je spjevao koju novu 
pjesmu, sam morao brinuti, da mu ona dobije napjev (melo¬ 
diju). I tu je onda radio, kako je najbolje i najbrže znao, ne 
misleći pri tom, da bi tudja melodija mogla biti na štetu na¬ 
rodnoj glazbi. On je bez izbora uzimao melodiju, koja se slagala 
s metrom teksta u pjesmi ili je obrnuto uzeo gotovu tudju me¬ 
lodiju, te primjenjivao na nju kao na Prokrustov krevet metar 
i oblik svoje pjesme. Pod dojmom njemačke glazbene muze 
skladane su prve kompozije i F. Livadića i V. Lisinskoga. 

Što se dogadjalo u glazbi ilirskoj, to se dogadjalo i u no- 
velistici, dramatici i lirici onoga doba. Budući da se ne mogu 
ovdje upustiti u iscrpivu raspravu o tom, navest ću za primjer 
samo jednu pripovijest i to baš od I. Kukuljevića. To je nje¬ 
gova novela Pauk , 3 koja nam takodjer podaje tipičan primjer 
adaptacije ili prerade, jer je u njoj prema njemačkoj nekoj 

3 ) Kukuljević, Razl. djela II. 1843. 

pripovijesti skrojena »pripovijest iz dogodovštine ilirske« pri¬ 
povijedajući zgode iz uskočkoga života. — Kukuljevićeva no¬ 
vela Braća (štampana s Paukom) takodjer nas na mnogim mje¬ 
stima podsjeća Byronova The Corsaira. 

Sam Kukuljević priznaje u predgovoru, da je sujet za 
svoju dramu u tri čina Gusar*) (1844) pozajmio od Byronova 
Corsaira promijenivši samo konac, a još nekoliko godina prije 
toga štampana je i med prvim hrvatskim predstavama od 
Novosadjana prikazivana drama Stjepko Šuhić ili Bela IV. u 
Hrvatsko) , koja nije ništa drugo nego adaptacija Kukuljevi¬ 
ćeva prema Kotzebuovoj drami Bela 9 s IV. Flucht. I u ostalim 
svojim dramama, štampanim i rukopisnim, radio je Kukuljević 
više ili manje po tudjim uzorima. 

Nije s toga čudo, što i jezgra drama ti čke radnje u »Jura- 
nu i Sofiji« nije posve izvorna. Glavni dramatski čin, koji je 
u drami Kukuljevićevoj spleten oko Juranove i Sofijine ličnosti, 
frapantno nas sjeća romantičke epizode s Krunoslavom i Ko- 
revskim u Gundulićevu Osmanu (VI. i XII. pjev.), ili epizode 
s Erminijom i Tankredom u Tassovu Gerus. Lib. (VI. pjev.). 
To bi se u Kukuljevićevoj drami moglo uzeti i za locus com- 
munis, jer se takova situacija nalazi ne samo u rečenim epo¬ 
pejama, nego ju je moći naći i u narodnom pjesništvu, a i u 
historičnoj priči n. p. o tamničaru Krstu Frankopanu upletena 
je takodjer dosta slična situacija. Lako bi se moglo držati, da 
je u našu dramu unišao ovaj locus communis pod dojmom du¬ 
brovačke lektire, kojom se Kukuljević baš u ono doba vrlo 
mnogo zabavljao. Poznato je iz životopisa Kukuljevićeva (od 
Smičiklasa), da je već prva njegova pjesma »Tuga za ljubom«, 
koja je štampana u Danici 1837, posve u duhu starih hrvatskih 
dubrovačkih pjesnika sastavljena. O svom tadašnjem prouča¬ 
vanju Gundulića i drugih dubrovačkih pisaca govori nam 

4 ) Kukuljević, Razl. cijela III. 1844. 

medju tim i sam Kukuljević u svom dnevniku. 5 ) Mnoge scene 
i motivi u »Juranu i Sofiji« opominju nas još i Kornerove 
drame o Zrinjskom, a to je takodjer posve razumljivo, kad 
znamo, da je Kukuljević u isto vrijeme mnogo čitao i njemačke 
pjesnike i pripovjedače. 

Napokon spominjem, kako je vrlo vjerojatno, da je Ku¬ 
kuljević dobro poznavao onu dramu, što ju je njemačka put¬ 
nička družina prikazivala u Karlovcu 27 svibnja 1826 pod 
natpisom: Thomas Erdody , Ban von Kroatien, der Sieger bei 
Sissek, oder Rettung durch Weibertreue. Ein grosses historisches 
Gemalde in 3 Aufziigen (3 čina baš kao i Kukuljevićeva ju¬ 
načka igra). Ova nam drama nije poznata, ali nam je saču¬ 
vana kazališna objava, koju je preštampao g. dr. V. Deželić 
na strani 41 svoje knjižice: lz njemačkoga Zagreba 1901 (naj¬ 
prije tiskano u »Prosvjeti«). Med licima na tom plakatu nalazi 
se i Georg (u Kukuljevića Juran) i Sofija , žena njegova. Ime 
autora rečenoj njemačkoj drami ne navodi se, već se samo kaže, 
da je ona »von Verfasser der Schlangenritter«. Na objavi se 
nalazi u pripomeni kao reklama mala naznaka sadržaja, gdje 
se med ostlim kaže: Als namlich im Jahre 1592 (treba da bude 
1593!) die Tiirken Croatien iiberfielen und Sisseck belagerten, 
war es Thomas Erdody, der in Verbindung der Retter seines 
Vaterlandes wurde. Aber nicht blos die Tapferkeit dieser gros- 
sen Manner bilden den Stoff dieses National-Schauspiels; auch 
ein edles Weib, di mit seiner Aufopferung und Liebe den ge- 
liebten Gatten rettete, die mit sanfter Weiblichkeit, zugleich 
einen wahren Heldensinn verband und keine Gefahr scheuend, 
durch Kerker und Feinde drang, ist in das Ganze mit ver- 
pflochten und wird Theilnahme und Bewunderung erregen. — 
Držim, da g. Deželić, kad pita, nije li to isti sujet kao kod 
»Jurana i Sofije«, dobro nagadja i da će se nagadjamje utvrditi, 
kad nam jednom dodje u ruke njemački original. 

5 ) Vidi Rad 110 pag. 121. 

Zanimljivo je ovdje još dodati, da ne samo prva hrvatska 
drama nego i prva hrvatska opera (Ljubav i zloba od V. Li- 
siinskoga, prvi put pjevana u kazalištu godine 1846) stoji pod 
utjecajem njemačkim, jer se njen libreto od Car-Demetera 
glavnim motivom svojim u dramskom zapletu prislanja na 
Schillerovu dramu Kabale und Liebe. 

Sada ću se svratiti na liriku, da pokažem, kako se u njoj 
javljaju neki direktni utjecaji njemačke književnosti. Već 
mnoga lirska mjesta u drami kajkavskoj i preporodnoj jesu 
reminiscencije iz njemačkoga. Tako sam već u svojoj studiji 
»Stare kajkavske drame« (strana 38) za one stihove u Ra- 
kovčevu Duhu , što ih govori duh: 

K domovini se pridruži, 

Njoj alduj se den i noč, 

Ovoj s celim srdcem služi, 

Tu je tva najglibša moč.... 

pokazao, da su parafraza Schillerovih stihova iz drame »Vi- 
lim Teli«: 

An’s Vaterland, an’s theuere, schliess dich an, 

Das halte fest mit deinem ganzen Herzen, 

Das sei dein Stolz, dess’ Adels iriihme dich! 

Za one poznate stihove u tragediji Teuti od D. Demetera, 
koji se nekoliko puta ponavljaju i to na markantnim mjestima 
(u II činu 4 prizor i na koncu IV čina, strana 41 i 108 u iz¬ 
danju »Matice Hrvatske« 1891), a govori ih Dimitar Teuti: 

Da seoske tebe kriju svite, 

A ja da sam u grimizu rodjen, 

Poljsko cvieće da ti glavu resi, 

A da kruna na mojoj se svietli, 

Prignuo bih kraljevsko koljeno 
Pred ubogim djetetom iz sela, 

I krunu bih k nogam ti metnuo! — 

za ove stihove nalazim izvor u Schillerovoj drami Maria 
Stuart. Oni nijesu ništa drugo nego parafraza stihova, što ih 
Robert (grof) Leicester) govori kraljici Elizabeti (II čin, 9 
prizor): 

Ich liebe dich. iWarst du die arrnste Hirtin, 

Ich als der grosste Furst der Welt geboren, 

Zu deinem Štand wurd’ ich heruntersteigen, 

Mein Diadem zu deinen Fiissen legen. 


Izmedju onih mnogih pjesama, štono su izlazile u Gajevoj 
Danici , pjesmi Josipa Marića »Rastanak serežana od svoje su¬ 
pruge« (Danica 1835, br. 49) našao sam original u Schillerovoj 
pjesmi »Hektors Abschied«. Pjesma je Marićeva prema Schil¬ 
lerovoj samo kroatizovana imitacija. Ona je upravo tipičan 
primjer za način, kako su se njemačke pjesme prekrajale u 
hrvatske. Evo kopije i originala: 


SUPRUGA 

Hoće V Rade! uvijek tako biti, 
Na oružju noćjom bditi, 

Tjerajući za Turkom potjere? 
Tko će tvojoj pokazati djeci 
Šarom pucat i s handžarom sjeći, 
Ako t* Kladuš prokleta 

proždere? 


SUPRUGA 

Zaludu ću odsada čekati 
Na te, Rade, sunce izgledati, 
Hoćeš li mi opet ogranuti; 
Jer kopilad — Osmanove vjere 
Poturice — kud okom namjere, 
Morati je mnogim poginuti. 


RADO 

Milo ženo! nemoj suze liti, 
Braća zovu — a ja moram iti, 
Moja desna čuvat će krajinu, 
Tko će od nas bježati bojisće, 
Kad se brani kuća i ognjišće? 
Umrijeti je slast — za 

domovinu. 


RADO 

Utješi se moja ljubo mila! 

Ak’ iz mojih krv isteče žila, 
Domovine aldovi su sveti; — 
Eno! bubanj na boj već udara! 
Daj mi, ljubo, pušku i handžara; 
Kad poginem, nek me sin 

osveti! 

ANDROMACHE 


Will sich Hector ewig von mir wenden, 
¥o Achill mit den unnahbaren Handen 
Dem Patroklus schrecklich Opfer bringt? 
Wer wird kiinftig deinen Kleinen lehren 
Speere werfen und die Gotter ehren, 
Wenn der finstre Orkus dicb verschlingt? 

HEKTOR 

Theueres Weib, gebiete deinen Thranen! 
Nach der Feldschlacht ist mein feurig 

Sehnen, 

Diese Arme schiitzen Pergamus, 
Kampfend fiir den heil’gen Herd der 

Gotter 

Fali ich, und des Vaterlandes Retter 
Steig* ich nieder zu dem styg*schen Fluss. 

ANDROMACHE 
Nimmer lausch’ ich deiner Waffen 

Schalle, 

Miissig liegt dein Eisen in der Halle, 
Priams grosser Heldenstamm verdirbt. 
Du wirst hingehn, wo kein Tag mehr 

scheinet, 

Der Cocytus durch die Wiisten weinet, 
Deine Liebe in dem Lethe stirbt. 

HEKTOR 

Ali mein Sehnen will ich, ali mein 

Denken 

In des Lethe stillen Strom versenken, 
Aber meine Liebe nicht. 

Horch! der Wilde tobt schon an den 

Mauern 

Giirte mir das Schwert um, lass das 

Trauern! 

Hektors Liebe stirbt im Lethe nicht. 


Jednako je imitacija i pjesma Stjepana Marjanovića »Gra¬ 
ničarski dječak« (godine 1836), koju je uglazbio ilirski glaz¬ 
benik Karaš. Izvor sam joj našao u pjesmi Friedricha Leopolda 
grofa Stolberga »Lied eines deutschen Knaben«. Stolberg je ta- 
kodjer jedan od onih njemačkih pjesnika, koji su se kod Čeha 
za vrijeme njihova preporoda mnogo čitali i dojimali. Kako 
ga je visoko cijenio n. p. Kamaryt i Čelakovsky, to spominje 
i Murko u navedenoj knjizi »Deutsche Einfliisse auf die Ain- 
fange der bohmischen Romantik« na 94 strani. Stolberg je 
s pjesmama starijega svoga brata najprije štampao u Leipzigu 
godine 1779 »Gedichte«, a poslije i opet s bratovim pjesmama 
skupa u Hamburgu godine 1815 »Vaterlandische Gedichte«. 
— Brodjanin Stjepan Marjanović bio je i dramatik u vrijeme 
hrvatskoga preporoda. Tako je med ostalim štampao u Pe- 
čuhu godine 1839 & dramu »Pravda ili skerb po glavar ah za 
dobro podložnika svojih, polužalostni igrokaz u 3 činih«. 
Drama je ova izdana pod original. U uvodu kaže Marjanović 
za ovaj igrokaz, da ga je sastavio nekadašnji upravitelj po¬ 
žeške gimnazije Jure Feketi pod natpisom »Pravdenić i Pošto- 
vančić«, a njemu je rukopis dopao u ruke po jednom prija¬ 
telju prije nekoliko godina. On (Marjanović) spoznavši nje¬ 
govu vrijednost, da ga je s promjenom natpisa i dodavši jednu 
osobu izdao rodu »na nevinu zabavu i razveseljenje«. Mnogi 
prekrupni germanizmi već su i/ndicij, da je ova drama pre¬ 
rada s njemačkoga. Na drugom mjestu već je pokazano, da 
je to samo prerada drame Karla Eckartshausena Liebrecht 
unci Horwald oder so geths zuweilen auf dem Lande, Graz 
1783. Od ove Eckartshausenove drame dočuvan nam je u ru¬ 
kopisu i kajkavski prijevod pod natpisom »Pravdenić i Pos- 
tencić ili ovak biva na ladanju«. (Cf studija »Stare kajkavske 
drame« strana 28). Ovo je, pripadam napominjemo, ujedno i 
najstarija kajkavska drama, koja nosi zabilježenu, neosporivu 
godinu (1792), kad je hrvatski prikazivana u zagrebačkom 
sjemeništu. 

A sada evo Marjanovićeve i Stolbergove pjesme: 


Ruka mi je već sjegurna 
I srčan sam, znaj, 

Volja bojna, noga žurna; 

Mač mi, ćako, daj! 

Daj, ne gazi, od predavnih 
Koju primih, krv 
Pradjedova mojih slavnih; 
Nisam više crv! 

Nemiran sam u mladosti 
Mojoj, nit sam sit; 

Ne može me, znaj, radosti 
Ništa umirit, 

Osim kad bi s tobom, ćako, 
Mogo u boj it, 

Domovine moje jako 
Dušmanine bit. 

Već odavna u godina 
Moga djetinstva 
Bi mi svaka igra sina 
Slavnog vojinstva: 

U postelji samo sanjah 
Od rana i zla, 

I dušmanc da svud ganjah, 
Sjekoh, bih i kla\ 


Iz mnogoga sna me parac 
Probudjuje rat, 

I noćas, baš kad udarac 
Paši htijah dat: 

Želja ova već odavna 
Niti danjom bdit, 

Nit mi dade krvca slavna 
Noćju mirnom bit. 

Jučer naši kad bojnici 
Činiše zulum 

Turskom krv ju na granici 
Naplaćujuć drum, 
Radova se tada duša 
Slavnih silni broj, 

A ja, ćako, moju kušah 
Ruku: je P za boj? — 

Ruka mi je već sjegurna 
I srčan sam, znaj! 

Volja bojna, noga žurna; 

Mač mi, ćako, daj! 

Daj, ne gazi, od predavnih 
Koju primih, krv 
Pradjedova mojih slavnih: 
Nisam više crv! 


Mein Arm ist stark und gross mein 

Muth: 

Gib, Vater, mir ein Schwert! 
Verachte nicht mein junges Blut, 

Ich bin der Vater wert! 


Ich finde fiirder keine Ruh’ 

Im weichen Knabenstand; 

Ich stlirb’, o Vater, stolz wie du, 
Den Tod fiirs Vaterland! 

Schon friih in meiner Kindheit war 
Mein taglich Spiel der Krieg: 

Im Bette traumt ich nur Gefahr 
Und Wunden nur und Sieg. 

Mein Feldgeschrei erweckte mich 
Aus mancher Tiirkenschlacht; 

Noch jiingst ein Faustschlag, welcheu ich 
Dem Bassa zugedacht. 


Da neulieh unsrer Krieger Schar 
Auf dieser Strasse zog, 

Und priifte meinen Arm. 

Das Haus voriiberilog: 

Da gaffte starr und streute sich 
Der Knaben froher Schwarm; 

Ich aber, Vater, harmte mich 
Und priifte meine Arm. 

Mein Arm wird stark und gross me n 

Muth: 

Gib, Vater, mir ein Schwert! 

Verachte nicht mein junges Blut, 

Ich bin der Vater wert! 

Ovdje treba da navedem i davoriju »Nosim zdravu mi¬ 
šicu«. Ta je pjesma vrlo popularna, te je postala svojinom 
narodnom tako, da se gotovo i zaboravilo ime njena autora. 
Iz onoga mnoštva, koje ovu davoriju pjeva, za cijelo ih vrlo 
malo ima, koji znadu, da ju je spjevao i napjev joj ishitrio 
naš ilirski Tirtej, Ferdo Rusan. Spjevana je pod natpisom 
»Poputnica hrvatskoga junaka«, a spominjem je ovdje poradi 
toga, što i ona mije u svom tekstu posve izvorna. Treba je 
isporediti s navedenom Stolbergovom pjesmom i to iz prve 
strofe stihove: 



Nosim zdravu mišicu 
I srce junačko, 

Daj mi, oče, oštar mač 
Ratu sad u tom 

s prvom i posljednjom strofom u Stolberga, a stihove Rusa- 
nove iz druge strofe: 

U mladosti nejakoj 
Igre bjehu rat i boj; 

U snu pako uvrede, 

Juriš, rane, pobjede 

s trećom strofom Stolbergovom. — Početak treče strofe u 
Rusana: 

Ne imam mira ni mjesta 
Danju ni u noći, 

odgovara početku druge strofe u Stolberga. 

Kako pjesma umjetnoga pjesnika (i još k tomu njemač¬ 
koga) može postati narodnom t. j. prijeći u narod i postati 
svojinom njegovom tako, da se više poslije ne zna ni za pje¬ 
snika ni za prevodioca, to sam pokazao u članku »Lessing u 
narodnoj našoj pjesmi« (»Viemac« 1894, strana 59) za pjesmu 
narodnu »bosansku iz Banjaluke«, što ju je g. Kuhač zabilježio 
u svom zborniku u I knjizi (strana 228, pjesma br. 283). 

Lijepa pjesma Antuna Mihanovića Petropoljskoga Mio ti 
je kraj, koja je pod natpisom »Požuda domovine« ugledala 
svijetlo još god. 1835 u Danici Gajevoj, a koja je još danas 
vrlo popularna po krasnoj melodiji ilirskoga glazbenika Fer da 
Livadica, drži se originalom, premda nije posve izvorna. Mi- 
hanović je poznat kao pjesnik hrvatske himne »Lijepa naša 
domovina«, koja je takodjer prvi put štampana u Danici Ga¬ 
jevoj god. 1835; melodiju joj je poslije na podlozi jednog 
glazbenog motiva iz Donizettijeve opere »Lucia di Lammer- 
moor« ishitrio (god. 1846 u Glini) kadet Josip Runjanin. 6 ) 

6 ) Kuhač, Ilirski glazbenici 1893, str. 233. 

Mihanovićevoj pjesma »Mio ti je kraj«, mislim, svakako 
treba tražiti izvor u Goetheovoj baladi »Mignon«. Preštampat 
ćemo imitaciju Mihanovićevu i original Goetheov, da se uz¬ 
mogne isporediti način prerade. 


Mio ti je kraj u gorah zelenih, 
Gdje cvate dol, groždje rumeni, 
Gdje vedri zrak u virje bistrije 
šija, 

Ta tihi bor i tanko jelje grija: 

Nije P ti mio? 

Aj tam, aj tam 

Dragi su nam, a pobre, ajdmo 
tam! 

Mio ti je dom pri lipi sjenitoj, 
Po vrtlju sad, o ružah veseo roj, 
U kuči rod, na dvoru naški oj, 
Do graje glas: o zdravo brate 
moj! 

Nije P ti mio? 


Aj tam aj tam 

Brača su nam, o brajno, ajdmo 
tam! 

Mio ti je brijeg, uz njega strmi 
put. 

Gdje rže konj, kad buci vihar 
ljut, 

Kad žarki grom užeže golem 

hrast. 

Na rijekin izvor pećine groze 
past. 

Nije P ti mio? 

Aj tam aj tam 

Naški je put, o brate, ajdmo 

tam! 


Kennst du das Land, wo die Citronen 

bluhn, 

Im dunkeln Laub die Gold-Orangen 

gliihn, 

Ein sanfter Wind vom blauen Himmel 

weht, 

Die Myrtc still und hoch der Lorbeer 

steht? 


Kennst du es wohl? 

Dahin! Dahin 

Mocht ich mit dir, o mein Geliebter 

ziehn. 


Kennst du das Haus? Auf Saulen ruht 
sein Dach, 








Es glanzt der Saal, cs schimmcrt das 

Gemach, 

Und Marmorbildcr stehn und sehn mich 

an: 

Was hat man dir, du armes Kind, 

gethan? 


Kennst du es wohl? 

Dahin! Dahin 

Moch’ ih mit dir, o mein Beschiitzcr, 


ziehn. 


Kennst du den Berg und seinen 

Wolkensteg? 

Das Maulthier sucht im Ncbel seinen 

Weg, 

In Hohlen wohnt der Drachen alte 

Brut: 

Es stiirzt der Fels und iiber ihn die 

Fluth. 


Kennst du ihn wohl? 

Dahin! Dahin 


Geht unser Wcg! O Vater, lass uns 

ziehn! 




Priipađom pripominjemo, da je u češkoj preporodnoj lite¬ 
raturi Goethe imao silan utjecaj. O tom se može u čitavoj 
jednoj knjzi raspravljati. (Isporedi n. pr. A. V. Kraus, Goethe 
a Čechy). To je zanimljivo istaknuti poradi toga, što u svjet¬ 
skoj literarnoj povijesti gotovo redovno biva, da se jedan 
narod nasljedujući literaturu drugoga kojega naroda povede 
ne za prvacima i korifejima nego za manje znatnim piscima 
i epigonima. 

Najviše je kod Čeha duhovima zavladao Goethe bas u 
ono vrijeme, za koje neki češki literarni historici (n. pr. A. 
Rybicka, J. Maly) kažu, da je onda prestalo pusto stihotvo- 
renje (»cinkdni«, »klinkimi« kako vele oni) po njemačkim 

uzorima. Ova je tvrdnja — po mišljenju Murkovu (o. c. pag. 
61) — posve nehistorična i u opće posve kriva, jer je eman¬ 
cipacija od Nijemaca samo do nekog stanovitog stepena na¬ 
stupila bila, a u istinu se povela »patriotička škola« t. j. ro- 
mantička za Goetheom i za njemačkom mladjom romantikom. 
Veliko pak djelo češke romantike, interes za narodnu pjesmu 
i njezino nasljedovanje po sadržaju i po formi treba više nego 
igdje drugdje odbiti na njemački primjer, »und die neuere 
bohmische Literatur — denn von einer solchen im wahren 
Sinne des Wortes kamn man erst von der Romantik an spre- 
chen — setzte eigentlich nur dort ein, wo die deutsche Lyrik 
des 19 Jahrhunderts iiber Schiller und Goethe hinausgegangen 
ist (pag. 62). 

Ne osvrćući se na mnogobrojne prijevode iz Goethea, na¬ 
vest ćemo ovdje neke izvorne češke pjesme, koje nose na sebi 
očite tragove reminiscencije na velikoga njemačkoga pjesnika. 
Mnoge romance i balade, što ih je Čelakovsky u mladosti 
svojoj spjevao, sačinjene su pod jasnim dojmom Goetheovih 
pjesama. »Označeni smrti« jest jeka »Erlkoniga«, »Vodnik« 
(Wassermann) jeka »Fischera«; »Tri svetylka« takodjer sje¬ 
ćaju na Goetheove balade, na po se na »Erlkoniga«, a za »Ples 
čarodčjnic« (Hexentanz) dala je pored Shakespeareova Mac- 
betha (I 1, 3) poticaj i Hexenkiiche u »Faustu«. I Chmelensky 
stoji posve pod utjecajem Goetheovim u romancama »Rybak« i 
»Lovec«. Isto je i s Epigramima (Murko, o. c. 85). 

Krasna pjesma Ivana Kukuljevića Sakcinskoga Slavjanska 
domovina , za koju g. Smičiklas u životopisu Kukuljevićevu 
(Rad CX, pag. u 5) kaže, da je stotinu puta deklamirana i 
kroz decenij ugrijavala srca mladeži hrvatske, — takodjer nije 
posve izvorna, nego je adaptacija. Ova je pjesma štampana 
prvi put u Danici god. 1841, br. 46, a original sam joj našao 
u pjesmi znamenitoga njemačkoga Freicheitsdichtera Ernsta 
Moritza Arndta pod natpisom »Des Deutschen Vaterland«. 







Arndt je ovu pjesmu spjevao god. 1813 u devet strofa, a go¬ 
dine 1841 prigodom Arrminijeve svečanosti dodao je jos dvije 
strofe. Kukuljevićeva pjesma ima takodjer jedanaest strofa. 
Čini se, da je Kukuljević svoju panslavističku pjesmu spjevao 
i za ustuk pangermanskoj pjesmi Arndtovoj. Kukuljevićeva se 
pjesma razlikuje od Arndtove pored drugoga još i u tom, sto 
ona ne iskazuje ni 11a koga mržnju (kao njemačka na Fran¬ 
cuze), več se u njoj naprotiv pjeva slavenska narav krotka, 
mila »ka je prvim Ijudim bila«. 

Evo pjesama: 

Gdje je slavska domovina? 

Je li ruska carevina, 

Ka orjaško svoje tijelo 
U tri svijeta siri smjelo? 

Nije ona samo, nije, 

Slava drugdje jošte bdije. 

Gdje je slavska domovina? 

Je li zemlja leskog sina, 

Gdje junački narod stoji 
I za slavu ljubav goji? 

Nije ona samo, nije, 

Slava drugdje jošte bdije. 

Gdje je slavska domovina? 

Je li srpska pokrajina? 

Ili stara zemlja ona, 

Gdje bi Retra i Arkona? 

Nije ona samo, nije. 

Slava drugdje jošte bdije. 

f 

Gdje je slavska domovina? 

Je 1 * joj veča još širina? 

Možebit se ona kriva, 

Tam s Moravcem Čeh gdje biva? 

Nije tamo samo, nije, 

Slava drugdje jošte bdije. 

Gdje je slavska domovina? 

Je li tamo, od starina 
Gdje panonski Slovak hodi, 
Tihi, krotki život vodi? 

Nije tamo samo, nije, 

Slava drugdje jošte bdije. 

Gdje je slavska domovina? 

Je 1 * joj takva veličina? 

Ii je tam, gdje tlo cjeliva 
Dunaj, Taja, Lajta živa? 

Nije tamo samo, nije, 

Slava drugdje jošte bdije. 

Gdje je dakle domovina 
Stara slavska otadžbina? 

Je r tam gdje vlada Krajnac, 
Istrjan, Štajerc, Gorotanac? 
Nije tamo samo, nije, 

Slava drugdje jošte bdije. 

Tim potrebno vijekom nije, 
Da tko svemu svijetu krije, 
Gdje i kuda vlada Slava 


Od naravi majka prava; 
Jer gdje ona pomno bdije, 
Pritvornosti tamo nije. 

Ii je slavska domovina 
Stan Horvata, Dalmatina? 
Gdje več zora dan otvora? 
Nije tamo samo, nije, 

Slava drugdje joŠte bdije. 

Nije tamo samo, nije 
Veče svuda slava bdije, 
Gdjegod slavski jezik vlada 
Od sjevera do zapada, 

Jug i istok mili gdi je, 

Tam slavjanski dom svudi 

To je slavska domovina, 
Gdje ne vlada snaga ina, 
Nego narav krotka, mila, 
Ka je prvim Ijudim’ bila. 
To je, to je, druge nije, 
Prava narav gdjeno bdije! 


Was ist des Deutschen Vaterland? 

Ist’s Preussenland, ist’s Schwabenland? 
Ist’s, wo am Rhein die Rebe bliiht? 
Ist’s, wo am Belt die Mowe zieht? 

O nein! ncin! nein! 

Sein Vaterland muss grosser sein. 


Was ist des Deutschen Vaterland? 

Ist’s Bayerland, ist’s Steierland? 

Ist’s, wo der Marsen Rind sich streekt? 
Ist’s, wo der Marker Eisen reckt? 

O nein! nein! nein! 

Sein Vaterland muss grosser sein. 

Was ist des Deutschen Vaterland? 

Ist’s Pommerland, Westfalenland? 





Ist’ss wo der Sand der Diinen weht? 
Ist’s, wo die Donau brausend geht? 
O nein! nein! nein! 

Sein Vaterland muss grosser sein. 


So nenne mir das grosse Land! 

Ist’s Land der Schweizer? ist’s Tirol? 
Das Land und Volk gefiel mir wohl; 
Doch nein! nein! nein! 

Sein Vaterland muss grosser sein. 


Was ist des Deutschen Vaterland? 

So nenne mir das grosse Land! 
Gewiss es ist das Osterreich 
An Ehren und an Siegen reich? 

O nein! nein! nein! 

Sein Vaterland muss grosser sein. 

Was ist des Deutschen Vaterland? 

So nenne mir das grosse Land! 

So weit die deutsche Zunge klingt 
Und Gott im Himmel Lieder singt, 
Das soli es sein! 

Das, wackrer Deutscher, nenne dein! 


Das ist des Deutschen Vaterland, 

Wo Eide schwort der Druck der Hand; 
Wo Treue hcll vom Auge blitzt, 

Und Liebe warm im Herzen sitzt — 
Das soli es sein! 

Das, wackrer Deutscher, nenne dein! 

Das ist des Deutschen Vaterland, 

Wo Zorn vertilgt den welschen Tand; 
¥o jeder Franzmann heisset Feind, 

Wo jeder Deutsche heisset Freund — 
Das sodi es sein! 

Das ganze Deutschland soli es sein! 


Das ganze Deutschland soli es sein! 

O Gott vom Himmel sieh darein 

Und gieb uns rechten deutschen Mut, 

Das wir es lieben treu und gut. 

Das soli es sein! 

Das ganze Deutschland soli es sein! 

Das ganze Deutschland soli es sein! 

Das sei der Ruf, der Klang, der Schein, 

Der junge und der alte Schluss, 

Der Bliicher, der Arminius! 

Das soli es sein! 

Das ganze Deutschland soli es sein! 

Das ganze Deutschland soli es sein! 

So klingt’s vom Belt bis iiber’n Rhein. 

Der Romer šank, der Romling sinkt, 

Wo Stahl in deutschen Fausten blinkt. 

So soli es sein! 

So war, so soli das Deutschland sein! 

Sličnim su načinom nasljedovali i Česi njemačku patrio- 
tičku liriku. Kao što njemački patriotizam vrlo često zapo¬ 
činje pitanjem , tako pita već i J. Marek (1821): Ma kde 
vlast? Slična pitanja karakterišu i patriotičke pjesme, što su 
ih spjevali I. Chmelensky, Jar. Picek i J. Kamenicky. U pjes¬ 
mama »Otčina«« (Chmelensky) i »Češka zeme (Picek) zapo¬ 
činju se, sve strofe s takovim pitanjima, a u »Pisen Čecha« 
(Kamenicky) samo prva: Kde muj je kraj? Kde ma je vlast? 
Pa i pjesma renegatova (Pisen odrodilce) od Kamenickoga po¬ 
činje se isto tako: Kde ma„ se ptaš, je vlast? Poznata češka 
nešto sentimentalna narodna himna »Kde domov muj«, koja 
je gotovo k svim slavenskim narodima prešla, ide takodjer 
amo. (Murko, o. c. 107.) 

Ovakovih pjesničkih prerada i kopija nalazimo i u naj¬ 
boljih ilirskih pjesnika. Tako su pjesme Antuna Nemoića 8 ) 

8 ) Pjesme Antuna Ncmčića, izdao M. B. Zagreb 1851. (Uvod). 

»Bogu« i »Z Bogom« gradjene prema uzoru pjesama njemač¬ 
koga pjesnika Johanna Gottfrieda Seume-a, i to prva prema 
pjesmi »Gebet«, a druga — kao poslanica Bogoviću — prema 
»Abschiedsschreiben an Miinchhausen«. Dosta je takih ilirskih 
pjesama i davorija, koje su radjsne »polag slične slovačke« 
(n. pr. »Oj Iliri, jošte živi« ili »Gdje je stanak moj« prema 
češkomu). Poznato je, da se i u samoga Preradoviča, koji se 
takodjer prvim svojim koracima kreće na ilirskom tlu, nalazi 
dosta reminiscencija iz njemačkih pjesnika; a Vrazu su već 
njegovi suvremenici — kako se to razbira iz njegove kores¬ 
pondencije 9 ) — prigovarali, da odviše u svojim Djulabijama 
opominje na tadašnjega njemačkoga pjesnika Saphira (Wilde 
Rosen). 

Vrijedno je ovdje spomenuti karakterističnu činjenicu, da 
je Murkova knjiga »Deutsche Einfliisse« tako i nastala, što 
je pisac disprvice htio da napiše monografiju, u kojoj bi izložio 
njemačke utjecaje ina Stanka Vraza, toga zastupnika slavenske 
romantike kod južnih Slavena. Ali je za to — pripovijeda 
pisac u uvodu svoje knjige — trebalo u obzir uzeti i indirektne 
njemačke utjecaje, koji su kod južnih Slavena kašto bili još 
mnogo važniji nego li direktni. Trebalo je dakle iznajprije 
istražiti njemačke utjecaje na početak sjevero-slavenske ro¬ 
mantike kod Čeha, Poljaka i Rusa, jer bez nje se Vrazova djela 
ne mogu nikako pravo razumjeti. Ali je tako piscu već istra¬ 
živanje o samim Česima pod perom naraslo na čitavu knjigu: 
Deutsche Einfliisse auf die Anfanger der bohmischen Roman¬ 
tik! Evo jedan zanimljiv primjer, na koji način nastaju knjige. 
Habent sua fata libelli. Na neke kopije i prijevode iz njemač¬ 
kih pjesnika u tobožnjim izvornim pjesmama Luke Ilića po¬ 
kazao je g. dr. Scherzer. 10 ) 

U opće se mnogo njemačkoga utjecaja pokazuje u ilirskom 

9 ) Vrazova djela, V. sv., izdala »Matica«. 

,0 ) Nastavni vjesnik za god. 1895. 

pjesništvu, a to je i posve razumljivo, dok znamo, da su se 
prema tadašnjim kulturnim prilikama u Hrvatskoj sami pre¬ 
poroditelji naši u početku privatno dogovarali o svojim osno¬ 
vama — njemački, a duh, koji je tadašnjim društvom provi- 
javao, bio je takodjer njemački. I vrlo je mnogo ilirskih pje¬ 
snika počelo svoju književničku karijeru time, što su sastavljali 
prve svoje produkte na njemačkom jeziku. To znamo za Ku- 
kuljevića, 11 ) to znamo za Preradoviča, kojega je poslije baš 
Kukuljević vratio hrvatskoj muzi, to znamo za Bogovića, 1 *) 
za Gaja i za mnoge druge. 

I kod Preradoviča nahode se očiti tragovi lektire nje¬ 
mačkih pjesnika. To pokazuje g. Šrepel u »Viencu« 1889: Ne¬ 
koliko pabiraka po Preradovićevim pjesmama (str. 298) za 
dvije pjesme. Preradović sam pripovijeda u svojoj autobiogra¬ 
fiji, kako je na osvitu svoga pjesnikovanja najviše čitao i ku¬ 
povao njemačke lirike; a pored toga bio je Preradović i učenik 
u njemačkoj školi i sam najprije pjevao u njemačkom jeziku. 
Njegov sonet Stalnost i nepokoj (god. 1849) treba isporediti 
s 23. pjesmom Heineovom u »Neuer Friihling« (Hoffmann i 
Campe 1885 I, pag. 19). — Dalje upozoruje g. Šrepel na neku 
sličnost Preradovićeve pjesme Pitanje s pjesmom Lenauovom 
»Das diirre Blatt« koja se počinje ovako: 

Durch’s Fenster kommt ein diirres Blatt 
Von Wind hereingetrieben, 

Dies leichte offne Brieflein hat 
Der Tod an mich geschrieben .. . 

n ) Život i djela Ivana Kukuljevića Sakcinskoga, napisao T. Smiči- 
klas, Rad 110. 

12 ) Mirko Bogovič, Pjesnička djela III 1895. Uvod napisao Milivoj 
Šrepel. 

(Griinovo izdanje 1880 I, 296). — Kad je govor o Prerado- 
viću, dodat ću ovdje, da se u Preradovićevim stihovima: 

Uska niska kolibica 
Ali za dva srca dost 

iz pjesme Zemaljski raj (god. 1856) nalazi reminiscencija na 
stihove u Schillerovoj pjesmi »Der Jiingling am Bache< (u 
zadnjoj strofi): 

Raum ist in der kleinsten Hiitte 
Fiir ein gliicklich liebend Paar. 

A što se Heinea tiče, možemo pripadom dodati, da bi 
pjesma njegova: 

Mag da draussen Schnee sich thiirmen, 

Mag es hageln, mag es stiirmen, 

Klirrend mir an’s Fenster schlagen: 

Nimmer will ich mich beklagen, 

Denn ich trage in der Brust 
Liebchens Bild und Friihlingslust. 

(Buch der Lieder, Die Heimkehr, 53 pjesma) mogla stajati kao 
motto pjesmi, što ju je A. B. štampao u »Viencu« god. 1888 
na strani 53; jer je u njoj ideja i slika Heineove pjesme obnov¬ 
ljena i dalje izvedena. 

Pored onoga, što je ovdje navedeno, nema sumnje, da će 
se još vrlo mnogim ne samo pjesničkim nego i proznim djeli¬ 
ma naći izvori u njemačkoj književnosti. Tako je gosp. Kuhač 
već kod mnogih pjesama, koje se u narodu i po varošima pje¬ 
vaju kao originalne narodne, pokazao u svojim već štampanim 
spisima ne samo za njihove melodije nego i za njihove tekstove, 
da su izvora njemačkoga. Privatno mi on još saopći, da je 
poznata pjesma »Na te mislim, kada zora sviće« prema nje¬ 
mačkoj »Ich gedenke dein, wenn der Morgen graut«, a pjesma 
»Tko je srce u te dirno« prema njemačkoj »Steh* ich in finstrer 
Mitternacht«. 

U ostalom ono, što je ovdje pokazano, i onako je samo 
početak, a našim slavistima i germanistima ostaje još široko 
polje, da na njemu u tom smjeru nastave istraživanje. 

DODATAK. 

1 Da ne bude nejasnoće i nesporazumka, valja mi ovdje 
dodati, da je pjesmu »Graničarski dječak«, kad je prvi put 
štampana u Danici ilirskoj (1836, br. 23), izdao pisac pod 
pseudonimom: Samo Radislav Domorodčević, Ilir iz Slavonije. 
Ja sam odmah naveo pravo ime (Stjepan Marjanović), kako 
je to i u ilirskim pjesmaricama zabilježeno. 

2 U početku ove svoje studije, gdje govorim o dramama, 
izrekao sam bio misao, da ce se po svoj prilici i onim kajkav¬ 
skim dramama, kojima se jos sada ne znaju uzori, naći izvori 
u njemačkoj literaturi. Tim povodom priposlao mi je g. prof. 
Šrepel nekoliko bilježaka, iz kojih se jasno razbira, da je i 
dramu Ljubomirović Jandrić preradio ne direktno iz talijan¬ 
skoga originala nego iz njemačkoga prijevoda. Evo bilješke: 
»Goldonija je preveo Saal. U Goldoni, Sammtl. Lustspiele 
Leipzig 1767 I. Theil, mahodi se naša drama. — U Saala je 
Beatrice sestra Lelijeva, kako je i u Jandrića Marica Pošte- 
novićeva sestra, dok je naprotiv u Goldonija Beatrice »zia di 
Lelio«. U Saala p. 21 Pfennige, u Jandrića nahodim takodjer 
Fenike. 1 ) Na koncu u Saala (kao i u Goldonija) veli Flo- 
rindo: Vielleicht erholt er sich. Po tom smrt u Jandrića nije 
iz Goldonija ni iz Saala. Cf. Zavjetek: »Skupost je žitku 
čemer itd. ovo zalotna — — — pelda pokaže. Dobro nasle- 
duj , zlo i odurno ostavi etc.« 

13 ) Goldoni ima bajoke (bajocco). 

Posljednje godište »Vijenca« g. 1903 pod redakcijom K. S. Gjalskoga i 

dra. Milivoja Dežmana-Ivanova. 














IMA I PRIJE MA 2 URANIĆEVE PJESNI ŠTAMPANA 
NARODNA PJESMA O SMAIL-AGI CENGIJIĆU. 

Tri su poglaviita pjesnička elementa, sto ih nalazimo u 
Mažuranićevoj epskoj pjesni »Smrt Smail-age Čengijica«. Prvi 
je elemenat onaj, koji je plod pjesnikova poznavanja stare 
klasičke literature, kako se to na mjestima prepoznaje n. pr. 
u stilu, u neprirodnom poretku riječi, u živom i zornom s l- 
kanju s pomoću smjelih metafora, u simetriji i koresponzi|i 
stihova, u nekim epitetima i napokon u mnogim idejnim re¬ 
miniscencijama iz Vergilija i Horaca. Drugi je elemenat iz 
starih hrvatskih dubrovačko-dalmatinskih pjesnika, poimence 
iz Gundulićeve Osmanide, koju je Maružanić, spjevavši joj 
dva pjevanja, popunio dvije godine prije, nego sto je iza o 
prvo izdanje »Smail-age« u Havličkovu almanaku »Iskri« 
god. 1846. Dojam i utjecaj Osmanide u Mažuramca vidi se u 
osnovnoj ideji, u čestom upotrebljavanju ^omiljelih Gundub- 
ćevih figura, u gomilanju sinonimnih riječi, u upletanju du¬ 
bokoumnih rijekova i refleksija, u nekim starinskim jezičnim 

oblicima i dr. . . 

Treći i k jednu najglavniji i najpretezniji je elemenat u 

»Smail-agi« - kako se sve to razhira u lijepim i vrlo vrijed¬ 
nim raspravama g. prof. Pasarića o Mažuranićevoj pjesni u 
programu zagrebačke gimnazije g. 1889 i onda 1890 - hrvat¬ 
ska narodna pjesma. Tragove narodnoj pjesmi u Mažuramca 
opažamo u počecima pojedinih pjevanja, u kratkim rama 
tičkim dijalozima, u palilogiji, u etimologijskim i drugim figu¬ 
rama, a navlastito u kitnim epitetima, poredbama 1 oseouj- 

nim narodnim frazama. Jednom riječi čitava dikcija i vaskolik 
duh ove pjesni takav je, da nije čudo, ako te se ona na mno¬ 
gim mjestima doima, kao da čitaš narodnu pjesmu. Zgodno 
primjećuje Pasarić za rugalicu Baukovu u »Haraču«, da je 
sva u duhu i po uzoru narodne pjesme sastavljena, te se u prvi 
mah čitaocu čini, kao da ju je pjesnik neotrunjenu presadio 
iz priprostoga vrta narodne poezije u umjetnu svoju pjesan. 
Razumljivo je s toga, kad neki zovu Mažuranićeva »Smail- 
agu« idealizovanom narodnom pjesmom (kao g. Šrepel, Akce- 
nat i metar str. 6 3). 

S razloga gore navedenih drže gotovo svi dojakošnji ocje¬ 
njivači Mažuranićevi sigurnim ili barem vjerojatnim, da je 
pjesnik naš pjevajući pjesan svoju poznavao dobro ne samo 
narodnu pjesmu uopće, nego da je poznavao upravo koju to 
narodnu pjesmu o pogibiji age Čengijića. 

Da je pjesnik mogao poznavati narodne pjesme uopće, 
posve je jasno, jer ih je do onda već Vuk izdao bio nekoliko 
knjiga i Gaj preštampao mnogo u »Danici ilirskoj«, a g. Smi- 
čiklas spominje, da je i pjesnik sam imao svoju zbirku naro¬ 
dnih pjesama, najviše sabranih od njegova brata Mate (Spomen- 
knjiga Matice Hrvatske 1892, str. 126). 

Već prvi kritik, koji je dublje ispitivao pjesan Mažura- 
nićevu, Seeberger (u programu gimnazija senjskog za g. 1864) 
izrijekom kaže na jednom mjestu, da je pjesnik po svoj prilici 
pored istinitoga dogadjaja (god. 1840) poznavao i narodnu 
pjesmu o njemu. 

Da je Mažuranić ne samo iz suvremenih novinskih refe¬ 
rata i iz putopisa nego i inače za cijelo dobro poznavao istiniti 
dogadjaj, svjedoči nam i bilješka, što ju je Smičiklas o tom za¬ 
bilježio u »Spomen-knjizi« Matice Hrvatske (str. 125). Tu se 
kaže, da je pjesnik sam pripovijedao ovako: »Godine 1843 1 
1844 dospio je u Karlovac jedan Crnogorac, koji je bio na 
putu iz Biograda. Tražio siromah zaslužbe. Sustavio se i u 
Karlovcu. On je kazivao, da je bio u boju na Grahovu; pri- 

povijedao veoma plastično sve zgode i smrt Čengić-aginu. Pri¬ 
povijedao je i o Bauku, kako je pjevao pod šatorom«. — Nije 
li taj Crnogorac mogao pjesniku kazivati i koju narodnu 
pjesmu o istinitom dogadjaju? — Gospodin Marković (u 
»Predgovoru« divot-izdanju g. 1876), ne bavi se mnogo tim 
pitanjem, da li je pjesnik poznavao samo istiniti dogadjaj ili 
mu je kako ruku došla i koja narodna pjesma o smrti Smail- 
aginoj. — Jedini g. Smičiklas (op. c. pag. 133 u dnu) dodi- 
rući se s nekoliko riječi toga pitanja i zaključujući po tom, 
što u rukopisu i prvom izdanju »Smail-age Čengijića« pjesnik 
»ne zna« za Čengićevo ime, nego »upozoren« mijenja tek u 
trećem izdanju (g. 1857) ime »Čengic-aga« u »Smail-aga«, 
kako pjeva narodna pjesma (Vuk, Nar. pj. IV 463): kaže 
apodiktički, da pjesnik nije poznavao, kad je »Smrt Čengić- 
age« ispjevao, o tom boju narodne pjesme, a ime Čengijićevo 
je znao samo po usmenom pripovijedanju, jer je usmenom pri¬ 
povjedaču bilo dovoljno rodno ime »Čengijic«. Mi s naše strane 
ne možemo pristati uz mnijenje od nas inače visoko poštova¬ 
noga pisca tek radi ovoga jednog navedenog razloga njegova, 
koji bi — po skromnom našem mišljenju — mogao biti i slu¬ 
čajnim, dok mnogi drugi kriteriji u isporedbi umjetne pjesni 
s poznatim narodnima o istom predmetu i druge prilike čine 
mogućnost vjerojatnom i gotovo sigurnom, da je Mažuranić 
ipak poznavao i narodnu pjesmu o ovom dogadjaju. — S. Vu- 
lovic (u članku: »I opet Njeguš i Mažuranić« u »Preodnici« 
biogradskoj 1884), Nikola Šimić , (u raspravi: »Čiji je spjev 
»Smrt Smail-age Čengijića?« u zadarskoj »Iskri« 1875), P. A. 
Lavrov (u djelu »Petr Petrović Njegošć« Moskva 1887) 
takodjer drže vjerojatnim, da je pjesnik imao u rukama na¬ 
rodnu pjesmu o pogibiji Smail-aginoj. I napokon Pasaric u 
stvarnim svojim raspravama misli, »da je pjesnik zajamačno 
poznavao narodnu pjesmu o tom predmetu.« Ispitujući isti 
pisac o tom neke književnike, slučajno je, veli, doznao ovo: 
Pošto se Mažuranić boraveći u Karlovcu riješio bio, da na 

osnovu junačke narodne pjesme stvori umjetnu epsku pjesan, 
prijatelji pjesnikovi s velikim ushitom pozdraviše ovaj krasni 
njegov naum, pak jedan izmedju njih, — koji je tada bio na 
glasu rodoljub i dobrotvor narodni, — pozove i naruči na 
svoj trošak iz Crne Gore narodnoga pjevača, koji je pjesniku 
kazivao i pjevao narodne junačke pjesme. Da je taj narodni 
pjevač umio pjevati pored drugih starijih narodnu pjesmu i o 
ovom najnovijem znatnom dogadjaju, lako se može pomišljati 
i vjerovati, dok znamo, da su još u ono doba u narodu, a 
osobito u Crnoj Gori, nicale pjesme o dogadjajima, koji su 
se prije malo vremena ili pred koji dan zbili. Ova činjenica 
o brzom nastajanju narodnih pjesama u Crnoj Gori potkrep¬ 
ljuje se putopisom I. G. Kohla (Reise nach Istrien, Dalmatien 
und Montenegro 1860), koji bilježi ovu zanimljivu vijest: 
»Ihnan (Crnogorcima) ist auch die Gegenwart selbst schon 
poetisch. Was gestern oder heute passirt ist, schwellt schon 
ihre poetische Ader, und, wie alle Slaven, improvisiren sie in 
Versen und Musik sogar iiber die Dinge, die vor ihren Augen 
vor sich gehen. Sie haben daher auch schon langst alle ihre 
neuesten Kampfe, zuweilen selbst sogar ihre kleinen Četen, 
wenn sie irgend ein poetisches Element enthielten, wenn eine 
besondere Heldenthat dabei veriibt wurde, bis auf die aller- 
letzte herab in Liedern besungen. Wie bei uns jedeš bedeutende 
Ereigniss den nachsten Tag in den Zeitungen beschrieben steht, 
so hort man es bei den Montenegrinern gleich darauf in einem 
Gesange dargestellt.« 

Dakle svi gotovo dojakošnji kritici Mažuranićevi — kako 
je već spomenuto — drže, da je pjesnik stvarajući krasnu svoju 
pjesan poznavao i narodnu pjesmu o istinitom dogadjaju bilo 
u rukopisu od koga, bilo inače kako; nu nikoji od njih ne zna 
za narodnu pjesmu , koja bi bila "štampana prije prvog izdanja 
umjetne pjesni Mažuranićeve o »Smrti Smail-age Čengijića«. 
Sve pjesme narodne o ovom dogadjaju, što ih koji od ocjenji¬ 
vača prigodice navodi u poredjivanju s umjetnom pjesni, pa- 

daju izdanjem svojim poslije g. 1846, kadno je prvi put obje¬ 
lodanjena pjesan Mažuranićeva. Tako je narodna pjesma pod 
natpisom »Žalosna smrt Smail-age Šengića« (najstarija o tom 
predmetu ocjenjivačima poznata), štampana tek tri godine iza 
I. izdanja Mažuranićeva »Smail-age«, a izdao ju je knez Orsat 
Pucić u »Dubrovniku, cvijetu narodnog književstva« (g. 1849). 
Tri pjesme narodne o istom dogadjaju izdao je i Vuk još kasnije 
u svom zborniku narodnih pjesama (1862, IV. knj.). Vuk je 
pjesmama dodao opširan opis »istinitoga dogadjaja« i kod 
pjesme treće pod brojem 59 napomenuo, da ima još četiri pjes¬ 
me o ovome dogadjaju, koje su u glavnome sve nalik na prvu 
štampanu njegovu, a u načinu se malo razlikuju jedna od 
druge. Za prvu od one tri narodne pjesme (br. 57), Što ih je 
Vuk izdao 1862 u IV. knj., kaže on u predgovoru, da ju je 
zabilježio g. 1846, dakle iste godine, kad je umjetna pjesan 
Mažuranićeva ugledala svijetlo. 

Nikojemu dakle ocjenjivaču Mažuranićeve pjesni nije po¬ 
znata narodna pjesma o istom dogadjaju, koja bi bila štam¬ 
pana prije prvog izdanja »Smrti Smail-age Čengijića«. Ja sam 
u »Ljubitelju prosvestenija , srpsko-dalmatinskom Magazinu« 
za godinu 1845, što ga je u Zadru izdao Georgij Nikolajević, 
našao na str. 141 pjesmu pod natpisom »Smrt Čengić Smail- 
age«, spjevanu u desetercu. Za ovu pjesmu ništa izrijekom ne 
kaže, da je narodna, ali se i ne spominje, tko ju je štampao. 
No deseterac, dikcija, čitav sastav i drugi neki momenti si¬ 
gurni su mi indiciji, radi kojih ni najmanje ne sumnjam, da je 
ova pjesma narodna. Već sam početak ove pjesme: »Podiže se 
Petroviću Pero« gotovo je stereotipan u narodnoj pjesmi, a 
način pjevanja i kompozicija opominje na narodne pjesme no¬ 
vijega doba u Crnoj Gori, kakovih je čitavu knjigu (IV) izdao 
Vuk 1862, no koje po ljepoti svojoj daleko zaostaju za naro¬ 
dnim pjesmama starijega doba (II knj.), pa tako i ova narodna 
pjesma u »Magazinu«.To je dakle narodna pjesma, koja izda¬ 
njem svojim pada prije prvog izdanja Mažuranićeve epske 

pjesni »Smrt Smail-age Čengijića«. Ne ćemo je ovdje preštam- 
pavati, već ćemo samo kazati, da ima 242 desetrca, a sadržaj 
joj je ovaj: 

Podiže se Petrović Pero, podje preko Grne Gore u Mo- 
raču k Minji vojevodi i reče mu, da knjigom poslanicom po¬ 
zove na sovjet iz Drobu jaka: Malovića Gjoka, Cerovića No- 
vicu, popa Dimitriju i Karadžića Šuja. Kad se svi skupe na 
sovjetu u Minje vojevode, zapita ih Pero, ne bi li se junak koji 
našao, koji bi smaknuo Čengić Smail-agu; jer će njega čestita 
ostaviti i »dijete nakon baba svoga«. Javi se Novica Cerović, 
da će on donijeti glavu Smail-aginu. 

Dok su oni u riječi bili, dodje Gjoki Maloviću knjiga od 
Smail-age, da mu kupi groše i harače. U to je doba i Rusto 
(najstariji sin Smail-agin) glavom došao u Drobnjake, da po¬ 
kupi harač, ali mu ga nijesu dali, a on se vrati k ocu u Gacko 
široko. Aga rasrdjen skupi »silnu vojsku, od tri mjesta tri 
stotin* Turaka«: Turke, Rudinjane, na čelu im šura agin Ta- 
nović Mujo iz Brestice; četrdeset ljutih Nikšićana pod Amet- 
kapetanom; pedeset delija iz Mostara od Ali-paše Rizvanbe- 
govića. Došavši Smail-aga s tom vojskom u Drobnjake, izlazi 
mu pop Dimitrija i moli u ime rajino, da spusti zemaljske 
harače s talijera na trideset dinara. Aga mu odbi dvadeset de- 
geneka, 1 ) a pop pobježe kuli Karadžića Šuja. Tu se sa Šujom 
i s Novicom dogovori, da namame agu, neka dodje »pod 
Mečita«, gdje će ga uhvatiti i pogubiti. Još dodje Minja voje- 
voda s moračkim uskocima i onda pošalju Malovića Gjoku, 
da Turcima bandžaniju (?) baca. Pod čadorom izdaje Malović 
onu odluku na sovjetu Smail-agi, a ovaj dozivi je Tanovića 
Muja, da mu živa uhvati ili donese glavu Karadžićevu i Ce- 
rovićevu. No u to je već Novica navalio sa svojima na čador 
turski »baš u zoru kad pijevci poju«, a Turci snom opojeni 

M Degenck , turska riječ = Priigel (meistens auf die Fuss-Sohlen), 
Vuk. rječ. 

stali bježati. I Smail-aga udari u bijeg, ali ga Amet podsjeti 
na sina njegova Islam-bega, koji je ostao i Smail-aga vrati 
konja. Nu ugleda ga Aleksić Mirko, »opali tanka čeverdara« 2 ) 
i obori agu s konja djogina. Još mu htjede aga nešto besjediti, 
ali mu Mirko odsiječe glavu i odnese cetinjskom vladici. Vla¬ 
dika mu za to dade stotinu dukata, a »Novici odsjekao platu 
na godinu stotinu dukata, i suviše gospodsku trpezu«. 

Omjerimo li sadržaj ove narodne pjesme o povijest isti¬ 
nitoga dogadjaja, opažamo, da se ona u glavnom gotovo posve 
podudara s istinitim dogadjajem, kako ga je opisao poznavalac 
tadašnjih dogadjaja i historik Crne Gore V. M. G. Medaković 
u opširnom životopisu »Petra Petrovića Njegoša« (str. 93—5). 
Minja vojevoda, s kojim se susrećemo u narodnoj našoj pjesmi, 
morački je vojvoda Mina Radović u pomenutom opisu istini¬ 
tog dogadjaja. Taj je vojvoda i u historijskom opisu kao i u 
narodnoj pjesmi došao u pomoć s Moračanima i Uskocima 
Novici, kad je pošao da navali na Smail-agu. U narodnoj 
pjesmi sam vladika Petar Petrović odlučuje, da treba ukloniti 
sa svijeta Smail-agu, a tako se isto i u Medakovićevu opisu 
pripovijeda, da je vladika najposlije došao na tu misao, da 
treba Smail-agu ubiti, te za nju predobio Novicu. Po Medako- 
viću poslali su Šuju Karadžića — koji je bio veliki lakrdijaš — 
pod šator Smail-agin, »da zameće šale i odbacuje podozrenja«, 
dok se to u narodnoj pjesmi našoj kaže za Gjoku Malovića. 
Ovaj je drugi opisan kao izdajica i turski udvorica ne samo 
u našoj pjesmi, nego i u opisu istinitoga dogadjaja po Vuku. 
Što se u narodnoj pjesmi kaže, da su drobnjačke vojvode na¬ 
mamile Smail-agu, da dodje »pod Mečita«, to je bez sumnje 
Mljetičak u opisu Vukovu i Medakovićevu. Kako u pjesmi, 
tako i u opisu krene se Novica baš »pred zoru« s Moračanima 
i opkoli Smail-agu, koji opazivši to skoči na konja i nagne 

2 ) Dzcverdan , dna; dževerdar, dra; dževerlija znači telum d.imas- 
cenum, eine Damascenerflinte, Vuk. rječ. 

sa svojim Turcima u bijeg; onda još jednom obrne konja, a u 
to ga obori zrno i odsijeku mu glavu. U pjesmi je našoj pogo¬ 
dio i Smail-agu i odrubio mu glavu Mirko Aleksić, a to je u 
umjetnoj pjesmi Mažuranićevoj za cijelo onaj Mirko, kojega 
su tako »šaptom zvali« i koji onda u navali na čadorje agino 
»blizu puške pali«. U Dučićevu pripovijedanju istinitoga do¬ 
gadjaja (Srp. ilustr. novine 1881) odsjekao je Smail-agi glavu 
Marko Damjanović. 

Nema baš mnogo srodstva izmedju Mažuranićeve umjetne 
pjesni i ove narodne pjesme u »Magazinu«, premda ju je Ma- 
žuranić mogao kao književnik poznavati, to više, što je taj 
»Magazin« nekad izlazio pod redakcijom B. Petranovića baŠ 
u Karlovcu još nekoliko godina prije, nego što se i Mažuranić 
bavio ondje. Nu i prema svakoj narodnoj pjesmi, u kojoj će 
se naći još i više srodstva s Mažuranićevom pjesni, stajat će 
ona kao milovidna u umjetnom vrtu uzgojena ruža naprama 
jednostavnom poljskomu cvijetu. Vrijedno je u ovaj čas, kad 
smo otkrili spomenik Preradoviću, opaziti i to, da je iste go¬ 
dine, 1846, dakle onda, kad je ilirizam počeo dosezati svoju 
kulminaciju, a kad su već donekle i stale odmicati godine knji¬ 
ževnoga diletantizma, ugledalo svijetla ne samo djelo našega 
najznatnijega epskoga pjesnika, nego i prva sveska pjesama 
našega najvećega lirika, »Prvijenci« Preradovićevi. Tako je 
ova godina u nekom pogledu, gotovo bismo rekli, epokalna u 
povijesti našega pjesništva. 


»Vijenac« 1895. 











POBJEDA MATERINSKE RIJEČI I GODINA 1860. 


Uporedo sa pedesetom obljetnicom »Obzora«, koji je počeo 
izlaziti 1 listopada 1860, slavilo je i hrvatsko kazalište 50- 
godišnji jubilej, što se je izagnavši za uvijek njemačku besjedu 
ispod svoga krova postavilo kao stalan narodni institut na 
čisto hrvatske temelje. Veličina i značenje ovoga momenta u 
pravom će nam svijetlu sinuti, ako se duhom prenesemo u 
našu prošlost prije pedeset godina. U vezi s ostalim savreme- 
nim dogadjajima tek će se naći slika rečenoga momenta u 
svom nerazdruživom okviru. 

Bilo je to u čas, kad su posljednje sjene apsolutističkoga 
mraka stale uzmicati pred osvitnim zrakama novoga sunca 
povraćena ustava. Baš su se širom bila otvorila vrata i okna, 
da se prozrači hrvatski dom i da se iznese smeće, što se u 
njemu nakupilo bilo iz tudjine. Rodjena se gruda upravo po¬ 
čela čistiti od mulja, što ga je naplavila bujica germanizator- 
ske birokracije. Na pomolu novoga doba godina je 1860 
upravo epohalna. Ona stoji na prekretu dvaju preznatnih raz¬ 
doblja u našem narodnom razvitku. 

God. 1860 vraća se listopadskom diplomom (20 X) ustav 
u monarkiju. Dogodilo se to iza onih poraza, što ih je Austrija 
god. 1859 doživjela na bojnim poljanama kod Magente i Sol- 
ferina, kadno je državni deficit narastao bio do nesnošljivosti. 
Već proglasom od 15 srpnja 1859 naviješta car i kralj Franjo 
Josip preustrojstvo monarkije u zakonodavnom i upravnom 
pogledu. Ministar Bach, duša i glavni stožer apsolutističkoga 

sistema, bude maknut, a na njegovo mjesto dodje još u kolo¬ 
vozu 1859 grof Agenor Goluchowski. U pojačano carevinsko 
vijeće, koje je svoje sjednice započelo 31 svibnja 1860, pozvao 
je car iz Hrvatske biskupa J. J. Strosmayera i Ambroza Vra- 
nyczanyja. I tu se započinje javni, politički rad Strossmayerov, 
a slava je njegova odsada naglom progresijom rasla iz dana u 
dan vinuvši se već ove godine do najvišega stepena kao duševni 
vodja naroda svoga i prvi sin otadžbine hrvatske. Već 21 lipnja 
ustaje Strossmayer odrješito protiv germanizacije u Hrvatskoj, 
a plamenim riječima i historičkim argumentima, u ime pravde 
Božje i evandjeoske ljubavi brani prava i jezik hrvatski kul¬ 
minirajući u carskoj: » Gleiche Pflichten, gleiche Lasten, glei- 
che Rechte«. 

U narednim sjednicama zauzima se i za druge Slavene, a 
napose i s uspjehom za braću Slovence. Zastupa federativno 
uredjenje države na osnovi ravnopravnosti svih naroda i traži 
sjedinjenje Dalmacije s Hrvatskom. Na Strossmayerova usta 
uopće prvi put izilazi u Beču pred licem čitave monarkije riječ 
u interesu hrvatske kraljevine. Na preporuku Strossmayerovu 
imenovao je kralj podmaršala baruna Josipa Šokčevića, Hrvata 
Vinkovčanina, banom mjesto Coroninija, u kojemu su germa- 
nizatorski birokrati u Hrvatskoj nalazili osobit oslon i zaledje. 
Još u Beču pozdravi Strossmayer 21 lipnja na čelu hrvatske 
deputacije novoga bana kao »naše gore list«. S mnogo pouzda¬ 
nja i nade gledale su oči naroda hrvatskoga u novoga bana, 
pogotovu kad je u svom zahvalnom proglasu na narod istak¬ 
nuo, da kani poći stopama bana Jelačića. Službena odredba 
kraljeva, da hrvatski jezik treba uvesti u javne poslove, nalazi 
se doduše tek u ručnom pismu od 5 prosinca 1860, kojim kralj 
odgovara na reprezentaciju banske konferencije, gdje se traži 
uveden je jezika hrvatskoga; a to, da Šokčević već pri svom 
ulazu u Zagreb (12 srpnja 1860) može javiti, da je kralj do¬ 
pustio, da se odmah mora uvesti hrvatski jezik u škole i urede 
mjesto njemačkoga — o tom doista nema nikakove sumnje, 










da to treba pripisati uglednomu istupu Strossmayerovu u care¬ 
vinskom vijeću i odrješitoj njegovoj borbi za jezik hrvatski. 

I doista su odmah glavom bez obzira stali bježati, otkud 
su i došli, mnogi njemački »kulturtregeri«, doklaćeni »Pemci« 
i »Kranjci«. Nagomilana mržnja protiv njemačkih birokrata 
provali elementarnom snagom. Kako je n. pr. bio omražen 
germanizatorski bahovski husar, ravnatelj zagrebačke gimna¬ 
zije Premru, najbolje pokazuje djačka nestrpljivost, koja je iz¬ 
bijala iz poklika: »Ti prokleti Kranjc Premru, ki te vrag još 
drži tu?« Brzo ga je nestalo iz Hrvatske, da očisti mjesto do¬ 
maćemu sinu, rodoljubnomu profesoru A. Veberu. Demon¬ 
stracije protiv »Švaba« započele su, a osobito su učestale iza 
listopadske diplome. 

Narodne surke i crvenkape, koje su doživjele dapače ; 
naredbenu zabranu, vraćaju se opet u svoju čast; frakovi se 
skrivaju, a cilindri se na ulici nabijaju, jer se njihovo kočenje 
na glavi smatra arogantnim tudjinskim izazivanjem. 

Poradi sjajnoga držanja i velikih zasluga, što ih je Stros- 
smayer stekao u Beču na carevinskom vijeću, pronijela se slava 
njegova po čitavoj zemlji. Mnogi gradovi i privatnici zanosno 
čestitaju biskupu i blagodare mu. Zagreb ga učini radi zasluga 
za domovinu i narodnost (19 listopada) gradjaninom svojim, 
a gradsko mu poglavarstvo posebice zahvaljuje, što je tako 
odvažno zastupao narodne interese u Beču. A rodjeni grad 
njegov Osijek izlazi mu ususret do dravskoga ušća, te mu 
predaje u gradskoj vijećnici adresu zahvalnosti. (Cepelić-Pavić: 
Strossmayer, str. 442). 

Kad su se početkom listopada 1860 otvorila vrata novoj 
školskoj godini, ulazi s njom u škole i opet jezik hrvatski. Ali 
nije zagospodovao posve, jer je za neke predmete srednje škole 
još uvijek ostao nastavnim jezikom njemački. Tako je bilo i u 
pravoslovnoj akademiji. Sve su se naučne grane počele preda¬ 
vati hrvatski, samo je za financijalno zakonarstvo, za pravo 
rimsko, kanoničko i rudno po ministarskoj odredbi i dalje ostao 

njemački, dok se u narodnoj literaturi ne stvori točna i potanka 
hrvatska naučna terminologija. 

S početkom listopada dobija preporodjeni narodni duh i 
svoj organ. Počinje izilaziti politički dnevnik »Pozor«, koji je 
postao ne samo nezavisnim tumačem narodnih želja i potreba, 
novim braničem materinske riječi, nego je vrlo često upravo 
davao ton i smjer javnomu saborskom radu. Protektorom i 
glavnim pomagačem mu je Strossmayer. »Pozor« postade nje¬ 
govim glasilom. 

Od svih se institucija kazalište još najprije posve otreslo 
njemačkoga tutorstva. Nakon stanke od preko godine i po, 
što u kazalištu nije bilo nijedne hrvatske večeri, opet se zapo¬ 
činje 29 rujna 1860 s Freudenreichovom »Crnom kraljicom« 
sezona hrvatskih predstava — dakako uz njemačke. Namje- 
rice se odabrala za početak baš ova, patriotizmom prožeta 
drama, »puna — kako glasi novinski referat — izraza, koji 
su se podudarali s duhom vremena, gdje se narodni duh iznova 
počeo buditi.« Hrvatske su se predstave redjale kao nikad 
prije i bile su dobro posjećivane, a njemačke su opustjele. 
Jednom se dapače nije moglo ni prikazivati, jer je u kazalište 
došlo samo šest gledalaca. Već u svom 9 broju piše »Pozor« 
o njemačkim predstavama: »Kad smo već u riječi, te govorimo 
o kazalištu, moramo reći još nekoliko riječi na tužbe i jadi- 
kovanja »Agr. Zeitunga«. Njezin se izvjestitelj tuži, da ljudi 
slabo idu u njemačke predstave. Na nas kazalište njemačko 
ne spada baš ništa, no toliko opet znamo reći, da to ne držimo 
za nikakvu nesreću, ako njemačke predtsave ne bude nitko 
polazio. A onaj, koji bi imao nanjušiti, zašto su ljudi toliko 
nemarni za njemštinu, koju no su još prije godinu dana strastno 
ljubili, taj ne treba osobito finoga nosa; jer može lako osjetiti, 
da stvari sada sasvim drukčije mirišu, nego što su prije nekoga 
vremena. Mi uvjeravamo g. izvjestitelja »Agr. Zeitunga«, da 
će njemačke predstave biti prazne , dokle god ovaj duh vlada , 
koji je zavladao , a zato niti treba posebnih napora , niti će 

se to dokinuti ikakovim sredstvom pa ni besplatnim dijelje¬ 
njem ulaznica.« 

Ali nije se samo pasivnom rezistencijom u nepolaženju 
očitovao protest protiv njemačkih predstava, nego je i aktivnih 
demonstrativnih upadica i čarkanja bilo u ove dane uvijek 
dosta kod njemačkih predstava. Napokon je došlo do konač¬ 
noga obračuna. Bilo je to u čas, kad su se narodni prvaci i 
drugi čimbenici kupili u Zagreb na onu historičku bansku kon¬ 
ferenciju, koja če započeti 26 studenoga, a za koju se znalo, 
da imade izvršiti velik patriotički posao. Ta če konferencija 
pored drugih sudbonosnih prijedloga iznijeti pred kralja i 
zahtjev o uvedenju hrvatskoga jezika u sve javne poslove. 
Svakako je i opet najodličniji i najpopularniji medju onima, 
koji su došli na konferenciju, bio slavni borac za narodna 
prava i jezik hrvatski na carevinskom vijeću J. J. Strossmayer. 
Sam urednik dr. D. Demeter prikazuje mu u »Narod. Novi¬ 
nama« od 23 stud. stihovanu dobrodošlicu. 

U zanosnom iščekivanju onoga, što će doći, velika je uz 
buđenost ovladala čitavom našom javnošću. Pogotovu je nad 
Zagrebom lebdjela atmosfera puna munjine. Još malo i udarit 
će treskovi. I bude tako. Dne 22 i 23 stud. svi su se njemački 
natpisi našli oličeni crnom bojom. A 24 dne sori se grom 
narodnoga uzbuđenja nad kazalište zagrebačko i rasprši nje¬ 
mačke glumce u nepovrat. I zacari se jezik naš hrvatski u hra¬ 
mu Talijinu kao suveren gospodar onda i za uvijek. 

Hrvatsko je kazalište nedavno proslavilo ovaj svoj pre¬ 
porod. Priredilo je svečanu večer, na kojoj je jedna točka bila 
i scenički prikaz historičkoga događaja, iz pera dra. Milana 
Ogrizovića. Izdalo je spomenicu, u kojoj je rečeni pisac pri¬ 
kazao razvojni pregled repertoara i najznatnijih događaja iz 
50-godišnje prošlosti. 

Pripadom ću pripomenuti, da g. dr. Ogrizović u svojoj 
zgodno aranžiranoj slici iz prošlosti hrvatskoga kazališta »Van 


108 


s tuđincima«, u kojoj se scenički oživio događaj od 24 XI 
1860, kad je hrvatska omladina konačnom katastrofalnom 
demonstracijom za uvijek protjerala njemačke glumce i nje¬ 
mački jezik iz našega kazališta, — tek usput jednom spominje 
ime Strossmayerovo. Da nam je g. Ogrizović u svoju dramat¬ 
sku sliku s nešto više šara upleo i zaslugu velikoga narodnoga 
miljenika Strossmayera (recimo u govoru Demeterovu), bila 
bi nam čitava slika milija. A mogao je to opravdano učiniti, 
kad eno baš dan prije kazališne demonstracije u »Nar. Nov.« 
na čelu lista štampa urednik Demeter svoju pjesmu »Dobro¬ 
došlicu J. J. Strossmayeru prigodom njegova dolaska u Za¬ 
grebu na banski sastanak«. Tako bi dr. Ogrizović bio odao 
zasluženu poštu ne samo Demeteru i Freudenreichu, nego i 
istočniku novoga pokreta za materinsku riječ, »osnovatelju 
novoga života trojedne kraljevine«, kako ga zahvalno zove 
skupština županije virovitičke. Strossmayerov je muževni i 
patriotički istup u Beču pridigao krila narodnoj svijesti i dao 
poleta narodnomu duhu tako, da se on počeo manifestirati u 
svim prilikama društvenoga života, pa je demonstrativno 
uljezao i u kazalište. 

I pjesnička vila P. Preradovića, koja je u teško doba 
apsolutističkih oblačina bila zamuknula, opet se g. 1860 javlja, 
a prva joj je pjesma »Rodu o jeziku«, po kojemu smo sve, 
što jesmo, i samo na njemu nam se naša budućnost osniva. Do 
himničke zanesenosti uzvija se i slovo Strossmayerovo u onom 
odsjeku njegove instalacione županske besjede (početkom 1861), 
koji se tiče jezika hrvatskoga. Istim svetim zanosom kao i Pre- 
radović nekim gotovo istim riječima uzdiže do neba biskup 
župan naš jezik hrvatski, koji treba da se čuva »kao oči u 
glavi«, i koji je lijep tako, da je ljepši samo Bog, koji ga je 
stvorio, i krasniji narod, koji ga je izumio i sačuvao nama u 
baštinu. 

Znamenita banska konferencija, koja je po mnogostoljet- 
nom običaju sazvana, započela je svoje vijećanje, kako je već 







spomenuto, 2 6 studenoga. Ona je morala izvršiti pripravne 
radnja za saziv i sastanak sabora. Izabrana je i deputacija, 
da odnese kralju reprezentaciju, u kojoj se moli, da se hrvatski 
jezik uvede u sve javne poslove, da se osnuje hrvatsko-slavon- 
ska kancelarija poput uspostavljene ugarske, da se uskrise žu¬ 
panije i imenuju veliki župani i da Dalmacija s Kvarnerskim 
otocima bude zastupana na hrvatskom saboru. Kralj je depu¬ 
taciju primio 2 prosinca. Kad je ministarska konferencija vije¬ 
ćala o našoj reprezentaciji, bila je po kraljevoj odredbi nazočna 
i hrvatska deputacija. Kroz dva dana vijećanja i opet je Stros- 
smaver bio onaj, koji je autoritetom svojim i umnom riječju 
u ministarskom vijeću stekao novih neprolaznih zasluga za 
materinsku riječ i za hrvatsku stvar uopće. Iza toga brzo je 
slijedio već 5 prosinca odgovor kraljev na predstavku hrvat¬ 
sku. I osvanu hstorički dan, 10 prosinca 1860, kad je Šokčević 
na banskoj fonferenciji pročitao kraljev odgovor, u kojemu su 
uglavnom našle odziva želje hrvatske deputacije. Sve je Bilo 
elektrizirano. Haulik ističe u ovoj sjednici dopuštenje za opću 
porabu jezika hrvatskoga kao najveću stečevinu tako, da kad 
se po reprezentaciji ne bi bilo ništa više postiglo, da bi, kaže, 
»već ta jedina stečevina dovoljna bila, da se kruto uzraduje- 
mo«. I sad da spomenemo najslavniji momemat ove sjednice, 
poradi kojega će vječno ostati zlatnim pismenima upisan 10 
prosinca 1860 u analima hrvatske povijesti. Obuzet veličinom 
preznamenitoga dana, kad se narodni jezik uvodi u sav javni 
život, a osniva posebni hrvatski dikasterij nezavisno od ugar¬ 
ske kancelarije; kad se privoljenje carsko daje za sjedinjenje 
Dalmacije; pod dojmom svih tih tako zamašnih događaja pro¬ 
govara naš veliki biskup Strossmayer i zanosnim riječima pre¬ 
daje banu zakladnicu od 50.000 forinti, kojom osnov udara 
Jugoslavenskoj akademiji. 

I sad se ime Strossmayerovo pronese upravo triumfalno 
po čitavoj zemlji, a slava njegova odjeknu ne samo po sla¬ 

venskom Jugu nego i po čitavom Slavenstvu. (Cepelić-Pavić: 
Strossmayer 447—450). 

Tako je Strossmayer u akademiji sagradio materinskoj 
riječi najtvrđu kulu, oko koje treba da se u budućnosti kao 
oko kulturnoga središta u Zagrebu okupe ne samo svi sinovi 
jednoga istoga materinskoga jezika u dvoimenom narodu, 
Hrvati i Srbi, nego i Slovenci, pa onda i Bugari. Odatle aka¬ 
demiji i ime jugoslavensko. »Povijest nas uči, — veli Stros- 
smaver u zakladnici — da knjiga ne može cvasti u naroda 
malena, a ni u naroda koliko mu drago mnogobrojna, ali na¬ 
rječjima razdrobljena, ako se ova ne sliju u jedan književni 
jezik. To uvidjevši svi znatniji narodi staroga i novoga svijeta 
stopiše raznolike življe jezika i ćudi u jedan cjeloviti ustroj, 
te si stvoriše jednu narodnu knjigu, koja ih podiže do viso¬ 
koga stepena narodne prosvjete i naobraženosti. Dotle su već 
dospjeli razni narodi romanskoga i germanskoga plemena.« — 
Jugoslavenska zajednica s jezičnim organom hrvatskim, to je 
biskupu lebdjelo pred očima za budućnost. Jugoslavenstvom 
su se onda zanosili i srpski pjesnici, pa je baš god. 1860 i Sun- 
dečić objelodanio svoju pjesničku »Vršidbu«, koju je čitavu 
proplanula jugoslavenska misao. Sundečićeva »Vršidba«, koja 
je po svojem spoljašnjem formularu slična Schillerovu »Zvo¬ 
nu«, jako je u svoje vrijeme odjeknula po čitavom slavenskom 
Jugu. Ne samo da je mnogo bila kazivana na javnim dekla- 
matorskim zabavama, nego njezinu popularnost potvrđuje i 
razmjerno velik broj štampanih izdanja s hiljadama primje¬ 
raka. Sundečić poziva u »Vršidbi« svu braću »s Drave do Bal¬ 
kana, sa Dunava do jadranskoga žala, kojima je sudba nami¬ 
jenila: život i smrt, slavu i nevolju u jedinoj stoj zajednici«, 
da stvaraju vlastitu prosvjetu kao uvjet samostalnoga narod¬ 
noga života. »Vršidba« je puna Strossmayerova duha, kako 
se to razbira i iz posvete, u kojoj Sundečić slaveći Strossmayera 
kao »divnoga genija naroda svoga« i najvećega zatočnika 
»sklada među krvnom braćom«, da ih ne potlači »tirjanstvo, 

sila, neman i gad«, kaže za svoju pjesmu, da i ona »k toj 
slozi vodi i uči brata, ko mu je brat, i ljubav slavi i mržnje 
gasi i medjusobni taloži rat: taman, ka da je iz duše tvoje 
pretočila se u njedro moje*. 

Ova godina sprema uskrs i županijskim municipijima. 1 
doista već početkom siječnja 1861 oživješe županije, ti nekoć 
patrijarhalni bedemi konstitucije, na kojima je do slobodne 
riječi donekle mogao doći i demokratski stalež. Opet oživje 
»varmedjija«, naš forum i naš jtvćg kako zgodno kaže jedan 
historik. 

Godina 1860 donosi čitav niz dogadjaja, koji svi skupa 
obilježuju takovu obnovu narodnoga života, da se ta obnova 
u pedesetoj svojoj obljetnici opravdano mogla slaviti kao 
50-godišnji jubilej općega narodnoga preokreta i uskrsnuća 
naroda našega na nov život politički, kulturni i socijalni, — 
kao polustoljetni jubilej drugoga hrvatskoga preporoda u XIX 
vijeku. Prvomu preporodu iz godina tridesetih udara pečat 
neumrlo ime Ljudevita Gaja, a ovomu drugomu jednako veliko 
ime Jos. Jurja Strossmayera. Gaj je narod hrvatski probudio 
i osvijestio, a Strossmayer ga je osnažio i osigurao tisnuvši 
mu za svu njegovu buduću borbu u ruke moćno oružje pro¬ 
svjete. Tradiciju dalekosežne i za veliku budućnost stvorene 
Gajeve ideje ilirske nastavlja Strossmayer pod imenom jugo¬ 
slavenskim, a neprekidni uvjet toj ideji, conditio sine qua non, 
ostaje sloga Hrvata i Srba, koja je u najnovije vrijeme dobila 
svoj najizrazitiji oblik u programnom političkom načelu na¬ 
rodnoga jedinstva Hrvata i Srba. 

I onaj, koji nije osobit prijatelj jubiliranja, morat će pri¬ 
znati, da su kod nas jubileji, koji se tiču narodnoga jezika i 
borbe za nj, opravdani i poželjni, jer im je predmet uvijek 
aktualan. Jezik i borba za jezik već preko stoljeća ne silazi 
s dnevnoga reda i ostat će na njemu još dugo. 

Ovakove proslave s osvježenim uspomenama na svijetle 
momente uspjeha u prošavšoj borbi postaju vrelom obnovljene 


112 


snage za novu dalju i ustrajnu borbu. Pogotovu je ovakova 
proslava aktualna u naše dane, kadno i onako čitav naš javni 
život stoji pod znakom borbe za materinsku riječ, koja bar 
na rodjenoj svojoj grudi kao neodgodiva narodna svetinja ne 
smije da uzmakne ni pred kakovom tudjinskom silom. 


»Savremenik« 1911. 













LESSING U NARODNOJ NAŠOJ PJESMI. 
PRIGODOM STOGODIŠNJICE RODJENJA 
ZMAJA JOVANA JOVANOVIĆA. 


Prije sto godina rodio se medju prečanskim Srbima u 
Novom Sadu jedan od najvećih srpskih pjesnika i najpopu¬ 
larniji medju Srbima i Hrvatima. Zmaj Jovan je medju Hrva¬ 
tima bio čitan više od svih drugih srpskih pjesnika, više i od 
P. Petrovića Njegoša i od Branka Radičevića, Djoke Jakšića 
i Lazara Koštica. Mnoga njegova djela izišla su i latinicom, 
a suptilnost čuvstva neprežaljenoga dra. Milivoja Šrepela dik¬ 
tirala je lijep uvod u zagrebačko izdanje izabranih Zmajevih 
pjesama. Zagreb je 1899 god. slavio i živa pjesnika o pede¬ 
setoj godišnjici njegovoga rada. I nije reklama nego je istina, 
kad se kaže, da je Zmaj Jovan nacionalni pjesnik koji je naj¬ 
dublje prodro u narod i svojim radom najzaslužniji pjesnik 
srpski. Izdavači, koji sada spremaju Zmajevu »Pevamju« 
doista mogu reci, da je Zmaj Jovan pjesnički zastavnik vise 
naraštaja, moralni historičar cijeloga jednoga značajnog i ve¬ 
likog perioda narodnoga života, puna pjesnička duša, iz koje 
je decenijima šibao mlaz velike poezije, izilazila sila pjesnič¬ 
koga talenta i stalno pjesničko nadahnuće. Zmaj Jovan je bio 
bogodani pjesnik, koji je pjevao više i lakše no i jedan pjesnik 
naš. 

Posve ispravno mogu reći izdavači, da Zmajeva poezija 
sadrži sav duhovni i duševni život srpskoga naroda u drugoj 
polovici XIX. vijeka i tu da su kondenzirana sva osjećanja 1 


sve ideje srpske toga vremena: to je za vrijeme od 1850 do 
1900 godine stilizovana kronika srpska, a u isti mah je Zmaj 
i pjesnik snova o čovječanskom bratstvu, o miru medju ljudi¬ 
ma, o boljem i ljepšem čovječanstvu. Za veliku popularnost 
pjesnikovu potvrda je i to, što mu je narod već za života 
god. 1874 proslavio 2 5-godišnjicu njegova pjevanja, a godine 
1899 proslavljena mu je svečano 50-godišnjica književnoga 
rada u Zagrebu. God. 1892 izglasala mu je srpska narodna 
skupština u Beogradu stalnu godišnju pomoć kao zaslužnomu 
javnom radniku. 

Najviše je sila utrošio Zmaj Jovan na prigodne, političke 
i socijalne, satirične i humoristične pjesme. One su u svoje 
vrijeme — dobro veli V. Petrović — služile kao novinski 
članci, propagandistički raspaljivi plakati, te danas imaju 
isključivu važnost dokumenata. Silna je i preobilna poezija 
za djecu, što ju je pjesnik stvorio u svojim časopisima, a u 
tomu mu gotovo nema premca ni u svjetskoj literaturi. 

Dok sam bio gimnazijalac, meni je uz velike pjesnike iz 
svjetske literature bio ljubimac pjesnik Zmaj Jovan. Ja sam 
njegove »Djuliće« i »Djuliće uveoke« u džepu nosio kao 
notes i uživao u njima i učio ih naizust. A i danas, kad te 
pjesme uzimam u ruke, imadem u dojmu od njih isti užitak 
i osjećam istu umjetničku veličinu. Zato me i to ovlaštava, 
da kažem, da je Zmaj Jovan medju svojim pjesmama stvorio 
i takove umotvore, koji su nadvremenski i stoje kao klasične 
estetske vrednote nad svim strujama, školama, modama i ge¬ 
neracijama vječne i neprolazne. 

Ja ću ovdje navesti jednu od najljepših pjesama iz »Dju- 
lića uvelaka«, pa će čitaoci pod utjecajem ljepote i čuvstva 
te pjesme dobiti bolji sud nego pod najljepšim i najbiranijim 
riječima kritike. U »Djulićima uveocima« pjesnik oplakuje 
svoju pokojnu ljubljenu ženu. 











»Vidiš onu zvezdu gore« — 

Astronom mi jedan reko — 

»Mozak stane, kad pomisliš 
Kako je zvezda ta daleko. 

Daleko je, visoko je, 

Tri stotin’ leta prodje, 

Dokle samo jedna zraka 
Do našega oka dodje. 

Mi vidimo zvezdu ovu, 

Vidimo je, kako trepti, 

A nje možda davno nije, 

Veruješ li?« — Verujem ti. 

Jer se i meni kadšto čini 
Usred noći sam stojeći 
Ko da čujem slatke glase, 

Ko da čujem mile reči. 

Čini mi se, ko da vidim 
Svetio lice zvezde svoje, 

Ja je vidim, ja je vidim, 

A nje davno nestalo je. 

Evo tako što neka nam donesu modernistički pjesnici, pa 
ćemo skinuti kapu i pokloniti se. 

Ali pustimo sve drugo i predjimo na prijevodnu književ¬ 
nost Zmajevu. Talijani kažu za prevodioca tradutore prodi- 
tore. Za Zmaja to ne vrijedi nego baš protivno. On je majstor 
u prevodjenju, on je upravo prepjevavao originale, te stvorio 
u našoj književnosti posebni prijevodni specijalitet, tako zvane 
pjesničke ili Zmajevske prepjeve. Prijevoda, odnosno prepjeva 
ostavio je Zmaj Jovan golem broj. 


Tu ima — posve dobro kaže kritik Zmajev — i sasvim 
beznačajnih, izvršenih zanatski za povremene redakcijske po¬ 
trebe, po madžarskim i njemačkim pjesnicima trećega reda, 
često prepjevanih po prijevodima s trećega jezika, pa čak i po 
nepotpisanim stihovima iz raznih žurnala i zabavnih publi¬ 
kacija. Ali ima Zmaj i čitav niz i vrlo dobrih prijevoda i pre¬ 
pjeva prema znatnim djelima stranih književnosti. Tako iz 
madžarskog od J. Aranyija, Toldijeva trilogija i Otma Mu- 
ranj-grada; od Petofija Vitez Jovan i neke kraće pjesme od 
istoga; Istočni biser, pjesme Nijemca Bodenstadta; Demon od 
Ljermontova; Enoh Arden od Alfreda Tenisona; Čovjekova 
tragedija od Imre Madacha; Majstor Manojlo od Carmen 
Silve; Goetheova Ifigenija na Tavridi. 

Listajući u zborniku »Južno-slovjenskih narodnih popje* 
vaka« Fr. Š. Kuhača zapelo nam je oko za pjesmu pod br. 
283 (I. knjiga, str. 228). Kod ove nas je pjesme osobito za¬ 
nimao tekst njezin, kao što nas uopće on može zanimati i kod 
mnogih drugih popijevaka već i iz toga razloga, što se u Ku- 
hačevu zborniku nalaze i takove narodne pjesme, kojih prije 
njega nema ni u kojega sabirača narodnoga blaga. I tako je i 
to jedna strana, koja takodjer diže cijenu ovomu epohalnom 
djelu vrlo zaslužnoga našega književnika i glazbenika. Pri 
spomenutoj pjesmi nema druge bilješke dodane, nego da je 
»bosanska iz Banjaluke« i »iz moje zbirke tekstova«. Nema 
dakle ni bilješke, da bi bila »varoška«, kako Kuhač obično 
zove popijevke, sastavljene ponajviše od inteligentnijih, reci¬ 
mo varoških, glazbenih improvizatora za razliku od čistih 
prosto-narodnih umotvora. Pjesma ova glasi ovako: 

NE ĆE DA SE POTURČI 

Kažu ljudi u Turaka Kol’ko bula hoće koji. 

Ima liepih djevojaka A ja neću Srbin biti, 

Još na volju i to stoji Ja se moram poturčiti 

U konaku tako isto 
Ima bula baš što više, 
Mienjat opet i to treba 
Jer sam prorok zapovieda 
Men’ se neće Srbin biti 
Ja se moram poturčiti. 

Ja bih samo iz Cirkazi 
Liepih bula plavih vlasi, 
Za svoj saralj nabavio, 


Ne bi sultan ljepših imo! 
A ja neću Srbin biti, 

Ja se moram poturčiti. 

To bi tekar život bio, 
Boljeg nebi poželio, 
Ljubio bih, grlio bih, 

Al bih leden s vana bio! 
Ipak neću Turčin biti, 
Turčin nesmje vina piti. 


No pjesma ova pored svega toga, što u njoj dolaze i 
Turci i Srbi i bule i saralj, nije originalna narodna pjesma, 
već je prijevod, te treba da original svoj traži medju pjesma¬ 
ma poznatoga njemačkoga pjesnika Lessinga. Prva i četvrta 
strofa ništa ni jesu drugo nego Lessingova »Die Tiirkcn«. 

Evo je: 

Die Tiirken haben schone Tochter, 

Und diese scharfe Keuschheitswachter; 

Wer will, kann mehr als eine frein: 

Ich mochte schon ein Turke sein. 


Wie wollt’ ich mich der Lieb’ ergeben! 
Wie wollt’ ich liebend ruhig leben, 

Und doch sie trinken keinen Wein 
Nein, nein, ich mag kein Turke sein. 


Sad će mnogi izvjedljivo pitati, kako je ova njemačka 
pjesma došla u popularnu našu popijevku. Evo im odgovora: 
došla je po Zmaju Jovanu Jovanoviću, koji je ovu pjesmu 
posve slobodno preveo ili bolje prepjevao, »po Lessingu«* 
kako bilježi u zaporci. (Vidi »Pevania« Zmaj-Jovana Jova- 
novica, str. 5). U Zmajevu ruhu izašla je pjesma ovako: 


Kaku ljudi u Turaka 
Lijepih ima devojaka 
Pa do volje i to stoji, 
Kol’ko bula hoće koji, — 
Ta ja ne ću Srbin biti, — 
Ja se moram poturčiti! 


Ovo bi tek život bio, 

Boljeg ne bih poželio, 

Bih grlio, bih ljubio, 

Legenom bih vino pio — 

Da, — al Turčin ne srne piti 
Ne ću, ne ću Turčin biti! 


Ovaj Jovanovićev prijevod, slobodno kažimo, pjesma, 
ljepša je od same originalne, a ista je posve s prvom u četvr¬ 
tom strofom one u Kuhačevoj zbirci. Izmijenjeno je samo ne¬ 
koliko riječi i red njihov, što ne mijenja posve ništa na samom 
sadržaju. Učinjeno je valjada glazbenoga ritma radi. Stvarna 
je promjena samo ova: »Mjesto Zmajeva »legenom bih vino 
pio« u bosanskoj pjesmi: »al bih leden s vama bio«. Ova se 
promjena, držim, lako mogla dogoditi kod predavanja pjesme 
od usta do usta radi sličnoga zvučenja riječi, na kojima je po¬ 
stavljeno težište onih stihova (leden i legen). Pripadom budi 
spomenuto, da je legen ili ledjen turska riječ i znači »Kupfer- 
nes Waschbecken:, pelvis. U nar. pjes.: »Ne pije ga čim se 
vino pije, Već ledjenam od dvadeset oka« (Vuk. rječ.). 

Ostale dvije strofe u onoj bosanskoj pjesmi neukusan su 
umetak kakvoga improvizatora, a nevješta se ruka nadopu- 
niteljeva raspoznaje i u tom, što u svom umetku nije prema 
prvoj i zadnjoj strofi mogao sagraditi čistih srokova, već je 
stihove svoje svršavao slabim asonansama. Možda se iz toga 
što nam je poznato o tekstu pjesme u zborniku Kuhačevu, 
smije — nemaju li druge kakove prilike još odlučivati — iz¬ 
voditi sud o starosti, odnosno o mladosti samoga napjeva ili 
melodije. — Svakako je pak ova pjesma i opet jedan dokaz, 
kako Zmaj pjeva i prevodi vjerno prema duhu naroda i je¬ 
zika svoga, da mu se isti prijevod usvojio tako, da je postao 
narodnom pjesmom. 


Jutarnji List«, uskršnji broj 1933. 









Dr. MILAN OGRIZOVIĆ KNJIŽEVNIK, ČOVJEK 
I DOBROTVOR. 


Najveći virtuozi u priredjivanju dramatskoga djela za ka¬ 
zališne daske su francuski pisci. Oni su od reda gotovo svi 
majstori spoljašnje pozorničke tehnike. Francuski dramatik 
umije na pozornicu spretno okupirati interes u gledalaca i 
držati ih u napetosti do svršetka, pa ma se poslije toga poka¬ 
zalo, da je čitav komad bio samo jedna lapalija. U svoje vri¬ 
jeme je već August Šenoa upućivao naše kazalište na fran¬ 
cuske autore. Medju francuskim dramaticima jedan od naj¬ 
većih autoriteta je i na našem zagrebačkom teatru dobro po¬ 
znati Victorien Sardou. Kad su ga izabrali za člana francu¬ 
ske akademije, on je u svojem govoru rekao i to, da ga je u 
razgovoru ljudi oko njega uvijek najviše zanimalo to, što bi 
u drami moglo poslužiti kao efektan dijalog, a od dogadjaja 
oko njega ono, što bi se moglo upotrijebiti kao zanimljiva 
dramska scena. Takav je bio i naš Milan Ogrizović. On je 
takodjer na sve gledao sub specie i pod kutom dramatske 
umjetnosti i u perspektivi pozorišne tehnike. 

Drama i kazalište bili su njegova ljubav i strast. Poslije 
Demetera i Miletića bio je Milan Ogrizović najveći teaterski 
čovjek. Ne samo po tom, što je pisao dramske umotvore, nego 
i po čitavom životu i radu. Njega zanima i prošlost našega 
dramskoga života i kazališta i on piše knjige iz prošlosti ka¬ 
zališta, drame i opere, on je neko vrjeme i lektor hrvatskoga 
jezika u kazalištu i dramaturg, pa onda profesor u glumačkoj 

školi i polaznik dramaturškoga tečaja u Jeni. U Zagrebu se 
neprestano vrzao oko kazališne zgrade i oko Bacha i glumaca 
i bio njihov najbolji prijatelj. 

Kao čovjek od drame Ogrizović promatra pod posebnom 
prizmom dramatskoga ocjenjivanja ne samo savremeni život i 
ljude s njihovim mislima i doživljajima oko sebe, nego tako 
promatra i najznatnije momente i stranice naše hrvatske hi¬ 
storije, pa dalje priznata i istaknuta djela naših slavnih i u 
literarnoj povijesti balzamiranih pjesnika i književnika, i na¬ 
pokon naše narodne epske pjesme. Prema tome možemo i Ogri- 
zovićeve dramatske umotvorine i razvrstati u četiri vrste: one 
iz običnoga svakidašnjega života, onda one, kojima je gradja 
uzeta iz hrvatske povijesti, pa dalje one, što su izradjene in¬ 
spiracijom i materijalom poznatih umjetničkih djela hrvatskih 
pjesnika i književnika i napokon drame prema našim naro¬ 
dnim pjesmama. 

Najpoznatija i najpopularnija je njegova drama »Hasan- 
aginica«, koja je nebrojeno puta prikazivana u Zagrebu i u to¬ 
likim drugim mjestima, a slava je njena prešla i preko granica 
naše države. Prvi put je na pozornicu došla 1909 godine, a 
iste godine ju je i štampala Matica Hrvatska u prvom, a malo 
iza toga i u drugom izdanju. Treće izdanje priredila je knji¬ 
žara Stjepana Kuglia. Nagradjena je i Demeterovom nagra¬ 
dom za godinu 1909. Prevedena je na njemački i češki. Prije 
nekoliko mjeseci imale su i naše novine prilike referirati o 
češkom prijevodu Jana Hudeca i o tom, što književni list 
»Rošledi« piše o Ogrizovićevoj Hasanaginici. 

Da je Hasanaginica, koja je rasplakala publiku, kod nas 
uz »Graničare« najmilija i najpopularnija drama, to je potvrdio 
i stručno najkompetentniji autoritet kazališni ravnatelj g. J. 
Bach, naš nesudjeni, a po znanju i sposobnostima upravo pre- 
destinirani intendant zagrebačkoga kazališta. 

Prva je Ogrizovićeva drama, pod utjecajem Ibsenovim na¬ 
pisana, »Dah« u tri čina i prikazivana prvi put u svibnju 1901 

godine, a štampana u sarajevskoj Nadi 1902. Osnovna je ideja: 
treba već na zemlji da se počne živjeti onim životom, kojim 
živu duše poslije smrti. Istu je misao, kaže Ogrizović u svojim 
autobiografskim bilješkama, našao kasnije istaknutu i u posmrt¬ 
nom dnevniku Lava Tolstoja. Ja držim, da je ovu visoku etičku 
ideju, koja se u Ogrizovićevim djelima češće ponavlja, upio 
Ogrizović u svoju dušu već za djetinjstva, što ga je kao posmrče 
(rodjeno 11 veljače 1877 u Senju), sa svojom sirotom majkom 
proveo kod ujaka župnika Kriškovića u Zavalju kod Bišća. — 
U to vrijeme izdaje sa Zvonimirom pl. Vukelićem književnu 
satiru »Trgovina ideja« i poslije Novu trgovinu ideja, g. Či- 
čikova. 

Godine 1903 počinje pisati svoju »Godinu ljubavi« i to 
prvi dio »Proljetno jutro«, a »Jesenje veče« kao treći dio, 
oboje štampao dr. Milivoj Dežman u »Viencu« 1903. Tim 
dvjema aktovkama doskora je pristupilo i »Ljetno podne«, 
prikazivano 1904, a štampano u Nehajevljevu »Lovoru« 1906, 
a nešto kasnije »Zimska noć«, koja je izišla u Vukelićevoj 
»Hrvatskoj Smotri« godine 1906. Tako završena tetralogija 
pod imenom »Godina ljubavi« prikazivala se 19 ožujka 1907, 
a štampala ju je u posebnoj knjizi »Moderna biblioteka« go¬ 
dine 1909 (s uvodom i posvetom njegovoj ženi). 

S Marijom Kumičić dramatizirao je roman njenog pokoj¬ 
nog muža »Kraljicu Lepu« pod imenom »Propast kraljeva 
hrvatske krvi«. Dramatizacija nije štampana. 

Za 14 listopada 1905, za io-godišnjicu nove kazališne 
zgrade, slaže prigodnicu »Slava njima«, dramsku ilustracju 
Bukovčeve zavjese, koju štampa istoga dana »Obzor«, a izlazi 
i u zasebnoj knjižici. 

Priključio se bio hrvatskoj modernoj i istupio sa drom. 
Dežmanom iz odbora Matice Hrvatske. Suradnik je svih bele- 
trističkih listova, osobito Vukelićeve Hrvatske Smotre, pod 
pseudonimom »Vanja«. 

Godine 1906 izlazi na pozornicu i u »Savremeniku« dra¬ 
molet »Sujet«. U istom Savremeniku izlazi i »Prokletstvo«, 
drama iz sredovječnoga Zagreba, što ju je napisao s Andrijom 
Milčinovićem. Prikazivanje je od cenzure zabranjeno, a po¬ 
sebna je knjiga (s prologom A. G. Matoša) izišla godine 1907. 

Godine 1909 i to 21 prosinca izvodila se božična priča 
»Zlatokosi kraljević«, spomen na preminuloga jedinca, a po 
motivu Andersenove Majke, koja traži svoje mrtvo dijete. 

U godini 1910 pada prigodnica »24 studenoga 1860« u 
spomen 50-godišnjici hrvatskoga jezika na zagrebačkoj pozor¬ 
nici. Prikazivana je po odredbi cenzure samo jedamput (24 
studenog), a izašla je u Lunačekovu »Vijencu« iste godine, kao 
i u posebnoj knjizi pod natpisom »Van s tudjimcima«. Postavši 
sada u hrvatskom zemaljskom kazalištu lektor hrvatskoga je¬ 
zika otpravljao je i dramaturške poslove, uredjivao »Hrvatsku 
pozornicu«, pisao kazališne predobjave i vrlo znatnu knjigu 
»Pedeset godina hrvatskoga kazališta«. 

Sa Zvonimirom pl. Vukelićem napisao je komediju u če¬ 
tiri čina »Hrvati na Karpatima ili gospodjica od telefona«. 
Prikazivana je prvi put 18 travnja 1911 god., a nije štampana. 
Iste je godine napisan i »Banović Strahinja«, drama u tri čina 
u stihovima, prikazana prvi put 1912, a štampana 1913. 

Drama u četiri čina, »Car Dukljanin« prikazivana je naj¬ 
prije u Splitu, a onda u Zagrebu iste godine 1913. Za štampu 
prihvatila ju je »Matica Hrvatska«. Ovdje je vrijedno zabi¬ 
lježiti, da dramu po posmrtnom nacrtu Silvija St. Kranjčevića 
»Za drugoga« nije dopustila cenzura, a nije ni štampana. 

Ogrizovićeve novelističke radnje i crtice »Bog«, »Isus 
pred Pilatom«, »Neznani kraj« (iz Matičina Kola), pa novela 
»Ljubav Ivana Ivanovića«, »Majka Božja« i crtica »NaŠa 
mala Ljerčica« čime idejnu vezu s — »Dahom«. 

Naučnu radnju za mladež »Hrvatski pripovjedači« štam¬ 
palo je u nekoliko izdanja Društvo hrvatskih srednjoškolskih 
profesora, a uspješno nastavlja ovu ediciju naš opće poznati i 

mnogo uvaženi publicist dr. Ivan Esih. Ogrizovič je pisao i 
šaljive crtice (na pr. »Kod Sedmerice«, »Trzanje«, »Josip, sin 
Jakovljev, upravitelj aprovizacije u Misiru«), pa od nevolje i 
omanje stvari za djecu. Lijepi su njegovi predgovori pjesmama 
seljaka Mije Stuparića i poznatom romanu »Nečista krv« od 
slavnoga srpskoga pisca Bore Stankovića, s kojim je Ogrizovič 
mnogo drugovao za okupacije u Beogradu. 

Veliki književnik Ogrizovič, koji je živio u vječnom za¬ 
nosu za lijepi i viši duhovni život, kao prava pjesnička natura, 
bio je i vanredan govornik, kojega je bilo ugodno slušati i čiji 
su govori bili nezaboravljivi. Nadgrobne je govore govorio 
Evgeniju Kumičiću, Vjenceslavu Novaku, dru. Josipu Franku 
i Franu Galoviću. Njegovu nadgrobnu besjedu Andriji Pijanu 
govorio je još i Štefanac. Predavanje je obdržavao u preraz- 
ličnim klubovima i društvima, većinom o književnim i kaza¬ 
lišnim temama. 

Usred dramatizacije Mažuranićeve »Smrti Smail-age- 
Čengijića«, zatekao ga je rat i on je bio mobiliziran od prvoga 
dana. U svibnju 1916 dolazi u Beograd k vojnoj guberniji kao 
nastavni referent, a u ožujku 1917 preuzima uredništvo »Beo¬ 
gradskih novina«. U to vrijeme izradjuje i dovršuje svoj raniji 
i sada ratom dozorjeli sujet u klasičkoj drami »Objavljenje« 
(štampanoj 1917). Valjada nije diskretno, ako kažem, da 
ovaj čas imam u ruci lijep uvezan egzemplar, što ga je pisac 
vlastoručno prikazao: »Umjetničkoj vatri astralnog tijela Nine 
Vavre — „Nje”«. Ovo »Nje« odnosi se na glavno lice drame, 
koje se zove »Ona«. 

Još treba spomenuti Omzovićevu dramu »Vučina«, u 
kojoj je prikazao siledžiju. Kad je K. Š. Gjalski bio politički 
razočaran, napisao je svoj posljednji i vrlo dobar roman »Pro¬ 
nevjereni ideali«. Isti motivi vodili su i dra. Ogrizovića, kad 
je stvarao spomenutu snažnu dramu. 

Potaknut prigodnim slavama napisao je Ogrizovič neko¬ 
liko scenskih djela, tako ono o prvim hrvatskim novinama, 

koje se rado i vrlo često prikazivalo, a prema romanu K. Š. 
Gjalskoga »Osvit«, onda dramsko djelo o katastrofi Zrinjskog 
i Frankopana u Bečkom Novom Mjestu 1671. Napose treba 
istaknuti njegovo djelo o Lisinskom pod natpisom »Nepo¬ 
znati«. Posve odobravam sud, što ga je o toj stvari napisao 
naš neobično nadareni žurnalist-književnik Josip Horvath (ši¬ 
fra jh ili b), urednik »Jutarnjega lista«, kad misli, da ovo djelo 
ispada iz okvira prigodnice i po svojoj se vrijednosti neprije¬ 
porno diže u visinu prave i čiste umjetnosti. 

Kod pravih velikih umjetnika onaj nutarnji božanski po¬ 
ziv prati upravo demonski poriv stvaranja, kojemu oni ne 
mogu odoljevati, nego mu se moraju podvrgnuti kao krutomu 
jarmu. Michelangelo je govorio, kako se jarmu u udesu svoga 
umjetničkoga stvaranja pokorio ponizno — umilmente al aspro 
giogo. Najveći srpski pisac Branislav Nušić sada u svojoj 70- 
godišnjici spremio je nekoliko knjiga (retoriku i nove drame), 
i rekao, da hoće da postane Zoro-aga srpske književnosti. Kad 
je naš veliki August Šenoa bio na samrtnoj postelji, molio je 
svoju okolinu, neka mu ne da umrijeti, jer da ima još mnogo 
toga izraditi. Tako je pred svoju smrt mogao govoriti i Milan 
Ogrizovič. 

Što smo s Ogrizovićem izgubili, to nam je godine 1924 
na prvu godišnjicu smrti napisao njegov najintimniji prijatelj 
u novinama, koje su bile najbliže Ogrizoviću. Već za života 
bio je Ogrizovič književnički titan, samorodan i samonikao, 
a da je ostao na životu, kako je brzo i marljivo radio, bio bi 
nam kao jedan od najplodnijih pisaca ostavio čitavu veliku 
umjetničku biblioteku. Kraj tolikih svojih djela Ogrizovič je 
umro u naponu svoje stvaralačke snage i spremao se, da izradi 
veliki broj umotvora iz različnih vrsta beletristike. Smrt je za¬ 
ustavila pjesnikovu ruku u pisanju drame, kojom je on htio 
proslaviti tisućgodišnjicu hrvatske države. U tom radu bio je 
već daleko dopro, ali bi ga danas mogao teško tko da nastavi 
i dovrši, jer ne bi mogao ni proniknuti u duh zamišljene osno- 

ve ove drame. Osim toga imao je Ogrizović u planu čitav niz 
drama i manjih novelističkih stvari kao i književno-povjesnih 
radova i prikaza. Sa svojim prijateljem i književnim drugom 
Zvonimirom pl. Vukelićem imao je na umu osnovu izraditi 
prije svega »Najnoviju trgovinu ideja« kao treću satiričku 
knjigu s aluzijama na savremeni književni život u nas, zatim 
jedan roman iz hrvatskoga života, te »Komediju nad kome¬ 
dijama«, koja je imala biti senzacijom za kazalište, jer se u 
njoj imalo čitavo kazalište »obrnuti na glavu« kako su prijate 
lji govorili. Povrh svega radili su još na knjizi »Naše prijatelj¬ 
stvo«, od koje je prvo poglavlje bilo pročitano prigodom Ogri- 
zovićeve proslave 25-godišnjice književnoga rada u družbi 
»Braće Hrvatskoga Zmaja«. 

Dirljiv je svršetak spomenutoga članka, što ga je napisao 
njegov najintimniji prijatelj. On veli, da je žena Ogrizovićeva 
»Ljuba privezala o drveni križ kitu cvijeća. Treći dan svi su 
pupoljci toga cvijeća sami od sebe procvjetali. Gotovo čudom 
kao da je htjelo cvijeće da na godišnjicu smrti procvate svje¬ 
že«. — A mi u dubokom uvjerenju danas možemo kazati: na 
io-godišnjicu njegove smrti procvao je tiho i nečujno na nje¬ 
govu grobu krasan cvijet i plod hrvatske umjetnosti, njegov 
spomenik. Taj je spomenik od stanca kamena, a taj je kamen 
svojom trajnošću i tvrdoćom simbol osjećaja ne samo štova¬ 
telja njegovih danas, nego i osjećaja svih budućih hrvatskih 
naraštaja za uvijek. 

Da može, Ogrizović bi zacijelo prigodom podizanja spo¬ 
menika rekao: »To za mene nema vrijednosti, jer ne mogu ni 
osjetiti, da mi je vaš kameni spomenik lakši od drvenoga 
križa, što je sada nada mnom. Nego podjite k mojoj dragoj 
ženi. Ona i ja bili smo jedna duša u dva tijela. Moje tijelo 
više ne živi i nestalo je i u njemu nema ništa više. Ali ono 
drugo tijelo naći ćete kod moje žene na uglu Ilice i Ljubljan¬ 
ske ulice, gdje se u trafici stara oko života svoga pa i svoga 
izvrsnoga talentiranoga sina. Podjite k mojoj dragoj ženi i 

tamo ćete kroz altruističku i humanu akciju kod nje naći i 
moju dušu. Podjite k njoj, ovu scenu očekujem od vas kao 
dramatik.« 

Ovaj majstor pozorišne dramatske tehnike zaslužio bi, da 
se napiše i posebna studija o njegovoj tehnici. Zanimljivo je, 
kako je on u tehniku uvodio osobite i nove elemente, geste, 
duhovne rekvizite i trikove, da postigne efekt. Da spomene¬ 
mo za primjer samo jednu stvar, nazovimo je pobjedom pri¬ 
vidne smrti ili podizanje od mrtvih u »Zlatokosom kraljeviću« 
i u »Vučini«. 

* * 

* 

Ogrizović je bio čovjek. Znam iz iskustva, da je svako¬ 
mu, i onomu koji se nije s njime u svemu slagao — recimo u 
politici — i onomu, koji je dajbudi kratko vrijeme imao pri¬ 
gode općiti s Milanom Ogrizovićem, morala ostati u duši 
ugodna uspomena na njegovu pojavu, njegov duh, plemenito 
srce, vedri prirodjeni smješak i duhovitu šalu. 

Da je on bio idealan čovjek, to meni puno govori i či¬ 
njenica, što mu je najbolji prijatelj bio naš genijalni i jedan od 
prvih — nesamo medju Hrvatima — humorist, satirik, persi- 
flator i karikaturist Zvonimir pl. Vukelić, t. j. naš slavni i po¬ 
pularni Zyr Xapula. Da je Ogrizović bio doista etički dobar 
čovjek, to se vidi u autobiografskim bilješkama iz rečenice, 
koja me je osobito dirnula. On veli: »Pjesama ima vrlo malo, 
više — polemika književnih s drom Tućanom, prof. Pa- 
sarićem, drom Dežmanom, Milčinovićem, drom Livadićem 
i drom Drechslerom, Marjanovićem, A. G. Matošem i t. d.), 
kc sa svima se »protivnicima« poslije izmirio i uopće se 
smirio«. 

Kao dobar čovjek Ogrizović, premda je bio frankovac, 
bio je dobrotvor beogradski i srpski. To najbolje ilustrira 
vrijeme, kad je za svjetskoga rata Srbija bila oukpirana, 

a dr. Ogrizović kao rezervni kapetan bio urednik »Beograd¬ 
skih novina«. Kakav je onda bio Ogrizović i kako se ponio, 
to se najbolje vidi iz pisanja srpskoga pisca, koji je o njemu 
pisao poslije njegove smrti godine 1923. Mi ćemo doslovno 
prenesti riječi, kojima je sjajno prikazan Ogrizović u listu 
»Tribuna«, nezavisnom političkom listu (br. 195. od 31. au¬ 
gusta 1923.) od čestitoga i objektivnoga pisca R., koji je 
rekao, da upravo nije trpio Ogrizovića kao frankovca onda, 
kad se s njime upoznao. Srodne simpatične riječi o Ogrizo- 
viću nalaze se i u vrlo informativnoj i humano pisanoj bro¬ 
šuri »Pod Nemcima«, Beograd god. 1923 od dra Bože S. 
Nikolajevića. Sažeto ćemo i istim riječima uglavnom ponoviti 
ono, što se tu piše, osobito u »Tribuni«: 

Pisac smatra za dužnost, da u ime srpske umjetničke 
sirotinje prizna ovu istinu: Ogrizović nije nikada mrzio Srbe, 
nije denuncirao ni ucjenjivao, a kao drug a prijatelj bio je 
izvanredan. Hrvatski pisac dr. Milan Ogrizović bješe čovjek 
u svakom pogledu besprijekorno čestit. Činio je usluge lju¬ 
dima i živio s njima kao s braćom. Pohadjao je bolesnike 
i donosio im djakonije. Tek Ogrizović obratio je dostojan¬ 
stvo beogradskim glumcima. Obrazovao je specijalno dobro¬ 
tvorno pozorište, ;i za ovu humanu ideju Ogrizović se svojski 
zauzeo kod nadležnih, da se ona ostvari. Prihod upotrebljavan 
je za potporu srpskih novinara, književnika, umjetnika i po¬ 
rodica njihovih. Dalje piše »Tribuna«, kako je Ogrizović bio 
sav sretan i poslije prve predstave rekao piscu, da se nada, 
da će steći akcijom sumu, od koje će »svi srpski umjetnici 
moći da žive u bezbednosti« i doista nekoliko mjeseci kasnije 
skoro svi umetnici, književnici i novinari su dobili po nekoliko 
stotina kruna -iz ruke Milana Ogrizovića. 

Dr. Nikolajević u svojoj već spomenutoj brošuri na str. 
55. navodi upravo i vrlo mnogo imena lica, koja su primala 
pomoć. Pomoć su, kaže on, primila 193 lica i to poglavito 
novinari, književnici, umetnici, glumci, odnosno porodice nji¬ 

hove. Za svoj rad Ogrizović umalo što nije otjeran na tali¬ 
janski front od beogradskoga guvermana, piše Nikolajević. 

Gdja udovica Ogrizović ima još uvijek veliko mnoštvo 
vlastoručnih potpisa onih lica, koja su primila od Ogrizovića 
pomoć. 

Kakova je nakon svega toga poslije ujedinjenja u zajedničku 
državu kob stigla Ogrizovića, to neka opiše tko drugi, meni 
je o tom pisati teško i bolno. Ja ću ovdje samo citirati ono, 
što je vrijedni i karakterni srpski pisac R., napisao o tome 
u navedenom broju »Tribune«. On kaže: »Ipak, nijedan od 
mnogih koji su bili oficiri za vreme okupacije, nije tako 
strašno prošao kao pokojni Milan Ogrizović ... I nitko nije 
hteo da uzme toga čovjeka u zaštitu, iz kukavičluka i pol- 
tronerije, da sebi ne škodi. Svi su se stideii da priznaju, da 
im je on bio svakodnevni drug pa čak i oni, koje je on 
spasio od interniranja«. 

Dalje piše »Tribuna«: »Ima u Beogradu i suviše ljudi, 
osobito književnika i umetnika s kojima se pokojni Ogrizović 
našao u nevolji kao najbolji drug i prijatelj, pa ipak nitko 
bar povodom njegove smrti ne nadje za shodno da kaže 
nekoliko reči o svome dobrotvoru. Mnogi Beogradjani, sad 
na vrlo uglednom položaju, zivkali su pokojnoga Ogrizovića 
u svoic društvo, po slavama, slikali se s njime i smatrali za 
čast, da ini je on prijatelj. Ti su Srbi mnogo krivlji od fran¬ 
kovca Ogrizovića, pa opet je on posle prevrata bio ubijen 
moralne# i materijalno« ... »A to je sve zato, što je mnogim 
našim sugradjanima koji su u svakom poslu aktivno potpo¬ 
magali pokojnoga Ogrizovića, trebalo da na nekog svale 
krivicu /u svoie postupke. U Beogradskim Novinama pisali 
su Srbijanci za dobre pare, pa posle prevrata za sve je bio 
kriv pokojni Milan Ogrizović«. 

Ovim se citatima srpskih pisaca poslužio i naš mnogo - 
cijenjeni ravnatelj kazališta g. Josdp Bach u svom govoru 

nad grobom Milana Ogrizovića prigodom proslave prije 
nekoliko mjeseci. 

Da Ogrizović nije mrzio Srbe, kako je pisala »Tribuna«, 
to nu je potvrdila i gdja Ogrizović, kad je rekla, da je Ogri¬ 
zović za prevrata govorio, da se ne boji Srba, nego balkani¬ 
zacije, misleći pod tim kulturno natražnjaštvo a neku ori¬ 
jentalnu okrutnu silovitost. Milan Ogrizović se kao franko¬ 
vački idealist (ne špekulant) nadao, da će Austrija pobijediti 
i vjerovao je — dašto krivo — da će svi južni Slaveni Au¬ 
strougarske biti ujedinjeni pod skeptrom Habsburgovaca. 

Ako medju ekstremnim Srbima, recimo srpskim fran¬ 
kovcima, ima ujedno i takovih lica, koji su takodjer i ljudi 
kao dr Milan Ogrizović, ili slavni naš pisac Eugen Kumičić 
ili ljetos preminuli uzoran i višega reda čovjek dr. Vuk pl. 
Kiš Šaulove;ki, onda može biti brzo gotova savršena duhovna 
sloga, jer ne ćemo biti u neprilici tražeći faktore, prvake 
i borce, koji će biti pravi, iskreni, idealni i humani Jugo¬ 
slaven- 

Ponovno «sričem, da je Ogrizović bio dobar i nepoko¬ 
lebiv Hrvat, koji nije mrzio Srba, što im je dokazao djelima 
u najkritičnijim životnim trenucima bijede i nevolje. Zato bi 
se on bio mogao njima približiti i riječima i pristupiti s pred- 
lozima i programima, koji ne bi bili protivni ostvarivanju 
onakove naše državne zajednice Jugoslavije, koja mora biti 
prihvatljiva i poželjna od svih i najekstremnijih i najradikal¬ 
nijih, ali pametnih Hrvata i Srba. 


Ovaj je članak napisan prigodom tihoga i nečujnoga otkrića Ogrizoviceva 
spomenika godine 1934, a sada tiskan prvi put. 

